
NODYN I’R TIWTOR

Gellir dadlau mai gwrando a deall yw’r sgil mwyaf anodd y disgwylir i ddysgwr unrhyw iaith ei feistroli. Tra bod modd rheoli’n ofalus yr hyn rydych chi eich hun yn ei ddweud, ni ellir gwneud hynny pan fydd rhywun arall yn siarad. Ar ben hynny, mae’r iaith lafar yn gallu amrywio mewn cymaint o wahanol ffyrdd gan gynnwys geirfa, cystrawen, priod-ddull, tafodiaith, ynganiad, sain, rhythm, eglurder a chyflymder, i enwi rhai elfennau’n unig. Nod y cryno-ddisgiau hyn yw rhoi cyfle i ddysgwyr da ymgyfarwyddo ag amrywiadau’r iaith lafar. Rhaid ymarfer y sgil yn gyson a rhaid gwerthfawrogi nad dros nos y daw unrhyw un i ddeall pob peth a glywir. Dyfal donc a dyrr y garreg yw’r arwyddair yn y cyswllt hwn. Gobeithir y bydd yr enghreifftiau lluosog ac amrywiol o Gymraeg cyfoes a geir yn y casgliad hwn yn adnodd gwerthfawr yn y dosbarth. 

Bydd gan bob tiwtor ei ddull a’i arddull ei hun o ddysgu a bydd yn addasu’r darnau at ei ddibenion unigryw personol. Serch hynny, teimlwyd ei bod yn werth cynnig rhai canllawiau ac awgrymiadau ynghyd â syniadau am yr hyn y gellir ei wneud yn y dosbarth. Hefyd bydd safon dosbarthiadau, a hyd y oed safon aelodau o fewn yr un dosbarth, yn amrywio’n fawr a rhaid i’r tiwtor fod yn effro i hynny. Yr unig ffordd i feithrin a datblygu unrhyw sgil yw trwy ei ddefnyddio, ac nid yw sgiliau llafar yn eithriad i’r rheol hon. Gobeithir felly y bydd y darnau llafar a ddewiswyd yn esgor ar drafodaeth yn y dosbarth ac yn fan cychwyn i gyfoethogi geirfa, deall patrymau ac yn y diwedd i gaffael yr iaith yn ei chyfanrwydd cyfoethog. 

Bydd pob uned yn dilyn yr un drefn ond gobeithir y bydd tiwtoriaid yn ddigon hyblyg i ddethol yr adrannau a’r drefn cyflwyno sy’n ateb gofynion y dysgwyr o dan eu gofal: 
DISGRIFIAD O’R DARN 
O dan y prif bennawd, ceir disgrifiad cryno o gynnwys y darn. Dylai’r tiwtor ymhelaethu ar hyn yn ôl y galw a thynnu sylw ymlaen llaw at rai pwyntiau iaith a safbwyntiau sy’n mynd i godi. 
GEIRFA 
Bydd adnoddau geirfaol grwpiau, yn ogystal ag unigolion o fewn y grŵp, yn amrywio’n fawr iawn. Yr hyn a wneir yn yr adran hon yw rhestru’r geiriau allweddol yn y darn fel y gall tiwtoriaid ddethol y rhai y dylid eu hesbonio cyn dechrau gwrando. 
GWRANDO A DEALL 
Unig bwrpas yr adran hon yw sicrhau bod y gwrandawr wedi deall y neges a drosglwyddir. Gwneir hyn trwy ofyn cwestiynau ffeithiol am gynnwys y darn. Ni cheisir trafod y syniadau a fynegir. Awgrymir bod y dosbarth yn gwrando ar y darn ar ei hyd i ddechrau, heb gymryd nodiadau, ac wedyn gweld faint o’r cwestiynau y gallant eu hateb. Ar ôl gwneud hyn, gellir gwrando arno sawl gwaith eto hyd nes bo pawb yn deall y cynnwys. 
IAITH 
Seilir yr adran hon ar nodweddion ieithyddol sydd wedi codi yn y darn. Bydd yn cynnwys nifer o ymarferion i’w hateb yn ysgrifenedig neu ar lafar. Gall yr ymarferion ganolbwyntio ar eirfa neu batrwm arbennig, dro arall ar dreigladau neu briod-ddulliau. Nod yr adran fydd cyfoethogi a gloywi iaith gan adeiladu ar yr hyn a glywyd. Penderfynwyd cynnwys yr atebion i’r ymarferion mewn atodiad yn arbennig ar gyfer y rheiny fydd yn defnyddio’r pecyn ar eu pennau eu hunain. 
TAFODIAITH
Rhan o gyfoeth y Gymraeg yw ei thafodieithoedd ac un o amcanion y casgliad hwn o ddarnau llafar yw rhoi i’r dysgwr gyfle i ymgyfarwyddo â’r amrywiadau diddorol a geir o ran geirfa, cystrawen ac ynganiad. Daw’r enghreifftiau o iaith lafar sawl rhan o’r wlad gyda’r siaradwyr yn amrywio o ran oed, addysg a chefndir. Fel arfer, gofynnir i’r dysgwr sylwi ar brif nodweddion yr iaith lafar dan sylw drwy ateb cwestiynau penodol. Mewn rhai darnau ceir siaradwyr o’r de a’r gogledd yn sgwrsio a chyfle felly i gyferbynnu nodweddion y ddau brif raniad tafodieithol. Os digwydd i siaradwr hanu o ardal y dosbarth, dylid rhoi cyfle i’r dysgwyr wrando ar ynganiad arbennig geiriau unigol sy’n nodweddiadol o’r dafodiaith leol. 
TRAFOD 

Yn yr adran hon canolbwyntir ar gynnwys y darn yn hytrach na’i nodweddion ieithyddol. Codir cwestiynau wedi eu seilio ar farn neu safbwynt a fynegwyd a gobeithir y bydd grwpiau yn trafod y syniadau hyn gan ddefnyddio’r iaith a godwyd yn yr adrannau uchod. 

Prif ddiben dysgu iaith yw er mwyn ei siarad a dyna’r gweithgarwch y gobeithir ei symbylu dan y pennawd hwn. Cwmpasir nifer fawr o bynciau a gobeithir bod yn y detholiad rywbeth at ddant pawb. Os oes pwnc y teimlwch y bydd yn esgor ar ddrwgdeimlad yn y dosbarth, dylid ei osgoi ar bob cyfrif. Chi sy’n nabod eich dosbarth. Gall y trafod ddigwydd mewn parau, mewn grwpiau bach neu ar sail y dosbarth cyfan. 

Mae gwrthwynebu a mynegi safbwyntiau gwrthgyferbyniol yn gallu esgor ar drafodaeth fywiog. Yn aml, gwelir sgiliau mynegiant dysgwyr yn gwella pan fydd y pwyslais ar bwnc sydd o ddiddordeb iddynt yn hytrach nag ar yr iaith. Gobeithir, yn wir, y bydd rhai o’r pynciau a godir yma yn gwneud hynny. 

YMADRODDION 

Tynnir sylw at unrhyw briod-ddull, ymadrodd neu gymhariaeth a glywyd ac sy’n werth eu nodi yn yr adran hon. Yn araf, a dros gyfnod o amser, y bydd dysgwyr yn ymgyfarwyddo â’r rhain, ond gan bwyll mae mynd ymhell a’r nod yw cyflwyno un neu ddau o ymadroddion newydd yn sgil pob darn. 

YSGRIFENNU 

Bydd y rhan fwyaf o diwtoriaid yn gosod gwaith cartref fydd yn cadarnhau pwyntiau a godwyd yn y dosbarth. Ym mhob adran awgrymir pynciau y gellir ysgrifennu arnynt gan ddefnyddio’r eirfa a’r patrymau a gododd yn sgil y gwrando a’r trafod. Dyna yn fras yw cynnwys y pecyn hwn. Rwy’n drwm yn nyled Eurof Williams am grynhoi amrywiaeth o ddarnau i’w dethol ac i Helen Prosser am fwrw llygad graff ar yr unedau a chynnig nifer o syniadau a sylwadau gwerthfawr. Diolch i’r ddau. Afraid dweud taw fi sy’n gyfrifol am unrhyw wendidau a welir yn y gwaith terfynol. Mawr obeithiaf, fodd bynnag, y bydd tiwtoriaid a dysgwyr yn cael budd a phleser wrth wrando ar y darnau a’u trafod. 

Cennard Davies, 
Treorci.  Ionawr, 2010

CD1: TRAC 1

ARFON HAINES DAVIES YN SIARAD Â BETI GEORGE AM DDYDDIAU YSGOL 

[Y darlledwr, Arfon Haines Davies, yn adrodd ei brofiadau yn ddisgybl mewn dwy ysgol wahanol iawn i’w gilydd] 
GEIRFA 

unlle


 
canlyniadau
pumdegau

 
eilradd 
bwlïan


 
disgybl              
stori (straeon)

gwyrth     
rhyfedd


disgyblaeth lem
Treffynnon 
GWRANDO A DEALL
i)
Ym mha gyfnod o’i fywyd oedd Arfon yn byw yn Aberystwyth?

ii)
Pa mor hapus oedd e yn yr ysgol  gynradd yno?

iii)
Beth oedd Mary Vaughan-Jones yn gallu ei wneud yn dda?

iv)
Pam nad oedd Arfon yn hapus yn Ysgol Ardwyn? 

v)
Pwy oedd yn cael mynd i Ysgol Ardwyn? 

vi)
Ble roedd y lleill yn mynd?

vii)
Sut roedd y prifathro’n darllen canlyniadau’r 11-plus? 

viii)
I ble symudodd y teulu o Aberystwyth? 

ix)
Sut roedd e’n hoffi Ysgol Glan Clwyd? 

x)
Pam roedd e’n sôn am wersylloedd Colditz a Butlin’s?

IAITH 

a) Cwblhewch y rhestr hon o enwau lleoedd: 
Holywell            Treffynnon
St Davids
Brecon
Holyhead
Fishguard
Denbigh
Welshpool
Newport
Chepstow

b) Mae’r siaradwr yn sôn am “un o flynyddoedd ‘hapus’ fy mywyd”. 
Gradd eithaf ‘hapus’ yw ‘hapusaf’. Beth yw gradd eithaf y canlynol? 
hapus       

hapusaf
 da
 drwg
 bach 
 hawdd
 agos
 llydan 
 tlawd 
 caredig 

c) Ysgrifennwch frawddegau i ddangos y gwahaniaeth rhwng y parau hyn o eiriau:
           bae/bai;          caledi/caledu;          côr/cor;          crud/cryd;           chwaith/chwaeth. 

TAFODIAITH 

Er iddo gael ei fagu yn Aberystwyth, pa dystiolaeth sydd bod dylanwad y gogledd yn drwm ar iaith lafar y siaradwr? 

TRAFOD
i) 
Soniwch wrth aelodau eraill y grŵp am: 
a) y peth gwaethaf 
b) y peth mwyaf doniol ddigwyddodd i chi yn yr ysgol. 
ii)
Disgrifiwch athro a ddylanwadodd arnoch. 
iii) 
Ar wahân i waith ysgol, beth fwynheuoch chi ei wneud? 

iv) 
Cael sgwrs â rhywun sy’n siarad Cymraeg yn eich ardal am ddyddiau ysgol a dod ag adroddiad yn ôl i’r dosbarth. 

YMADRODDION 

trwy ryw ryfedd wyrth
y pumdegau 

YSGRIFENNU 

Taswn i’n cael dechrau fy mywyd unwaith eto…
Fy atgof cyntaf o’r ysgol.
Ysgol profiad yw’r ysgol orau?

CD1: TRAC 2    
ADRODDIAD FFYRDD 

[Wil Morgan yn cyflwyno adroddiad ar gyflwr y ffyrdd] 
GEIRFA 

tagfa (tagfeydd) 
parhau 
yn gyfangwbl 
ailgyfeirio  
oedi 
tarmacio  
ar amser 

GWRANDO A DEALL
i)
Ble roedd y ddamwain ar ffordd M4? 

ii) 
 Pa mor bell yn ôl mae’r ciw yn ymestyn? 

iii)
 Beth sydd wedi achosi i ffordd A470 gael ei chau? 

iv)
 Trwy ba dref mae’r traffig wedi ei ailgyfeirio? 

v)
 Ble mae car wedi torri i lawr ar ffordd A470? 

vi)
 Beth sy’n digwydd ar ffordd A40 yng Nghaerfyrddin? 

vii)
 Ar ba ffordd does dim trafferthion o gwbl? 

viii)
 Faint o broblemau sy’n gysylltiedig â’r fferis a’r trenau i Iwerddon? 

ix)
 Am faint o’r gloch bydd yr awyren o Sharm el Sheikh yn glanio? 

x)
 Beth yw’r rhif ffôn? 

IAITH 

a) Pa eiriau o’r ddwy golofn sy’n gyfystyr? 
traffig
dal i

cyw
yn brydlon

oedi
trafnidiaeth

ar amser
gohirio

parhau
cwt

b) Dysgwch y termau hyn yn ymwneud â’r ffyrdd a darganfod eu hystyr (Sylwch eu bod i gyd yn fenywaidd): 
 
ffordd (ffyrdd); 
 
cyffordd; 
 
traffordd; 
 
ffordd ddeuol; 
 
pontffordd; 
 
croesffordd; 
 
priffordd; 
 
heol (hewl) fawr. 

c) Gwrandewch ar yr adroddiad eto. Pa enw o bob pâr glywsoch chi? 
 
Aberteifi / Abertawe;  
 
Baglan / Bangor; 
 
Pentre-bach / Pentyrch;   
 
Abercynon / Aberaman;              
 
Caerfyrddin / Caernarfon; 
 
Ceinewydd / Cei Connah 

TRAFOD 

i) 
Pam mae’n anghywir cyfeirio at Ffordd M4 fel ‘yr M4’? Pam, yn eich barn chi, mae pobl yn mynnu dweud hyn?  Oes enghrefftiau eraill tebyg?   

ii) 
Disgrifiwch yn fanwl eich taith i’r dosbarth neu o’ch cartref i’r dref fawr agosaf.
iii) 
Trafodwch sut y byddech yn datrys problemau trafnidiaeth Cymru.  

iv) 
‘Dylid codi’r dreth ar betrol yn sylweddol’. Trafodwch
YSGRIFENNU 

Taith gar / fws gofiadwy.
Gyrru.
Gyrwyr ifanc.
Damwain.

CD1: TRAC 3
PENAWDAU’R NEWYDDION
[Cyhoeddwr yn rhestru penawdau’r newyddion]
GEIRFA 
 ymchwil             
awgrymu  
 gwneud              
drygau 
 gwaethaf            
euog  
 cyfaddef             
llofruddio 
 Llys y Goron      
cipio  
 treisio                 
cynlluniau
 pryderon             
gwyliadwriaeth
 carcharor 

GWRANDO A DEALL 

Gwir neu anwir? 

i) 
Mae pobl ifainc Prydain gyda’r gorau yn Ewrop.
ii) 
Roedd y baban a laddwyd yn fis oed. 

iii) 
Cafodd merch ei chipio yn Wrecsam. 

iv) 
Dyma’r tro cyntaf i unrhyw un awgrymu 


ehangu’r marina. 

v) 
Mae cynghorwyr Dinbych am geisio gwella bwyd ysgol.

vi) 
Roedd sôn am gael carcharor trwy’r post! 

IAITH 

a) Gwrandewch ar y penawdau eto a chwblhewch y brawddegau hyn: 

 i) Ieuenctid Prydain ydy’r ………….………………………….………………..… yn Ewrop.
 ii) Mam ifanc o Abertawe yn euog o…. ……………….…………….. marwolaeth ei babi. 

 iii) Dyn wedi ei gyhuddo o gipio a ………..…………………… merch ifanc yn Wrecsam. 

 iv) Cynlluniau ar y ……………………………..………………i ddatblygu marina Pwllheli. 

 v)  Cynghorwyr yn gofyn am arian i wneud yn siwr y bydd ……………. ar gael yn y sir. 

 vi) Byddwch ar eich ………………………..… rhag ofn y cewch chi garcharor yn y post! 

b) Diffiniwch yn eich geiriau eich hun:   
        ymchwil;        carcharor;        llofruddio;        awgrymu;        Llys y Goron;        cipio 

c) Ailysgrifennwch y brawddegau hyn gan ddefnyddio ffurf gryno amhersonol y ferf:

	Cafodd lleidr ei ddal.
	Daliwyd y lleidr.

	Bydd y ffair yn cael ei hagor gan y Maer.
	Cafodd y bachgen ei garcharu.

	Mae’r gyngerdd yn cael ei threfnu gan Gyngor y Dref.        
	Cafodd y baban ei ladd gan ei fam. 



	Roedd Cymraeg yn cael ei siarad yno unwaith.
	Bydd y tŷ’n cael ei werthu yfory.

	Roedd dillad yn cael eu gwerthu yno flynyddoedd yn ôl.     
	Mae Dewi’n cymryd y brif ran yn y ddrama.




TAFODIAITH 

Beth yn eich barn chi yw prif nodweddion iaith bwletin newyddion? Pa bynciau sy’n ymddangos yn gyson? 

TRAFOD 

i) Lluniwch benawdau’r newyddion yng Nghymru / Prydain yr wythnos hon a thrafodwch rai 
    ohonynt yn y grŵp. 

ii) Lluniwch rai o benawdau’r byd eleni / y llynedd a’u trafod yn yr un modd. 
iii) Trafodwch yr eitemau sydd yn y newyddion yn eich ardal ar y pryd. 

YMADRODDION 

Byddwch ar eich gwyliadwriaeth! 

YSGRIFENNU 

Lluniwch un eitem lawn o newyddion cyfredol.
Ar y cyd, lluniwch fwletin o eitemau newyddion y dosbarth – pen-blwyddi; ymweliadau;
absenolion; afiechyd etc.
Lluniwch fwletin newyddion ar gyfer 2100.

CD1: TRAC 4
EITEM NEWYDDION – CODI TAI YN LLANELWY
[Eitem yn trafod problemau ehangu tref fach yng ngogledd-ddwyrain Cymru] 

GEIRFA 

 ymgynghoriad

cynlluniau
 datblygu


lleol
 gwrthwynebiad

trigolion
 dyblu



adnoddau
 ymdopi


datganiad
 pendant


argymhellion   

GWRANDO A DEALL
i) 
Beth mae Cyngor Sir Dinbych yn ei wneud ar hyn o bryd?
ii) 
Faint o dai fydd, o bosib, yn cael eu codi? 
iii) 
Ble yn union maen nhw’n bwriadu codi’r tai? 

iv) 
Beth yw teimlad y bobl leol? 

v) 
Beth maen nhw’n ei ofni? 

vi) 
Pa mor bendant yw’r cynlluniau? 

vii) 
Tan pryd gall pobl ddweud eu barn? 

IAITH 

a) Cysylltwch bob gair ar y chwith â’r diffiniad agosaf ohono: 
gwrthwynebiad               sicr 
ymgynghoriad                llwyddo i 
trigolion                          bwriadau 
ymdopi                           bod yn erbyn 
pendant                         holi barn pobl 
cynlluniau                      preswylwyr 

b) Gwir neu Anwir

Dydy Cyngor Dinbych ddim yn trafod eu cynlluniau â phobl leol. 
Mae 800 o dai wedi cael eu codi yn y dre yn barod. 
Mae pobl yn pryderu y bydd maint y dref yn tyfu. 
Mae digon o adnoddau yn y dre i ganiatáu’r datblygiad.
Mae’r cynlluniau yn bendant nawr.
Gall pobl ddatgan eu barn tan Ragfyr y cyntaf.

c) Lluniwch frawddegau i ddangos y gwahaniaeth rhwng y parau hyn o eiriau: 
 ewin / ewyn;
 ffraeo / ffrio;
 glân / glan; 
 hael / haul; 
 hud / hyd (enw) 

TAFODIAITH 

Trafodwch beth yn eich barn chi yw hanfodion iaith bwletin newyddion da. Oes lle i dafodiaith o gwbl mewn bwletin o’r fath? 

TRAFOD
i)
Fel grŵp, lluniwch restr o bethau sydd yn y newyddion naill ai yn lleol neu yn genedlaethol. Gan  gymryd un pwnc yr un, paratowch eitem ar gyfer y bwletin. 

ii) 
Codi tai neu gadw’r caeau? Trafodwch. 

iii) 
Y sefyllfa dai yn eich ardal. 

iv) 
“Dim ond newyddion drwg sydd o ddiddordeb i’r cyfryngau”. Trafodwch. 

YSGRIFENNU 

Prynu fy nhŷ cyntaf. 
Sut yr hoffwn weld fy ardal yn datblygu.

CD1: TRAC 5
POBL IFAINC GWENT YN SÔN AM Y GYMRAEG 
[Disgyblion Ysgol Gwynllyw, Gwent yn esbonio eu hagwedd iach at y Gymraeg] 
GEIRFA 

 yn bennu lan  
 o arfer  
 arferiad   
 ymateb   
 cwestiynu  

GWRANDO A DEALL
i) 
Oedd y merched yn yr un ysgol gynradd cyn mynd i Ysgol Gwynllyw?

ii) 
Beth maen nhw’n ei wneud sy’n anarferol?

iii) 
Beth fyddai’n annaturiol iddyn nhw ei wneud?

iv) 
Ble dechreuodd un o’r merched a’i dwy chwaer ddysgu Cymraeg?  

v) 
Faint o Gymraeg sydd gan eu tad? 

vi) 
Beth maen nhw’n gobeithio y bydd ymateb pobl i’w penderfyniad?

vii) 
Beth yw gobaith un o’r merched? 

viii) 
Sut mae pobl y gogledd yn eu gweld, yn ôl un ferch?

IAITH 

a) Mae cenedl rhai enwau yn amrywio yn ôl ardal. Beth mae pobl yn ei ddweud yn eich ardal
    chi?



dau funud

dwy funud 
y dafarn

y tafarn
y cyngerdd

y gyngerdd 
y gornel

y cornel 
dwy emyn

dau emyn 
nifer mawr

nifer fawr 
angladd mawr
angladd fawr 
y dudalen

y tudalen 
b) Mae acenion yn gallu bod yn bwysig. P’un o’r rhain sy’n gywir? 



glân y mor

glan y môr    
caniatâd

caniatad 
caniatáu

caniatau 
glowr


glöwr 
glöwyr


glowyr 
coffáu


coffàu 

c) Cwblhewch y frawddeg drwy ddewis y gair cywir: 
	i) Doedd e ……………. wedi ymweld â Rwsia.     
	a) byth                

c) erioed             
	b) gynt 
ch) o flaen

	ii) Aeth Twm a Mari i’r sinema ………………….    
	a) gyda’u gilydd

c) gyda’i gilydd
	b) i’w gilydd        

	iii) Colli wnaethoch chi, mae’n siwr. ……….. , wrth gwrs. 
	a) Ie    

c) Ydy
	b) Do       

	iv) Pryd cyrhaeddodd y bws ……………………?    
	a) Caerdydd      

c) Gaerdydd 
	b) yng Nghaerdydd

	v) Dof i adref cyn naw o’r gloch ……………..         
	a) neithiwr           

c) echnos 
	b) heno                 


TAFODIAITH  
Mae rhai yn mynnu bod plant ysgolion Cymraeg y de-ddwyrain a’r gogledd-ddwyrain yn datblygu eu tafodiaith eu hunain. O wrando ar y darn hwn, pa sylwadau byddech chi’n eu gwneud o dan y penawdau:

 GEIRFA
 CYSTRAWEN 
 TREIGLADAU 
 DEFNYDD O’R SAESNEG
TRAFOD 

i) Oes disgwyl i blant o gartrefi di-Gymraeg sy’n derbyn eu haddysg drwy gyfrwng y Gymraeg siarad yr iaith â’i gilydd y tu allan i’r ysgol?
Trafodwch. 

ii) Gwnewch restr o’r pethau sy’n anodd i ddysgwyr mewn ardaloedd lle mae’r Gymraeg yn
 brin. 

iii) Oes rhaid siarad yn berffaith er mwyn cyfathrebu? 

YSGRIFENNU 

Lluniwch restr o 10 o bethau fyddai’n helpu dysgwyr Cymraeg yn eich ardal chi. 

Y tro cyntaf i mi gael sgwrs yn Gymraeg oedd …………… 

CD1: TRAC 6
CYFLWYNO CAIS 
[Dai Jones yn cyflwyno cais gan wrandawr ar y rhaglen ‘Ar Eich Cais’] 
GEIRFA 
wyddoch chi be’?
yn prysur fynd
braint
agoriadol
cewri
godidocaf
cyfarchion
wyr (wyrion)
Eryr Pengwern 

GWRANDO A DEALL
i) 
Sut mae’r tywydd, yn ôl Dai? 

ii) 
Ble mae e wedi treulio’r penwythnos? 

iii) 
Pwy welodd e yng Nghaerdydd? 

iv) 
Beth sy’n digwydd yn y siopau? 

v) 
Beth sy’n bwysicach na dim, yn ôl Dai? 

vi) 
Ers faint o amser mae e wedi cyflwyno ‘Ar eich Cais’?

vii) 
Oddi wrth bwy mae’r llythyr? 

viii) 
Am beth mae awdur y llythyr yn adnabyddus?

ix) 
Faint yw oed Eirwen Jones? 

x) 
Sut mae Dai yn ei chanmol? 

IAITH 

a) Weithiau mae’r Gymraeg yn defnyddio mwy nag un berfenw i gyfleu cysyniad tra bo Saesneg yn defnyddio un. Er enghraifft, gwybod / adnabod yn Gymraeg, ond yn Saesneg, ‘to know’ yn unig.  
Rhestrir tair enghraifft o hyn yn y golofn ar y chwith. Lluniwch 8 brawddeg trwy ddefnyddio’r berfenwau hyn mewn perthynas â’r enwau yn y golofn ar y dde:    

      gwario / treulio


esgidiau / arian / amser 

      achub / arbed / cynilo

traed / person / arian 

      tebyg / tebygol                    
troi’n wlyb /  i’w fam 


b) Gwrandewch ar y darn eto gan sylwi ar y tagiau / ychwanegiadau a ganlyn: 
 
Caerdydd ’na chi;        
      
a wyddoch chi be’; 
    
alla i ddim gofyn am fwy, ’na alla’?; 
     
yn wir i chi; 
     
chi’n mbod;    
     
ddylwn i ddeud; 
     
’dych chi ddim yn edrych hynny, ’na dach?; 
      
na Dafydd, o ran hynny;  
      
â chroeso calon. 

c)  Ychwanegwch y cynffoneiriau (tagiau) cywir: 

i) 
Dw i’n edrych yn iawn, ………………….? 
ii) 
Dydy e ddim wedi mynd, …………….… ? 
iii) 
Roedden nhw yn y tŷ, …………………..? 
iv) 
Fyddi di ddim yn y gêm,…………………?
v) 
Doedd e ddim yn chwerthin, ……………? 
vi) 
Fe enillon nhw yn y diwedd, …………….?
vii) 
Tom yw dy enw di, ……………………….?
viii) 
Mae ganddi gar, ………………………….? 

TAFODIAITH 

Brodor o Geredigion yw Dai Jones. Oes gennych chi unrhyw sylwadau ar nodweddion ei iaith lafar? 

TRAFOD 

i)  Rydych yn mynd i wneud cais am record i Dai Jones. Penderfynwch i bwy a pham gan sôn
 rhywbeth am wrthrych y cais a’r rheswm dros y dewis. 

ii) “Mae rhaglenni fel ‘Ar eich Cais’ ond yn ffordd hawdd o arbed arian i’r cwmnïau darlledu”.
 Trafodwch. 

YMADRODDION 

   am yn ail;               wythnos fach go lew;               y fath fraint. 

YSGRIFENNU 

Ysgrifennwch gerdyn post at Dai Jones yn gwneud cais (i) uchod. 

CD1: TRAC 7
DYFALU’R FLWYDDYN 
[Hywel Gwynfryn yn cofio rhai o ddigwyddiadau blwyddyn arbennig] 

GEIRFA
 cynteddau          
  arlywydd
 herio                   
  uchafbwyntiau
 mynd yn angof   
  procio
 ymddiswyddo   
  chwalu 

GWRANDO A DEALL
i) 
Beth ddigwyddodd ym Mae Caerdydd? 

ii) 
Pa wleidydd aeth i drafferth? 

iii) 
Beth wnaeth David Beckham i dynnu sylw? 

iv) 
Pa fath o siop newydd agorodd yng Nghaerdydd? 

v) 
Pwy oedd wedi sarhau’r Cymry? 

vi) 
Pa grŵp ganodd am Gymru? 

vii) 
Pa ferch o America oedd yn y newyddion? 

IAITH 

a) Gan ddilyn y patrwm, cwrtais > anghwrtais, beth yw’r gair cyferbyniol i’r canlynol?   Lluniwch frawddeg i ddangos ystyr y gair cyferbyniol. 

credadwy >            Cristnogol >           cyfartal > 
cyfreithlon >           cyfleus >                cyffredin > 
cywir >                   cyson >                  cyfarwydd > 

b) Pa genedl yw’r geiriau hyn – gwrywaidd neu fenywaidd? 
           priodas 
           hiraeth 
           undeb 
           swyddfa 
           emyn
           wythnos 
           nos Lun
           coron. 

c) Rhoi mewn trefn: 

i)    P’un oedd y ……………………? (3 / eitem) 

ii)   Hon yw’r ………………………. (11 / awr) 

iii)  Sbaen oedd y ……………….. i mi ymweld â hi. (5 / gwlad) 

iv) 
Roedd e’n byw yn y …………………..  ( 18/canrif)

v) 
Dw i’n gofyn iti am yr 
.…………………… ( 2/gwaith)
vi) 
Roedd y ……………………. yn rhy hir o lawer ( 4 / act) 

TRAFOD 

i)  
Ar ôl rhannu’n grwpiau, trafodwch y ffeithiau a glywsoch a cheisio dyfalu’r flwyddyn dan    sylw. 
ii)   Dyfeisiwch gwis tebyg gan ddewis gwahanol flynyddoedd ac wedyn profi eich gilydd.
iii)  Grwpiau’n cystadlu yn erbyn ei gilydd i weld pwy all gofio’r nifer fwyaf o ddigwyddiadau
      a grybwyllwyd gan Hywel Gwynfryn. 
iv)  Lluniwch restr o ddigwyddiadau mewn annus mirabilis neu annus horribilis yn eich
      hanes personol a’ch partner neu weddill y grŵp i geisio dyfalu’r flwyddyn. 

YMADRODDION 

Wrth ddyfalu mae patrwm MAI / TAW yn bwysig:         
    Dw i’n meddwl mai / taw…;
    Dw i’n siwr/ sicr taw…;
    Mae’n bosib mai…;
    Dw i’n credu mai X oedd y dyn.

YSGRIFENNU 

Blwyddyn i’w chofio yn fy hanes.
“Fyddwn i ddim am ail-fyw’r flwyddyn honno”.
Taswn i’n gallu ail-fyw blwyddyn baswn i’n dewis………………
Blwyddyn fawr yn hanes Cymru / Prydain / y byd.

CD1: TRAC 8 

CYMRAEG YN Y GOFOD 
[Hanes y Gymraeg yn cael ei siarad yn y gofod am y tro cyntaf] 

GEIRFA 

iaith y nefoedd
gofod


amser maith
hanesyddol

llong ofod

wedi hen arfer
hanu


dychwelyd

mentro
uchelgais

cyfweliad  

GWRANDO A DEALL  
i) 
Beth ddigwyddodd am y tro cyntaf erioed yn 1998?
ii) 
Ers faint o amser roedd Dafydd Rhys Roberts wedi bod yn paratoi?  
iii) 
Beth oedd enw’r llong ofod? 
iv) 
Dyma’r tro cyntaf i long ofod adael y ddaear? 
v) 
Ble mae Dafydd Rhys Roberts yn byw? 
vi) 
Beth yw ei gysylltiad â Chymru? 
vii) 
At beth roedd e’n edrych ymlaen? 
viii) 
Pwy ddychwelodd i’r gofod yn 1998? 
ix) 
Pa ddwy record sydd ganddo? 
x)
Faint oedd ei oed yn cyflawni’r ail gamp?

IAITH 

a)    Pa eiriau ac ymadroddion sy’n perthyn i’w gilydd yn y ddwy golofn 
       yng nghyd-destun yr eitem hon? 



hanesyddol                   ceisio 
iaith y nefoedd              mynd yn ôl 
y gofod                         yn digwydd am y tro cyntaf 
mentro                          yn dod o 
dychwelyd                    awydd 
i gyflawni rhywbeth       hanu Cymraeg 
uchelgais                      y tu hwnt i’r byd 

b) Rhowch 2 (dau / dwy) o flaen y geiriau hyn;   
     
iaith 
     
llong 
     
tro
     
pennill 
     
pennod 
     
awr
     
gwlad 
     
gofodwr 

c) Cywirwch y brawddegau hyn: 

Siarada o’r ofod, Ddafydd!  
Roedd y long ofod yn lawn. 
Roedd gweld y byd o’r long yn ryfedd.  
Fe’i alwyd yn Rhys.  
Roedd e’n siarad milltiroedd uwchben y ddaear.                                    
Roedden nhw’n gallu gweld sawl wlad. 

TAFODIAITH 

Yn eich barn chi, faint o Gymraeg mae Dafydd Rhys Roberts yn gallu ei siarad mewn gwirionedd?  Ar ôl gwrando’n ofalus ar yr hyn mae’n ei ddweud, nodwch y rhesymau dros eich penderfyniad. 

TRAFOD 

i) Tasech chi wedi cael y cyfle i siarad Cymraeg yn y gofod am y tro cyntaf, beth fasech chi wedi ei ddweud? 
ii) Ydy teithio i’r gofod yn wastraff arian? Trafodwch. 

iii) Ym mha sefyllfaoedd unigryw eraill y basai’n werth siarad Cymraeg? Rhestrwch eich awgrymiadau. 

YMADRODDION 

ers amser maith;

wedi hen arfer;

iaith y nefoedd. 

YSGRIFENNU 

Casglwch wybodaeth am John Glenn a lluniwch bortread ohono. 

Lluniwch bortread o unrhyw anturiaethwr(-wraig) rydych yn ei (h)edmygu. 

CD1: TRAC 9
ADRODDIAD TYWYDD A FFYRDD 

[Enghraifft o ragolygon y tywydd ac adroddiad ffyrdd] 
GEIRFA 

glaw mân


ffordd (ffyrdd)  
cawod(-ydd)


atgyweiriadau
mwyn



rhwystrau
selsiws


cyffordd
tymheredd gostwng

lôn
diflannu  
nosi
GWRANDO A DEALL 

i)  Sut mae’r tywydd, yn ôl y bwletin? 
ii) Sut roedd y tywydd cyn heddiw? 
iii) Pa fath o law ddisgwylir yn ystod y prynhawn? 
iv) Fydd y tywydd yn oer iawn? 
v)  Ble bydd llawer o law dros nos? 
vi) Pa fath o dywydd ddisgwylir yfory? 
vii) Sut mae’r tywydd yn debygol o fod erbyn nos Wener? 
viii) Beth ddigwyddodd ar ffordd A4107?
 ix) Pam mae’r ffyrdd ar gau yng nghanol tref Aberhonddu? 
 x)  Pam bydd un lôn ar gau ar ffordd yn Wrecsam? 

IAITH 

a) Beth yw ffurf luosog yr enwau a ganlyn?  
 
ffordd  
 
lôn  
 
traffordd
 
croesfan
 
lori 
 
cwmwl
 
gwynt
 
storm 
 
awel  
 
cawod
 
taran

b) Os mai south-west (S-W) yw ‘de-orllewin’, beth yw
       
S-E;     N;     N-W;     E;     S-W;     W;     N-E;     S? 

c) Lluniwch frawddegau am y tywydd yn cynnwys y canlynol: 
         
Disgwylir; cafwyd; lledu; ysbeidiol; trymion; y tymheredd; gostwng; cyfnewidiol. 

ch) Oes angen defnyddio’r fannod (y, yr, ’r) yn y brawddegau hyn ai peidio? Ydy’r defnydd ohoni yn gywir? Cywirwch lle bo angen:
 


Hwyliodd y llong i’r Iwerddon. Mae’n well gen i haf. Ydy Parch Tom Jones yn byw yma?

Daliodd y gath y lygoden. Dw i’n hoffi cerdded ar lan y Tywi. Ydych chi’n nabod y dau ddyn?
Chi biau rhain? Roedd e’n eistedd yn y haul.
TRAFOD 

i) Disgrifiwch y tywydd yn eich ardal chi 

              a) heddiw 

              b) yn ystod yr wythnos 

              c) yfory. 

ii) Disgrifiwch unrhyw broblemau trafnidiaeth sy’n blino trigolion eich ardal chi. 

iii) Soniwch am eich atgofion am y tywydd yng nghyfnod eich plentyndod. 

YMADRODDION 

glaw mân;      arllwys y glaw;      tywallt y glaw;        hindda neu ddrycin 

YSGRIFENNU 

a)  Cadwch record ddyddiol o’r tywydd yn ystod yr wythnos. 

b)  Ysgrifennwch lythyr at eich cyngor lleol yn cwyno am broblem ar y ffyrdd yn eich ardal. 
c)   Gyrru.    
d)   Tywydd Cymru ddoe a heddiw. 

CD1: TRAC 10 

DARN O BREGETH
[Dyma enghraifft o arddull hamddenol pregethwr yn trin ei destun wrth ei bwysau. Mae’r darn yn cynnwys nifer o dermau crefyddol a diwinyddol] 
GEIRFA 

tyrfa
mentyll
palmwydd
bendigedig

goruchaf
marchogaeth
march
concwerwr

milwrol
trugaredd
o ryfedd
anghyfanedd

cyflawni’r
maddeuant
rin
cadernid

broffwydoliaeth
tosturiol
cofnod
gwendid

brenhiniaeth
torcalon
nis
cyfnewidwyr

gwyrthiau
balm
mynnech
halogi

dwyfol
dynol
sanctaidd
pallu

GWRANDO A DEALL 
i) 
At ba ddinas mae’r pregethwr yn cyfeirio? 
ii) 
Beth fydd thema’r bregeth? 
iii) 
Sut roedd Iesu’n wahanol i goncwerwr milwrol? 
iv) 
Enwch ddwy o’r ffenestri mae’r pregethwr yn eu nodi?
v) 
Beth welwn ni yn nagrau Iesu, yn ôl y pregethwr ? 
vi) 
Yn ôl y pregethwr, ydy Iesu’n wylo am ei fod yn wan?
vii) 
Beth wnaeth Iesu yn y Deml? 
viii) 
Pryd mae dagrau’n llifo, ym marn y pregethwr? 

IAITH  
a)  Sicrhewch eich bod yn gwybod ystyr y geiriau hyn.  Wedyn, gwrandewch ar y darn a phan glywch chi’r  geiriau, ticiwch nhw.       
 
goruchaf
 
brenhiniaeth
 
dwyfol
 
trugaredd 
 
maddeuant
 
tosturiol
 
balm 
 
o ryfedd rin
 
anghyfanedd
 
halogi
 
sanctaidd 

b) Datgelwch y  gair: 

YFDWLO          LONDY          FYRAT          CERDINAD          MOLIRWL 
c) Pa eiriau o blith y rhain fyddech chi’n eu defnyddio i ddisgrifio arddull y pregethwr?
        cyffrous;  hamddenol;    ysgafn;    dwys; o  ddifrif;   trist;   pwyllog;    brwd. 

TAFODIAITH 

Ym mha ffordd mae iaith y pregethwr yn wahanol i iaith bob dydd?  
Beth yw prif nodweddion y cywair (register) hwn?    
Pa gyweiriau eraill gallwch chi feddwl amdanynt? 

TRAFOD 

i) 
Adroddwch unrhyw stori o’r Beibl rydych yn ei gwybod i’ch partner. 

ii) 
Beth yw’r rhesymau bod crefydd ar drai? Trafodwch. 

iii) 
Mae llawer o eglwysi a chapeli gwag yn ein cymunedau. Beth ddylen ni ei wneud â nhw? 

Lluniwch restr o awgrymiadau. 

iv) 
Ydy hi’n dderbyniol i ddyn wylo? Trafodwch. 

v) 
Y Cristion Pedair Olwyn 

Mewn pram aeth i’w fedyddio. 

Pan briododd cafodd limo.

Ac y tro nesa’ gwelwn Dai


Bydd eisiau hers i’w gario. 

Ydy hwn yn ddarlun cywir o’r Cymro cyffredin heddiw yn eich barn chi?            

YMADRODDION 

Mae’r pregethwr yn sôn am “y galon a fu ar dorri”. Edrychwch ar yr ymadroddion hyn sy’n ymwneud  ag amser:           
     Mae’r trên ar fynd.
     Mae’r trên ar fin mynd.
     Mae’r trên newydd fynd.
     Mae’r trên wedi hen fynd.

YSGRIFENNU 

Y tro diwethaf es i i gapel / eglwys
Eglwysi / capeli ein hardal ni
Priodi – capel / eglwys / swyddfa gofrestru /gwesty / unrhyw le arall?

CD1: TRAC 11
TWM ELIAS YN SIARAD AM BRYFED COP 

[Yma mae’r Dr Twm Elias yn sôn am rai o’r traddodiadau a chwedlau sy’n gysylltiedig â phryfed cop / corynnod] 
GEIRFA 

corryn (corynnod)


rhigwm
dropyn



buddiol
erchyll




stofi
gwe




cysylltiadau 
gwerthfawrogi 


cuddio rhag
annibyniaeth                 

ffoi 
crafangau                              
llochesu 
ysbrydoliaeth 


achub             
GWRANDO A DEALL
i) 
Cyfeithiad o ba rigwm Saesneg yw’r un ar ddechrau’r sgwrs?

ii) 
Pam mae Twm Elias yn galw’r pry’ cop yn “wir grefftwr”?

iii) 
Tua faint o gysylltiadau sydd mewn gwe  corryn?

iv) 
Faint o amser mae corryn yn ei gymryd i stofi gwe?

v) 
Sut mae rhai pobl yn ystyried pryfed cop? 

vi)     Bywydau pa bobl enwog mae corynnod 
         wedi eu hachub?

vii) 
Ble roedd Mair a Joseff a’r baban Iesu yn cuddio?

viii) 
Pam nad aeth y milwyr i mewn i’r ogof i chwilio amdanynt?  

ix) 
Pryd roedd Robert the Bruce yn brwydro yn erbyn y Saeson?

x) 
Sawl cynnig gafodd y corryn cyn llwyddo? 

IAITH 

a) Pa eiriau cyfystyr â’r canlynol glywsoch chi yn y darn?   
cerdd; ofnadwy; adeiladu; cysgodi; symbyliad. 

b) Mae Twm Elias yn dweud bod Mair, Joseff a’r Iesu wedi “cuddio rhag” y milwyr. 
Dyma ragor o ferfenwau a ddilynir gan ‘rhag’:

amddiffyn rhag; atal rhag; cadw rhag; dianc rhag; ffoi rhag; cysgodi rhag; achub rhag.  

rhagddo i

rhagddon ni 
rhagddot ti

rhagddoch chi 
rhagddo fo/fe

rhagddyn nhw 
rhagddi hi 

Lluniwch frawddegau yn cynnwys y berfenwau hyn gan amrywio person yr arddodiaid. 

c) Ar wahân i’r pry’ cop / corryn, sawl pryfetyn ydych chi’n gallu ei enwi yn Gymraeg? Gwnewch restr. 

TAFODIAITH 

Dyma rai o’r ffurfiau a ddefnyddiodd Twm Elias:  ‘yfad; efo; gorffan; pryfed cop; bywyda; ogo’.  Beth yw eich sylwadau? 

TRAFOD 

i)
Mae Twm yn gwneud fel y gwna llawer o Gymry, a Saeson o ran hynny, sef dyfynnu hanner dihareb! Mae e’n dweud,“Dyfal donc amdani…..” Y ddihareb yn llawn yw “Dyfal donc a dyr y garreg”. Beth yw diwedd y diarhebion cyffredin a ganlyn? 

         
Cyntaf i’r felin……………………………. 
         
A fo ben ………………………………….
         
I’r pant ……… …………………………. 
        
 Gorau Cymro ……………………………. 
        
 Gwyn y gwêl………………………………. 
        
 Angel pen ffordd …………………………. 

ii) 
Ailadroddwch naill ai stori’r corryn yn achub Mair a Joseff neu stori Robert the Bruce yn eich geiriau eich hun. 

iii) 
Gan weithio mewn parau, soniwch wrth eich gilydd naill ai am eich hoff neu gas anifail, aderyn neu bryfetyn. 

YMADRODDION 

Mewn ebychiad, mae’r gair ‘druan’ yn cael ei dreiglo beth bynnag yw rhif a chenedl y person y cyfeirir ato: 

 
Unigol gwrywaidd:

Druan bach! 

 
Unigol benywaidd:

Druan fach! 


Lluosog:



Druan â nhw! 

Mae “Druan bach ohoni” yn amrywiad lleol diddorol mewn ardaloedd yn y gogledd lle na threiglir y gair ‘bach’ cf. Eglwys-fach (Ceredigion) ac Eglwys-bach (Clwyd). 

YSGRIFENNU 

Unrhyw stori am anifail, aderyn neu bryfetyn.
Pethau dw i’n eu hofni.
‘Dyfal donc……..!’

CD1: TRAC 12
HANES CATH DEW 
[Hanes Guto Siôn, cath o Lanberis, sydd wedi tyfu’n rhy dew] 

GEIRFA 

anifeiliaid 
sbriws
anwes

prydau
cyw iâr 
bwyd
medru 
llusgo
symud 
 

GWRANDO A DEALL
i) 
Beth yw enw cath Mair Ffowcs? 
ii) 
Beth sy’n bod ar y gath? 
iii) 
Pa enwau sydd gan y pentrefwyr arno? 
iv) 
Pryd mae e’n bwyta cyw iâr? 
v) 
Beth arall mae e’n ei fwyta yn ystod y dydd?
vi) 
Sut mae e’n symud? 
vii) 
Ble mae’r gath yn hoffi mynd? 
viii) 
Sut rydyn ni’n gwybod ei fod yn fawr? 

IAITH 

a) Beth yw’r enw gwrywaidd / benywaidd cyfatebol? 

cath


cwrcyn / gwrcath
…………

ci 
llewes


………… 
caseg


…………
…………                
mochyn
iâr


…………
…………

clacwydd 
buwch


…………
b) Dywedir am y gath ei bod ‘yn bwyta fel ceffyl benthyg’. Pa rai, yn eich barn chi, sy’n cyfateb? 


Yn yfed fel


paun 
Yn rhegi fel


mochyn 
Yn siarad fel


lladd nadroedd 
Yn rhochian fel

pwll y môr 
Yn gweithio fel

ych 

c) Mae ystyr rhai geiriau yn amrywio yn y de a’r gogledd. Enghraifft o hyn yw pan yw Jonsi yn dweud “Brwnt, ’te?”

Ystyr ‘brwnt’ yma yw ‘creulon / cas’. Yn y de, yr ystyr yw ‘aflan’. Ceisiwch weld beth yw gwahanol ystyron y geiriau hyn: 

allt;   diniwed;   llofft;   blin. 

TAFODIAITH 

Mae’r ddau siaradwr o Wynedd.  Faint o ôl tafodiaith sydd ar eu sgwrs o ran: GEIRFA; TERFYNIADAU GEIRIAU; YMADRODDION; TONYDDIAETH?

Ystyriwch y sgwrs o dan y penawdau hyn. 

TRAFOD 

i) Anifeiliaid anwes – mantais neu rwystr? Trafodwch. 

ii) Cymharwch gathod a chŵn fel anifeiliaid anwes. 

YMADRODDION 

bwyta fel ceffyl benthyg;       yn ôl y sôn. 

Pan nad yw Mair Ffowcs yn gallu cofio gair, mae hi’n defnyddio ‘pethma’(thingamy). Y gair yn y de yw ‘bechingalw’. Maen nhw hefyd yn cyfleu ‘whatsit’ a ‘whatyoucall’! 

YSGRIFENNU 

Portread o anifail anwes.  
Anifeiliaid mewn chwedlau, ffilmiau neu nofelau.
Mae anifeiliaid anwes yn cael gormod o sylw.Trafodwch.

CD 1: TRAC 13
CÂN WERIN
[Meredydd Evans yn canu cân ychen draddodiadol o Forgannwg] 
GEIRFA 

Marsiandïaeth

porthmon (porthmyn)  
cwyd



tiwnio 
llwyn



brefu  
rhodio

GWRANDO A DEALL 

Mae deall iaith caneuon yn gallu bod yn anodd. Fodd bynnag, y rhai hawsaf eu deall yw caneuon gwerin digyfeiliant. Cyn edrych ar y geiriau ysgrifenedig, gwrandewch ar y gân a cheisiwch ateb y cwestiynau yma: 

i) 
Sut mae’r tywydd ar ddechrau’r gân? 

ii) 
Beth mae’r bardd yn gallu ei glywed? 

iii) 
Beth mae rhaid iddo ei wneud am un o’r gloch?

iv) 
Pryd mae’r da am gael eu godro? 

v) 
Pa sŵn mae’r da yn ei wneud? 

vi) 
Pa dymor yw hi yn y pennill olaf? 

vii) 
Beth mae’r bachgen am ei wneud? 

IAITH 

a) Yn y gân mae sôn am y da yn brefu a’r gwcw’n tiwnio. Pa sŵn mae’r anifeiliaid hyn yn ei
      wneud? Pa 3 sy’n brefu?
 

tarw


gwichian 
dafad


mewian 
ceffyl


brefu 
mochyn

cyfarth 
buwch


clwcian 
llygoden

brefu 
ci


rhuo 
cath


brefu 
gafr


gweryru 
iâr


rhochian 

b) Sylwch ar y llinell,‘Fe ddaeth y da i’w godro gan frefu dros y lle’. 
     Rydyn ni’n defnyddio ‘gan’ i gyfeirio at rywbeth sy’n cyd-ddigwydd â’r ferf yn y prif gymal. 
 
Cysylltwch y rhain: 
 
Cerddodd Dewi i’r ysgol.


Canodd yn uchel.  
 
Neidiodd y plant i mewn i’r llyn.

Gweiddon nhw’n gyffrous. 
 
Aeth Mari i’r gwely.



Roedd hi’n crio yn ei thymer. 
 
Yfodd y dyn ei de.



Roedd e’n darllen y papur. 
 
Mae Elwyn yn cerdded i’r ysgol.

Mae e’n chwibanu.
 
Aethon nhw heibio.



Roedden nhw’n gweiddi ar y plant eraill. 

c) Mae’r ymadroddion canlynol i gyd yn gywir. Dysgwch nhw! Ond beth sy’n rhyfedd amdanyn 
    nhw? 
         noson braf; nos da; wythnos diwethaf; am byth. 

ch) Mae rhai amrywiadau rhwng de a gogledd yn yr eirfa. Pa eiriau sy’n cyfateb yn y ddwy
      golofn? 


De


Gogledd
cadno


mai
cer


dwad 
dere


isio 
hogyn


llwynog
gyda


tyrd 
mo’yn


dos 
dod


efo 
taw


bachgen

TAFODIAITH 

Pa nodweddion sy’n awgrymu bod y gân yn perthyn i Forgannwg? Ar ôl gwneud yr ymarfer uchod, oes un gair rydych yn synnu ei glywed yn y fersiwn hwn o gofio mai cân o dde Cymru yw hon? 

O! Mari, Mari cwyd, mae heddiw’n fore mwyn, 
Mae’r adar bach yn tiwnio a’r gwcw yn y llwyn.
 Hw mla’n! Hw mla’n! Hw! 

O! Mari lân dy foch, mae nawr yn un o’r gloch,
 Mae’n bryd i mi gael cinio ac amser bwydo’r moch.
 Hw mla’n! Hw mla’n! Hw! 

O! Mari tyrd sha thre, mae wedi amser te, 
Fe ddaeth y da i’w godro gan frefu dros y lle. 
Hw mla’n! Hw mla’n! Hw! 

O! Mari, daeth yr haf, mae heno’n noson braf,
 Addoi di ma’s i rodio oddi yma i Ffynnon Taf?
 Hw mla’n! Hw mla’n! Hw! 
YMADRODDION 

mae’n bryd i mi; mae’n hen bryd iddo fo; mae’n well i ni. 

YSGRIFENNU 

Fy hoff gân.
Cymru – Gwlad y gân? Trafodwch.

CD1: TRAC 14
HANES LLYWELYN EIN LLYW OLAF 

[Rhan o feirniadaeth y Dr Geraint Bowen ar gystadleuaeth y gadair yn Eisteddfod Genedlaethol Abertawe a’r Cylch, 1982] 
GEIRFA
archdderwydd
gwaywffon

farddol

gwiw


sofraniaeth
bwystfilaidd
gosgordd
cofleidio
dinoethi
ymaddasu

cymen
haneswyr
cyflafan
nawdd
y gyfundrefn

cynghori
galargerdd
dilys
noddwr
ymwared

dirprwy
dychrynfeydd
diwydrwydd
gwâr
ymosod

GWRANDO A DEALL
i) 
Beth oedd testun yr awdl? 

ii) 
Ble mae Cilmeri? 

iii) 
Beth ddigwyddodd yno? 

iv) 
Ble claddwyd corff Llywelyn? 

v) 
Beth ddigwyddodd i’w ben? 

vi) 
Sut teimlai’r bardd, Gruffudd ab Yr Ynad Coch pan fu farw Llywelyn?

vii) 
Beth gollodd Cymru pan fu farw Llywelyn?

viii) 
Oedd Edward 1 wedi lladd yr holl feirdd? 

ix) 
Pa fardd Saesneg oedd wedi ysgrifennu am y digwyddiad?

x) 
Pam roedd gosod ‘Cilmeri’ yn destun yn 1982 mor addas?

IAITH 

a) Cysylltwch y gair ar y chwith â’r un cyfatebol ar y dde: 
cymen


treisgar 
dilys                 
anwesu 
cyflafan            
ofnau 
cofleidio           
gwir 
ymwared          
trefnus 
bwystfilaidd      
gwarchodlu 
gwiw                
brwydr

dychrynfeydd

addas 
gosgordd          
achub 

b) Diffiniwch ystyr y geiriau hyn yn Gymraeg: 
       cyflafan; gosgordd; noddwr; dinoethi; dilys. 

c) P’un o’r diffiniadau sy’n briodol i’r geiriau hyn? 
       dirprwy; gwaywffon; cyflafan; noddwr; sofraniaeth; diwydrwydd 

i) 
Hawl gwlad i reoli ei hun. 

ii) 
Arf rhyfel a deflid. 

iii) 
Gweithgarwch cyson. 

iv) 
Brwydr waedlyd. 

v) 
Person sy’n cymryd lle un arall. 

vi) 
Rhywun sy’n helpu person arall drwy roi arian iddo.

TAFODIAITH 

Mae’r Dr Geraint Bowen yn traddodi beirniadaeth ffurfiol o lwyfan yr Eisteddfod Genedlaethol. Wrth wrando arno, nodwch rai o nodweddion ei iaith sy’n adlewyrchu’r sefyllfa arbennig honno. Pa air o’r parau hyn fyddech chi’n eu defnyddio i ddisgrifio arddull y siaradwr? 
hamddenol

brwd 
ymosodol

tawel 
heriol


difater 
diduedd

cenhadol 

TRAFOD 

i)
Pwy yw eich hoff gymeriad hanesyddol? Esboniwch eich dewis a nodi rhai o’r nodweddion sy’n apelio atoch yn ei gymeriad. 

ii)
Ydy hi’n bwysig bod ein hysgolion yn dysgu hanes Cymru? Trafodwch mewn grwpiau a chyflwynwch eich casgliadau i weddill y dosbarth. 

iii)
Gwnewch restr o’r ffeithiau rydych chi wedi eu dysgu am Llywelyn Ein Llyw Olaf wrth wrando ar Geraint Bowen. 

YMADRODDION 

     y fath gyflafan; er gwaethaf; gan hynny / canys; fel y mae’n wiw i genedl wâr. 

YSGRIFENNU 

Ysgrifennwch am unrhyw gymeriad yn hanes Cymru neu yn hanes eich ardal. 

“Dwli yw hanes.” Trafodwch. 

CD1: TRAC 15
PONTYPRIDD AC UGANDA 

[Alun Thomas yn cyfweld ag aelodau ‘Pont’ – y grŵp sydd wrthi’n datblygu partneriaeth rhwng Pontypridd a Mbale, tref yn Uganda] 
GEIRFA 

argyhoeddiad
blaenoriaid
unigryw 

adnoddau 
gweledigaeth
cyfrifiaduron

cyffwrdd â
partneriaeth
rhwydweithio

cysylltiad
tlodi
cyffrous

Cristionogol
hyfforddi
peirianwyr

effeithio 
swyddogion
gwleidyddion

efeillio
meddygaeth
cefnogi

asiantaethau                                   

GWRANDO A DEALL
i) 
Beth sydd wedi symbylu sefydlu ‘Pont’? 

ii) 
Beth mae’r wraig o Ferthyr Tudful am ei wneud?

iii) 
Beth oedd ymateb y person o’r Cymoedd i’r ymwelydd o Uganda?

iv) 
Pa fath o gysylltiad sydd rhwng eglwysi’r ddwy dref?

v) 
Syniad pwy oedd sefydlu ‘Pont’? 

vi) 
Sut mae ardal Pontypridd yn gallu helpu pobl Mbale? 

vii) 
Beth welodd rhai o bobl Uganda am y tro cyntaf? 

viii) 
Pwy ar wahân i’r eglwysi sy’n cydweithio yn y ddwy wlad?  

IAITH 

a) Gwrandewch ar y darn a phenderfynwch pa eiriau sy’n perthyn yn agos i’r geiriau hyn. [Mae’r geiriau yn yr un drefn ag yn y recordiad] 

 partner   tlawd   Crist   swydd   gweld   meddyg   cyfrif   peiriant    gwlad 

b) Cysylltwch y gair / ymadrodd yn y golofn ar y chwith â’r diffiniad ohono ar y dde. 
bwrw golwg                     
helpu; cynorthwyo 

partneriaeth
         
cred sicr 

argyhoeddiad                   
edrych dros 

cysylltiad
                   
gwyddor gwella iechyd 
awydd                               
bod heb arian 

cefnogi
                   
eisiau gwneud neu gael rhywbeth 

tlodi
                             
cydweithio 

meddygaeth
                  
y berthynas rhwng dau beth 

c) Gwrandewch ar y recordiad i ddarganfod ffurf luosog yr enwau hyn: 
        swyddog;     blaenor;     cyfrifiadur;     peiriannydd;       gwleidydd;        asiantaeth. 

TAFODIAITH 

Yn eich barn chi, ydy Dewi Arwel Hughes yn frodor o Bontypridd? Ydy Alun Thomas o dde-ddwyrain Cymru? Nodwch eich rhesymau. 

TRAFOD 

i) Ar ôl gwrando ar yr eitem, trafodwch mewn grwpiau bach sut, yn eich barn chi, y gallai 
    Pontypridd helpu Mbale. 

ii) Fasai’n well tasai Pontypridd yn efeillio â thref yn Ewrop? Trafodwch. 

iii) Ai busnes eglwysi yn hytrach na llywodraethau yw’r gwaith a ddisgrifir? 

YMADRODDION 

bwrw golwg ar; trwy gyfrwng; y fath dlodi; i ryw raddau; fan hyn. 

YSGRIFENNU 

Ysgifennwch  

a)  lythyr at rywun yn Mbale yn disgrifio eich ardal chi. 

b)  gylchlythyr yn gofyn am gyfraniad i elusen sy’n helpu pobl dlawd yn Affrica. 

CD1: TRAC 16
TRAFOD Y NEWID YN YR HINSAWDD 
[Tri o bobl yn trafod beth sydd gan y papurau i’w ddweud am y newid yn yr hinsawdd] 

GEIRFA 
cyn-aelod 
papurau trymion   
anwybyddu 
effaith tŷ gwydr      

cyfieithwraig 
terfysgaeth 
cynhesrwydd 
ystadegau 

adolygwraig 
duwies 
dilys 
newidiadau 
 
colofnydd 
Y Cenhedloedd Unedig 
tymheredd
hinsoddol 

 
ŵyn     
hinsawdd
tanbrisio 
daeargryn
thema               
effaith
bywoliaeth
gwleidyddol



proffwydo
dwyn
perswâd ar  
cydbwysedd

 

GWRANDO A DEALL
i)
Yn ôl Simon Jenkins, beth yw’r pwnc pwysicaf yn y byd? 
ii) 
Sut roedd y ferch yn yr Independent  wedi ei gwisgo? 

iii) 
Yn ôl y papur, beth sy’n mynd i ddigwydd yn 2030? 

iv) 
Effaith beth mae pobl yn tueddu i’w danbrisio? 

v) 
Pa ddigwyddiad anarferol sydd yn Swydd Warwick? 

vi) 
Beth yw consensws barn gwyddonwyr am yr hinsawdd? 

vii) 
Pam nad yw Rod Richards y barod i wrando ar economegwyr? 

viii) 
Pa rybudd a gawn ynglŷn ag ailadrodd ystadegau anghywir? 

IAITH 

a) Pa barau sy’n perthyn? 



proffwydo
argyhoeddi
ystadegau
gwres 
dychryn
gweld i’r dyfodol 
dwyn perswâd ar
braw
cynhesrwydd
tywydd 
sir
ffigurau 
hinsawdd
swydd 
b) Pa ddau air sydd wedi eu cyfuno i wneud y geiriau cyfansawdd hyn? 



darlledwraig       
daeargryn 

tanbrisio              
adolygwraig 

cyfieithwraig                          

c) Mae gan rai enwau ffurf luosog afreolaidd. Beth yw lluosog y canlynol? 

bisgïen;   chwaer;      brawd;      gŵr;    llaw;      sipsi;      rhiant;      ci. 

ch) Esboniwch y gwahaniaeth rhwng y parau hyn: 
hinsawdd / tywydd; 
papurau trymion / papurau bro;               terfysgaeth / rhyfel;       anwybyddu / casáu;          
bywyd / bywoliaeth

 

TAFODIAITH 

Faint o ôl tafodiaith sydd ar iaith lafar y tri siaradwr?  Ddylid caniatáu defnyddio tafodiaith mewn rhaglenni o’r math hwn? 

TRAFOD 

i)   Oes arwyddion yn eich ardal chi bod yr hinsawdd yn newid? Trafodwch. 

ii)  Yr hinsawdd yn newid? Beth ddylem ni ei wneud? 

iii)  Meddyliwch am ddadleuon o blaid ac yn erbyn melinau gwynt a’u trafod naill ai mewn parau neu grwpiau. 

YSGRIFENNU 

Byw heb gar.
Codi tai ar gyfer 2050.
Effaith tŷ gwydr. Myth ynteu realiti?

CD1: TRAC 17 

DAL SADDAM HUSSEIN 

[Ymateb pobl i’r newyddion bod Saddam Hussein wedi ei ddal] 
GEIRFA 

cyhoeddiad
gweinyddwr
hyderus
ffoi                  
achos                
cydweithio
dathlu
cwrdiaid
erledigaeth        
cyfundrefn

penbleth
cynghreiriaid
diffuant
anos                 
gorfoledd

arbenigedd
barnwyr
amgylchiadau
cefnogaeth      
safon


cyfiawnder
rhyngwladol
anhysbys
honedig           
milwrol

uniongyrchol
offer          
cyfathrebu
cyntefig                  cyfrinachau       

trawiadol
crwydryn
ysgogi                
chwyrn
cyrch                          

tyddyn
cell
cuddio
croesholi
delweddau
annhebygol 
darostyngedig

GWRANDO A DEALL

i) 
Pwy wnaeth y cyhoeddiad? 

ii) 
Ble ffeindion nhw Saddam? 

iii) 
I ba raddau roedd Saddam yn cydweithredu? 

iv) 
Pwy oedd yn dathlu yng Nghaerdydd? 

v) 
Sut roedd Saddam yn edrych? 

vi) 
Beth oedd ofnau Robert Griffiths ’tasai achos yn cael ei gynnal? 

vii) 
Beth oedd mudiad Amnest Cydwladol yn awyddus i’w sicrhau? 

viii) 
Ble roedd Saddam Hussein yn cael ei ddal? 

ix) 
Faint o offer cyfathrebu oedd ganddo yn y ffermdy? 

x) 
Beth roedd e’n gallu ei weld o’r ffermdy? 

IAITH 

a) Llenwch y bylchau: 

Enw



Berfenw 
crwydryn


crwydo

gweinyddwr


………… 
…………                        
cyhoeddi 
barnwr


………… 
…………                        
dathlu 
cefnogaeth


………… 
…………


arbenigo 
erledigaeth


………… 






b) P’un o’r ffurfiau hyn sy’n gywir? 

cynghreiriaid         
cyngreiriaid 
sonir                      
sonnir 
amgaeëdig            
amgauëdig 
ar wahan               
ar wahân 
annhebygol           
anhebygol 
ysgrifenaf             
ysgrifennaf 

Yn y golofn ar y chwith mae 10 gair glywsoch chi yn y darn. Pa air ar y dde sydd agosaf ei ystyr i bob un ohonynt? 

 
sicr


ymosodiad 
 
ffoi


cyfarpar 
 
croesholi

siŵr 
 
diffuant

cyfyng-gyngor 
 
anhysbys        
annog 
 
offer                
dianc 
 
cyntefig          
didwyll
  
ysgogi           

cwestiynu 
 
cyrch              
hen 
 
penbleth        
anadnabyddus 

TRAFOD 

i) Ddylai Saddam Hussein fod wedi cael ei ddienyddio? 
ii) “Bydd dienyddio Saddam ond ei wneud yn ferthyr”. Trafodwch. 
iii) Ydy hi’n iawn i wlad gael gwared ar unben mewn gwlad annibynnol arall? 
iv) Ddylai Prydain fod wedi cefnogi polisi tramor America yn Irac? 

YMADRODDION 

nid nepell o; cyfraith a threfn; ar frig yr agenda; achub ar y cyfle 

YSGRIFENNU 

Portread o unben – Stalin, Hitler, Cadeirydd Mao, Castro, Saddam Hussein. 

O dan ba amgylchiadau mae modd cyfiawnhau mynd i ryfel? 

BARDD YN TRAFOD EI BYWYD
[Y bardd, Mari George, yn trafod ei bywyd a’i hysgrifennu] 
GEIRFA 

cyhoeddi
  troi â’i ben i lawr
barddoni
annog
amgylchiadau


adlewyrchu    
meddwi 
anaeddfed 
addas 
safbwynt
dinesig
agwedd          
dyfnder     
cyfleu 
magwraeth
GWRANDO A DEALL
i) 
Ers pryd mae Mari George yn barddoni? 

ii) 
Pam roedd hi’n ystyried ei hun yn lwcus yn y brifysgol? 

iii) 
Beth oedd wedi ei sbarduno i ddal ati i farddoni? 

iv) 
Am beth mae pobl yn tueddu i ysgrifennu? 

v) 
Sut mae hi’n teimlo nawr wrth ddarllen ei cherddi cynnar? 

vi) 
Ble cafodd Mari George ei magu? 

vii) 
Sut roedd hi’n wahanol i’r bobl o’i chwmpas? 

viii) 
Beth sy’n “unigryw” yn ei gwaith? 

ix) 
Ym mha fodd mae ei byd wedi newid yn sydyn? 

IAITH 

a) Cwblhewch y ddwy golofn isod trwy ychwanegu enw neu ansoddair yn ôl y galw. 

Enw


Ansoddair
dinas                  
………………
………………     
trefol 
gwlad                  
………………     
………………        
plwyfol 
byd                       
………………     
………………         
cyfandirol 
rhanbarth              
………………
b) Gwir neu Anwir 

i) 
‘Noson Tân Gwyllt’ yw teitl cyfrol newydd Mari George. 
ii)  
Dechreuodd hi ysgrifennu yn ei harddegau.
iii) 
Roedd ennill mewn eisteddfodau yn ei symbylu.
iv) 
Doedd hi ddim yn yfed pan oedd yn y coleg.
v) 
Cafodd ei magu mewn stryd Gymraeg ei hiaith. 
vi) 
Mae Mari George yn briod ers dros flwyddyn. 
vii) 
Mae hi wedi ysgrifennu llawer yn ddiweddar.
viii) 
Mae magu plentyn wedi newid ei hagwedd at fywyd. 

c) Defnyddiwch y geiriau a ganlyn i gwblhau’r brawddegau: 

bardd; awduron; dramodydd; beirniad; hanesydd; nofelydd; cofiannydd; newyddiadurwr. 

i)
Edward Gibbon (1737-94) oedd yr …………………….. a sgrifennodd ‘The Decline and Fall of the Roman Empire’. 

ii)
Roedd Saunders Lewis ac Islwyn Ffowc Elis yn …………….. tra gwahanol. 

iii)
…………………. oedd Charles Dickens. 

iv)
Dyma’r gerdd orau yn y gystadleuaeth, yn ôl y ………………….. 

v)
James Boswell oedd ……………………. Dr Johnson. 

vi)
……………….. a ddeuai o Stratford-upon-Avon oedd William Shakespeare. 

vii)
Roedd Tom yn ……………………. a sgrifennai’n gyson i’r Times a’r Guardian. 

viii)
Mae Edward Lear yn gallu bod yn …………………. doniol iawn weithiau. 

TAFODIAITH 

  “Iaith niwtral ddeheuol ei naws”. Ydy hyn yn ddisgrifiad teg o iaith y siaradwr yn eich
    barn chi? 

TRAFOD 

i) 
Beth rydych chi’n hoffi ei ddarllen? 

ii)
Tasai raid ichi ddewis un llyfr / awdur, beth / pwy fyddai? Pam? 

iii)
Pa fath o lyfr hoffech chi ei sgrifennu? 

YMADRODDION 

erbyn hyn; trwy gyfrwng; lot fawr o; troi â’i ben i lawr; eithriadol o dda; tueddu i.

YSGRIFENNU 

Yr hen a ŵyr, yr ifanc a dybia. Cytuno?

TRAFOD PROBLEM 
[Cafodd Wyn a Megan Roberts eu siomi pan aethon nhw ar eu gwyliau i Weymouth. Mae Wyn yn disgrifio beth yn union a ddigwyddodd ac wedyn mae cyfreithiwr y rhaglen ‘Chwarae Teg’yn rhoi ei farn. Yn olaf, clywn ymateb y cwmni gwyliau] 

NODYN I’R TIWTOR 
Mae’r drafodaeth mewn tair rhan: 1. Natur y broblem 
2.Ymateb cyfreithiwr 
3.Ymateb y cwmni. 
Awgrymir eich bod yn trafod y pwnc fesul rhan gan stopio’r recordiad ar ôl pob cyfraniad. 

GEIRFA 

Rhan 1: Cyfraniad Wyn Roberts 

cysylltu â
Cyngor Twristiaeth Lloegr             diffyg dŵr     
dan draed           
fwrdd                        

pencadlys
claear                  
cynrychiolydd     


pedwar
esgusion          
cyd-fynd â          
 

diemwnt                
cwmni             
coetys di-flas          

 
cadair               
bychan               
tridiau             

Rhan 2: Ymateb y cyfreithiwr


cyfanswm         
canllawiau         


bodoli         
camarwain         
iawndal        



cyd-destun        
yn benodol 

pennu
Rhan 2: Ymateb y cwmni


edifar               
adborth            


cadarnhaol  




ewyllys da         
ysgogi 

GWRANDO A DEALL
i) 
Ble aeth Mr a Mrs Roberts ar eu gwyliau? 

ii) 
Sut aethon nhw yno? 

iii) 
Nodwch 3 pheth oedd yn bod ar yr ystafell. 

iv) 
Sut roedd y bwyd? 

v) 
Beth aeth o’i le ar y dŵr? 

vi) 
Oedd gan y cwmni gynrychioydd yn y gwesty?
vii) 
At bwy aethon nhw i gwyno? 

viii) 
Beth wnaeth Mr Roberts yn union ar ôl mynd adref? 

IAITH 

a) Cysylltwch y gair ar yr ochr chwith ag un ar yr ochr dde: 

diffyg               prif swyddfa 
pencadlys         bai 
claear              cytuno â 
cysylltu â          llugoer 
cyd-fynd â        siarad â 

b) Cwblhewch y brawddegau hyn trwy ddefnyddio’r geiriau a ganlyn: 
      cyfanswm; canllawiau; camarwain; pennu; iawndal; cyd-destun. 

i) 
Cyn llenwi’r ffurflen, darllenwch y …………………. ar y cefn. 

ii)
Er y byddwn yn priodi eleni, dyn ni ddim wedi …………………. dyddiad. 

iii) 
Gawson nhw ……………. ar ôl y ddamwain. 

iv) 
Rych chi’n fy nyfynnu allan o …………………. 

v) 
Prynais i chwe eitem. Faint yw’r …………………. ? 

vi)
Weithiau mae Tom yn ein…………….. trwy beidio â datgelu popeth. 

c) Dyma rai amrywiadau yn iaith de a gogledd Cymru. Pa rai sy’n cyfateb? 


De 

Gogledd 


nawr 
bwrdd 


angladd 
agoriad 

llaeth 
geneth 

allwedd 
rwan 

bord 
pres 

merch 
budr 

arian 
llefrith 

brwnt 
cynhebrwng 

TAFODIAITH 

Yn y darn hwn ceir dau berson, un o’r de-ddwyrain a’r llall o’r gogledd-orllewin, yn siarad. 
Dyma rai o’r amrywiadau a glywch: 
efo / gyda;      ogla’ / gwynt;            dŵr poeth / dŵr twym;          ffordd allan / (ffordd ma’s).
Sylwch sut mae’r terfyniad –au / -ai yn amrywio > -e / -a. 
Sylwch hefyd sut y defnyddir y Saesneg weithiau gan y siaradwyr i gadarnhau ystyr gair neu ymadrodd: cynrychiolydd / rep; cyfanswm / package; go deidi. 

TRAFOD 

i) Trafodwch a oes, yn eich barn chi, achos gan Mr a Mrs Roberts yn erbyn y cwmni teithio. Beth yw’r pwyntiau cryfaf sydd ganddyn nhw? 
ii) Gwrandewch yn awr ar farn y cyfreithiwr. Ydych chi’n cytuno’n llwyr â’i farn? Beth, yn eich barn chi, y dylai’r cwmni ei wneud? Trafodwch mewn grwpiau. 
iii)  Gwrandewch ar ymateb y cwmni. Beth yw eich barn am eu hateb? 

YMADRODDION 

o dan draed; braidd yn fudr; go deidi; yn benodol; ar ôl cryn drafod; y gorau posib. 

YSGRIFENNU 

Ysgrifennwch ar un o’r pynciau a ganlyn: 

a) 
Gwyliau siomedig       b) Cwyno              c) 
Fe ges i fy siomi 

SYLWEBAETH AR GÊM RYGBI
[Huw Llywelyn Davies yn sylwebu ar y gêm rhwng Cymru a Seland Newydd yn 2006] 

GEIRFA 

ystlys


yn dal â’r meddiant         
gosod                
wythwr            gwrthymosod

yr ochr dywyll    

llinell ddeg     
Y Crysau Duon   anghyfreithlon  
bwlch           


enfawr  

camu                 
cic gosb 

cystadlu           

tiriogaeth         
ar y blaen      
disgyblaeth        
trosiad


ail reng         

gwthio         
safle 


ryc(-iau)  llinell 

grymus   

gwendid 
tafliad            
IAITH 

a) Gwrandewch ar y sylwebaeth a phenderfynu ai gwrywaidd neu fenywaidd yw’r enwau hyn: 
         tîm     cic     llinell     tacl     ystlys     ochr     cae     bwlch 

b) Sonnir am sgrym “bymtheg metr i mewn o’r ystlys bellaf”. Cofiwch fod angen treiglo dechrau cymal adferfol o’r fath: 

Roedd e’n byw .................................................. o’r capel (100 llath)
Mae’r stadiwm .................................................... o’r dref.(2 filltir)
Gwelais i Tom ........................................................... yn ôl.(3 mis)
Dw i wedi bod yno ..........................................................(100oedd o weithiau)
Chwaraeon nhw’r gêm ...................................................(dechrau’r flwyddyn)
Pasiodd e’r arholiad ...........................................................(rhywsut neu’i gilydd)

Ydych chi’n cofio’r termau mae’r sylwebwyr yn eu defnyddio ar gyfer y canlynol? Os nad ydych yn gallu cofio pob un, gwrandewch yn ofalus ar y sylwebaeth unwaith eto a nodwch y rhai aeth yn angof: 

possession; counter-attack; the blind side; a throw; second row forward; a number eight; a conversion; a penalty; the 10 metre line; the touchline. 

TAFODIAITH 

Penderfynwch ai o’r de ynteu o’r gogledd mae’r tri sy’n siarad yn dod. Pa dystiolaeth sydd gennych? 

TRAFOD 

i) “Mae rygbi yn cael gormod o sylw yng Nghymru”. Trafodwch. 

ii) Pryd buoch chi’n gwylio unrhyw fath o chwaraeon ddiwethaf? Trafodwch. 
iii) Gwnewch restr o’r 15 safle mewn tîm rygbi. 

iv) Nodwch bob term technegol yn ymwneud â’r gêm a glywsoch chi yn y sylwebaeth.
 

YMADRODDION 

Y Crysau Duon; gwartheg duon Cymreig; mwyar duon; pobl ifainc; camau breision; Cymru – gwlad y menyg gwynion. 

YSGRIFENNU 

a)  Fy hoff gêm.          b)  “Gêm a gofiaf am byth”.    c) Mae gormod o chwaraeon ar y teledu. 

DYSGU PLANT GARTREF 
[Trafod addysgu plant yn y cartref wrth i grŵp o blant a rhieni ymweld ag Amgueddfa Wlân Trefach]
GEIRFA 

datgelu
ymchwil     
undebau
safon      
y dafol      
manteision            anfanteision 
ymgyrch
rhwygo       
dadansoddi
dehongli     
cyfres              
celf             
cynyddu
yn gyfangwbl
reswm   
ffurfiol            ystod  
oedran         
wrth
GWRANDO A DEALL 
i) Beth mae llawer o rieni wedi penderfynu ei wneud? 
ii) Sut mae undebau athrawon yn ymateb i addysg yn y cartref? 
iii) Pa fanteision sydd wrth ymweld â’r amgueddfa? 
iv) Pa arlunydd mae’r plant wedi bod yn dynwared ei waith? 
v) Sawl brawd sydd gan Lowri Butterworth?

vi) Pa liwiau sydd yn llun Lowri? 
vii) Sut mae’r amgueddfa’n helpu’r teuluoedd?
viii) Sut mae Kate Evans yn disgrifio’r berthynas â’r plant? 
ix) Sut mae dod i’r amgueddfa’n helpu’r fam? Hawdd lleoli ei thafodiaith ai peidio? Pam? 
x) Oes mwy neu lai o rieni’n addysgu eu plant gartref? 
 IAITH 
 a) Cwblhewch y brawddegau gan ddefnyddio’r geiriau hyn:

safon; cyfres; y dafol; rhwygo; cynyddu; ystod oedran; ymgyrch; yn gyfangwbl.

 i)  Roedd y rhieni wedi trefnu ……………… i geisio achub ysgol y pentref. 
 ii)  Edrychais i ar ……………… o raglenni ar y teledu.
iii)  Ar ôl rhoi’r holl ddadleuon yn …………teimlais fy mod wedi dewis yn iawn.

iv)  Mae nifer y plant sy’n derbyn eu haddysg gartref yn ………………….

v)   Dw i ddim yn cytuno â nhw …………………. 

vi)  Mae ………………… addysg yn gostwng yn ôl rhai.
vii)  Oes darn arall o bapur ’da chi? Mae hwn wedi ……………………. 

viii)  Roedd plant o …………………… 3 – 11 yn yr ysgol.
b) Sylwch ar y pâr: manteision / anfanteision. Nawr gwnewch barau tebyg o’r geiriau a ganlyn:

ffurfiol                      …………………
…………………
ansefydlog

ufudd                       …………………
…………………
gweddus

ystwyth                
…………………
…………………
anwybodus

gweledig

…………………          
…………………
ansicr

c)  Esboniwch ystyr y canlynol yn Gymraeg: 

ymgyrch; ymchwil; ffurfiol; cynyddu.
TAFODIAITH

Gwrandewch ar Kate Evans yn siarad. Ydy hi’n hawdd lleoli ei thafodiaith ai peidio? Pam?
TRAFOD

Pam, yn eich barn chi, mae Lowri Butterworth yn defnyddio rhai geiriau Saesneg – machine, cogs a wheels wrth ddisgrifio’r hyn mae hi wedi bod yn ei wneud yn yr amgueddfa?

i)    Dydy hi ddim yn gwybod y geiriau Cymraeg 

ii)   Mae’r gweithgaredd wedi ei gyflwyno iddi yn Saesneg

iii)  Saesneg yw iaith y cartref

iv)  Rheswm arall

b) Mewn grwpiau bach, trafodwch a gwnewch restr o fanteision ac anfanteision addysgu plant gartref. 

c) Beth yw manteision ac anfanteision addysg arferol? 

YMADRODDION 

fwyfwy; ar fy mhen fy hun. 

YSGRIFENNU 

Man ddiddorol yr ymwelais â hi.  

Sut gallwn wella ein hysgolion?
Mae addysg yn paratoi at fywyd. Gwir neu anwir?

TRAFOD Y FFILM ‘WIZARD OF OZ’ 

[Sgwrs am fersiwn newydd digidol o’r ffilm enwog] 
GEIRFA 

clasur           
adfer           
digidol              croesawu      fersiwn           difyr                hudolus           addasu         
rhyddhau   
cyfarwydd â
   corwynt         achlysur         llunio         
     annatod      effeithio ar
gollwng      
tŵr                    cymylau        anhygoel  
    peiriannau 

GWRANDO A DEALL
i) 
Pa mor aml mae’r ffilm wedi bod ar y teledu? 

ii) 
Sut mae’r fersiwn yma’n wahanol? 

iii) 
Sawl fersiwn o’r ‘Wizard of Oz’ sy wedi ymddangos dros y blynyddoedd? 

iv) 
Sut maen nhw wedi gwella ansawdd y ffilm? 

v) 
Beth sy’n bwysig iawn yn y ffilm, yn ôl John Griffiths? 

vi) 
Beth sy’n digwydd i Dorothy yn y ffilm? 

vii) 
Beth yw lliw a) ei ffrog b) ei gwallt? 

viii) 
Beth oedd lliw ei hesgidiau yn y ffilm wreiddiol? 

ix) 
Pa liw ydyn nhw yn y fersiwn yma? 

x) 
Beth oedd yn arbennig am yr esgidiau yn fersiwn 1999? 

xi) 
Beth gafodd ei ddefnyddio i greu’r corwynt? 

IAITH 

Yn y sgwrs, defnyddiwyd nifer o ferfenwau a ddilynwyd gan arddodiaid. Cwblhewch y brawddegau a ganlyn trwy ychwanegu ffurf gywir yr arddodiad. 

Roedd y tywydd wedi effeithio……………… y gêm. 
Ydych chi’n gyfarwydd………………ardal?
Mae hi wedi blino………………nhw.
Addawodd hi ………………’r plant y basen nhw’n mynd i’r parc.
Peidiwch anghofio ……………… ni!
Dw i ddim yn gallu ateb …………… chi a’ch brawd.

Doeddwn i erioed wedi clywed………………nhw.
Ysgrifennais i ……………… hi unwaith.

Rhowch y gair rhwng cromfachau yn y frawddeg gan dreiglo yn ôl y galw: 

Cafodd y ffilm ei gwneud tua………………… yn ôl. (pum/blynedd) 
Fe welais ambell ………………. ar y mynydd. (dafad)
……………… e mo’r tŷ wedi’r cyfan. (Prynodd)
Ydy’r tocyn …………………. Dewi? (yn/poced)
Bwytais i ………….., ………….., a………………. (bara/caws/teisen)
Dewch yma ar unwaith, ………………..! (plant)
Ydy’r sgert ……………. yn rhy …………..? (coch/tyn)
Oes gennyt ti ……… i’w ………….. i’r ferch…………? (punt/rhoi/tlawd)

Cywirwch y brawddegau hyn:

Gwelodd ferch bachgen yn mynd heibio.
Dewch â’r car os mae’n bosibl.
Pwy lyfr prynaist ti?
Roedd y siop canllath o’r gorsaf.
Sawl bechgyn sydd â diddordeb yn rygbi? 
Dyma’r papur y gofynnaist ti am.  
Cofia fynd i’r Swyddfa’r Post. 
Mae Mari’n blentyn dda iawn.

TRAFOD 

i)
Siaradwch am eich hoff ffilmiau. 

ii)
“Mae oes y sinema leol ar ben”. Trafodwch. 

iii)
Soniwch am y tro diwethaf aethoch chi i’r sinema. 
iv)
Teledu v. Sinema. Grwpiau i amddiffyn y naill a’r llall. 

v)
Sôn am y profiad o grio, chwerthin neu gael ofn yn y sinema. 

YMADRODDION 

eto fyth; pob dim; rhan annatod; dathlu achlysur 

YSGRIFENNU 

Cymry ym myd y ffilm. 
Portread o actor / actores. 
Fy hoff gymeriadau cartŵn. 

TRAFOD CYNLLUN STAMPIAU’R NADOLIG 

[Trafodaeth am gynllun stampiau Nadolig 2006 y Post Brenhinol rhwng llefarydd Swyddfa’r Post, gweinidog ac anffyddiwr] 
GEIRFA 

Y Post Brenhinol       
gwylltio             

gwarth        
   golygu                 annog                 anghrediniwr             
anwybyddu       

troseddu       
   adlewyrchu
         carw (ceirw)       ymrwymiad   
uwch-reolwr                 
eilio            
   pechu        
         bob yn ail 

nodedig             
Methodist Wesleaidd
ildio            
   egwyddorion       seciwlariaeth   anffyddiwr 
cydnabod


hijacio         
   celyn                   uchelwydd       nonsens            
noeth       


sumbolaeth
   cawl                    potsh               
Llychlyn 
efengyl  
ar gynnydd    
GWRANDO A DEALL
i) 
Pa luniau sydd ar y tri stamp? 

ii) 
Pam mae Cristnogion wedi gwylltio? 

iii) 
Pa fath o wlad yw Cymru, yn ôl y cyflwynydd? 

iv) 
Beth benderfynodd Swyddfa’r Post ei wneud y llynedd? 

v) 
Beth mae Swyddfa’r Post yn ceisio ei osgoi? 

vi) 
Pam mae’r Parch Bryn Jones yn anhapus? 

vii) 
Sut mae Angharad Davies yn disgrifio’r stampiau? 

viii) 
Beth sydd ar gynnydd, yn ôl y Parch Bryn Jones? 

ix) 
Disgrifiwch safbwynt y Dr Iolo ap Gwynn. 

x) 
Pam mae e’n disgrifio’r Nadolig fel “cawl potsh”? 

xi) 
Beth mae Cristnogion yn ei sylweddoli, yn ôl y Dr ap Gwynn?
IAITH 

Diffiniwch y canlynol yn eich geiriau eich hun:
i) anghrediniwr        ii) Llychlyn        iii) egwyddor        iv) uchelwydd 

Sylwch ar ffurf luosog carw>ceirw. Dyma ragor o enghreifftiau o ffurfiau lluosog a>ei:

car>ceir; 
iâr>ieir; 
bardd>beirdd; 
gafr>geifr; 
gwasg>gweisg; 
march>meirch; 
tarw>teirw. 

Nawr, ffurfiwch luosog:
      arth;       arch;       cart;      iâr;       marw;          sarff.

Cwblhewch y brawddegau gan ddefnyddio’r geiriau:
hollol; ein hunain; bob o; rhai; holl; ryw; llall; unrhyw; un; sawl.

i) 
Doedd e ddim yn hoffi’r ……………. gardiau. 

ii) 
Dydyn ni ddim yn gallu gweld …………………. bob amser. 

iii) 
Doedden nhw ddim eisiau …………….fath o sumbolau Cristnogol ar y 


stampiau. 

iv) 
Ces i’r un rhad a chafodd fy mrawd y ……………… 

v) 
Dyma dy garden di, ond ble mae fy …………. i? 

vi) 
Cafodd y plant ………………. £5 i fynd i’r dref. 

vii) 
Roedd ……………… plentyn yn absennol o’r dosbarth. 

viii) 
Cerddais i …………….. filltir ar hyd y ffordd. 

ix) 
Chlywodd e mo’r ffôn yn canu gan ei fod e’n ……………… fyddar. 

x) 
Does dim hoelion ar ôl. Oes
……………… gen ti? 

Mae’r geiriau a danlinellir wedi eu camddefnyddio gan y siaradwr. Pa eiriau y dylai fod wedi eu defnyddio? Defnyddiwch eiriadur os oes rhaid: 

“Dydyn ni ddim yn adnabyddu Cristnogion na Nadolig.”
“Dy’n ni ddim am droseddu’r Eglwys Gristnogol o gwbl.”
“… yn sicrhau y byddwn ni’n eilio rhwng thema crefyddol a themâu digrefydd.”
“Mae’r ffaith ein bod ni’n cynhyrchu stampiau at yr ŵyl yn nodedig o’r Nadolig.”


TAFODIAITH 

Ydy’r Parch Bryn Jones a’r Dr Iolo ap Gwynn yn dod o’r de neu’r gogledd? Nodwch y pwyntiau sy’n ffurfio eich barn. 

TRAFOD 

Trafodwch mewn grwpiau: 
i)  Ddylai’r Nadolig fod yn ŵyl hollol seciwlar bellach?  [Un grŵp o blaid ac un yn erbyn]. 

ii)  Pa luniau fyddech chi’n eu rhoi ar stampiau’r Nadolig?  

YMADRODDION 

ar gynnydd; yn y bôn; pob sut; nonsens noeth; ac yn y blaen; yn gawl potsh; bob yn ail. 

YSGRIFENNU 

Llythyr i Swyddfa’r Post yn cwyno am gynllun stampiau Nadolig.
Nadolig cofiadwy.
‘Mae’r Nadolig wedi colli ei ystyr’.

CD2: TRAC 3
COFIO TEULU SYLVIA PANKHURST 
[Elinor Wyn Reynolds yn siarad am Sylvia Pankhurst, aelod o deulu enwog a frwydrodd dros wahanol hawliau dynol] 

GEIRFA 

sefydliad

gweithredoedd     

torri’r gyfraith

ymosod
    treisgar           ymgyrch 

daliadau               

egwyddor

annatod       
    ymgyrchu                      

gwrthffasgaeth 
ympryd                

blaengar 

annibyniaeth 
    caer
gwrth-hiliaeth               
GWRANDO A DEALL


i) 
Pryd sefydlwyd ‘The Women’s Social & Political Union’? 

ii) 
Beth oedd amcan y mudiad hwnnw? 

iii) 
Pa fath o bethau anghyfreithlon roedd Sylvia wedi eu gwneud? 

iv) 
Beth wnaeth hi tra oedd hi yn y carchar rhwng 1913-14? 

v) 
Pa fath o deulu oedd teulu Sylvia Pankhurst? 

vi) 
Pa fath o ferched oedd o ddiddordeb arbennig iddi? 

vii) 
Pwy oedd y person enwog y bu’n dadlau ag ef? 

viii) 
Pa bwnc oedd yn uno’r chwiorydd? 

ix) 
Sawl papur newydd sefydlodd Sylvia? 

x) 
Ble cafodd hi ei chladdu? 

IAITH 

a) Pa ferfenwau sy’n cael eu ffurfio o’r enwau hyn? 
  
ymgyrch                      ymgyrchu 

  
gweithred 

  
sefydliad 

  
ymosodiad 

   
trais 

  
ympryd  

b) Cwblhewch y brawddegau gan ddefnyddio’r geiriau isod:
         treisgar     ymgyrchu     ymprydio     sefydliad     egwyddor     blaengar 

Pan oedd y carcharor yn ……………… doedd e ond yn yfed dŵr. 

Prif ……………… y gwleidydd oedd sicrhau chwarae teg i bawb. 

Dywedwyd ei fod yn ddyn ……………, yn curo ei wraig a’i blant. 

Bu llawer yn ………………. i sicrhau’r bleidlais i ferched. 

Ar un adeg, roedd y capel yn ………………. pwysig ym mhob tref. 

Roedd Sylvia’n berson……………….. mewn sawl maes. 

c) P’un sy’n gywir? Pam? 

y dair merch; y tair merch; y dair ferch 
y ddwy ferch; y dwy merch; y ddwy ferch 
y bedair chwaer; y bedwar chwaer; y pedair chwaer
y drydydd ferch; y drydedd merch; y drydedd ferch 
y bedwaredd ferch; y pedwerydd merch; y bedwaredd merch 
y dair; y tair
y ddwy; y dwy; y dau; y ddau 

TAFODIAITH 

Yn eich barn chi, faint o ôl tafodiaith sydd ar y sgwrs hon?  Oes unrhyw awgrymiadau o ble mae’r siaradwraig yn dod? 

TRAFOD 

i)
Rhaid i chi a’ch partner gymryd arnoch eich bod yn un o’r ymgyrchwyr canlynol. Dywedwch rhywbeth am eich achos a dros beth yn union rydych yn ymgyrchu. Sut rydych chi’n bwriadu gweithredu?
 
Aelod o Greenpeace; Aelod o Gymdeithas yr Iaith Gymraeg; Aelod o Amnest Cydwladol; Aelod o Tadau dros Gyfiawnder; ymgyrchydd gwrthniwcliar. 

ii)  
Casglwch wybodaeth am un o’r ymgyrchwyr hyn i’w hadrodd o flaen eich grŵp: 

    
Nelson Mandella; Martin Luther King; Y Fam Theresa; Emily Pankhurst; William Wilberforce; Bob Geldof. 

iii) 
Ydy hi’n dderbyniol i dorri cyfraith gwlad i hybu achos? Trafodwch. 

YSGRIFENNU 

Taswn i’n gallu newid un peth yn y byd, baswn i’n…………….
Gwastraff amser yw ymgyrchu.
‘Ddylai’r Eglwys ddim ymyrryd mewn gwleidyddiaeth.’ Trafodwch.

CD2: TRAC 4
IOLO WILLIAMS YN SÔN AM ADAR 
[Gerallt Pennant yn sgwrsio â’r naturiaethwr, Iolo Williams, am adar] 

GEIRFA 

Lefelau Gwent     


aber 


llifo                                  

gwarchodfa 



perthi                 
clwydo    

socan eira (fieldfare)  

aeron     

toreth                         
drudwennod (starlings)

clwydfan 

coch dan adain (redwing)
anhygoel                      

GWRANDO A DEALL
i) 
Ble mae Iolo wedi bod? 

ii) 
Am faint o amser oedd e yno? 

iii) 
Pryd agorwyd y warchodfa ar Lefelau Gwent? 

iv) 
Beth oedd Iolo’n ei wneud yno? 

v) 
Pa brawf oedd ganddo fod yr adar yno? 

vi) 
Ar ba adeg o’r dydd oedd e’n ffilmio’r drudwennod? 

vii) 
Tua faint o adar oedd yno? 

viii) 
Ble roedd Bill Oddie wedi bod yn ffilmio? 

ix) 
Sut mae e’n disgrifio siapiau’r cymylau o adar? 

x) 
Ble arall yng Nghymru rydych chi’n gallu gweld drudwennod yn ymgasglu? 

IAITH 

a) Pa air o’r rhestr yma a ddefnyddir am gasgliad o’r canlynol? 
 
haig; buches; gyr; haid; tyrfa; ciwed; praidd.

[Oes rhai o’r termau y gellir eu defnyddio am fwy nag un o’r rhain?] 

…………………… o adar
…………………… o ddefaid.
…………………… o bysgod.
…………………… o ladron.
…………………… o wartheg / dda
…………………… o bobl.
…………………… o wenyn. 

b) Mae’r diarhebion a ganlyn wedi eu cymysgu. 

Cywirwch nhw. 

Adar o’r un lliw / ni wna wanwyn 
Gwyn y gwêl / y piga’r cyw 
Un wennol / hed i’r un lle 
Lle crafa’r iâr / y frân ei chyw 

c)  Weithiau mae Saesneg yn gallu dylanwadu ar gystrawen y Gymraeg. Ydy cyfeirio at afonydd fel ‘y Taf’ neu ‘yr Elai’ yn gywir? Os nad ydy, pam? 

ch) Yn aml wrth siarad byddwn yn ychwanegu ymadroddion atodol. Roedd Iolo, er enghraifft, 
       yn defnyddio,‘siwr o fod’. Dyma ragor y dylech eu nodi: 


chwarae teg;     a dweud y gwir;     at ei gilydd;     ’sbosib (does bosib);     heb os;                     
     
hyd y gwn i;     yn ôl pob tebyg;     gwaetha’r modd;     wrth reswm. 

TAFODIAITH 

Pa brawf sydd gennych wrth wrando ar y sgwrs fod y ddau siaradwr yn dod o’r gogledd? 

TRAFOD 

‘Mae gwarchodfeydd natur yn fwy o ddrwg nag o les.’ Trafodwch. 

Gwnewch restr o’r enwau adar rydych chi’n eu gwybod. Cymharwch restrau eich gilydd a nodwch unrhyw enwau sy’n newydd i chi. 


Rhaglenni gan naturiaethwyr ar y teledu. Eich barn? 

YMADRODDION 

byth a beunydd; y cwbl lot; treulio amser; gyda’r hwyr; yn union r’un peth. 

YSGRIFENNU 

Yr adar yn fy ngardd.
Ymweld â gwarchodfa natur. 
Bywyd gwyllt ein hardal. 

CD2: TRAC 5 
SGWRS Â RAY GRAVELL AM ACTIO
[Y cyn-chwaraewr rygbi a darlledwr, Ray Gravell, yn sôn am ei yrfa fel actor] 

GEIRFA 

ben bore           swyddogol          cyflwynydd     
dynwared             mynwesol           
portreadu disgyblaeth       ta pwy bynnag   
rhwydd            
cynhyrchydd       
cyfarwyddwr   
prifardd  plasty                paradwys           
her            
hynaws                
penigamp         
boddhad greddfol 

GWRANDO A DEALL
i) 
Ar ba adeg o’r dydd roedd Gaynor yn 


siarad â Ray Gravell? 

ii) 
Faint o hyfforddiant actio gafodd Ray? 

iii) 
Ble a phryd actiodd e gyntaf? 

iv) 
Pwy ofynnodd iddo ymddangos ar y teledu gyntaf? 

v) 
Ydy actio’n hawdd, yn ôl Ray? 

vi) 
Ym mha ddrama cafodd e ei ran fawr gyntaf? 

vii) 
Pwy sgrifennodd y ddrama honno? 

viii) 
Ble roedden nhw’n ffilmio? 

ix) 
Oedd e’n hyderus pan ddechreodd e actio? 

x) 
Pwy oedd wedi actio gyda Tele Sevalas? 

xi) 
Beth oedd gwaith Richard Bonner? 

IAITH 

a) Pa air a glywsoch chi yn y darn ac a restrir isod sy’n cyfleu’r canlynol? 

penigamp; paradwys; her; prifardd; hynaws; dynwared; plasty; greddfol 

Gweithredu heb feddwl 
Ardderchog  
Dymunol 
Rhywbeth anodd mae’n rhaid ei wneud 
Lle perffaith 
Tŷ anferth 
Bardd buddugol yn yr Eisteddfod Genedlaethol 
Siarad a symud fel rhywun arall 
b) Ffurfiwch ferfenwau o’r enwau yn (i) ac ansoddeiriau o’r rhai yn (ii): 

i) cynhyrchydd; her; portread; disgyblaeth; cyfansoddwr. 

ii) mynwes; swyddog; greddf. 

c) Beth yw’r ymateb cadarnhaol a negyddol (Ie / Nage etc.) i’r cwestiynau a gosodiadau
     canlynol?    
          Welaist ti’r rhaglen neithiwr?
          Am saith o’r gloch est ti?
           Maen nhw yn y tŷ.
Yn y bath roedden nhw.
Ddylech chi ennill?
Fydd y plant yn dod?
Roedden ni’n hwyr ddoe.
Fuest ti allan neithiwr?
Faswn i’n ei hadnabod hi?
Teifion Davies?

Mae dau berson yn sgwrsio yn y darn hwn. Pa dystiolaeth sydd gennych i brofi bod un ohonynt yn dod o’r gogledd a’r llall o’r de? Nodwch eich rhesymau.
Ffurf dafodieithol ar ‘ynteu’ yn ne Cymru yw ‘ta’. Ar lafar mae ‘ni waeth pa /pwy’ > ta pa / ta pwy. Mae pwy bynnag /beth bynnag / p’un bynnag >ta pwy / ta beth / ta p’un. Hefyd mae ‘tua’ > sha. P’un o’r siaradwyr sy’n defnyddio’r ffurfiau hyn?

TRAFOD 

Mewn grwpiau, rhannwch yr wybodaeth sydd gennych am Ray Gravell. 

Cyfweld ag aelod arall o’r dosbarth gan ganolbwyntio ar ryw ddawn neu ddiddordeb sydd ganddo / ganddi. 

Recordiwch gyfweliad â rhywun yn eich stryd / cymuned. 

YMADRODDION 

ben bore; yn y bore bach; oriau mân y bore; codi’n fore; o fore gwyn tan nos; bore oes. 

YSGRIFENNU 

Chwaraewyr / athletwyr sydd wedi gwneud enw mewn maes arall.
Drama deledu fwynheais i.

CD2: TRAC 6
TRAFOD Y DEFNYDD O ‘TI’ A ‘CHI’ YN GYMRAEG 

[Trafodaeth am y gwahanol arferion wrth gyfarch pobl yn ‘ti’ neu’n ‘chi’] 
GEIRFA 

cymhleth             sylwebydd          
cysylltu                
drwgdybio              
parch              doethuriaeth       aruthrol               
cyfoedion            
aelodau seneddol  
gwahaniaethu        unigolyn              amrywiaethau    
cymhlethdodau  
cenhedlaeth            
sefydlu                   trafferthion         
canolbwyntio     
ffeministiaid         
cymysgwch             
bodoli 

GWRANDO A DEALL
i) 
Sut mae’r cyflwynydd yn disgrifio sefyllfa 
‘ti’ a ‘chi’? 

ii) 
Sut mae Gwion Rees yn cyfarch y rhan fwyaf o bobl? 

iii) 
Sut mae Alun Wyn Bevan yn wahanol i Gwion? 

iv) 
Sut roedd Alun yn cyfarch plant pan oedd yn athro? 

v) 
Pryd bydd Alun yn teimlo’n anhapus? 

vi) 
Sut mae’r sefyllfa’n haws yn Saesneg? 

vii) 
Beth yw’r sefyllfa rhwng Alun Wyn Bevan 
a’i blant? 

viii) 
Beth oedd yr esboniad a gafodd Gwion gan athro? 

ix) 
Daearyddiaeth sy’n penderfynu patrwm defnydd ‘ti’ a ‘chi’? 

x) 
Beth oedd arfer Alun Wyn Bevan wrth ddysgu oedolion? 

IAITH 

a) Pa ffurf (ti/chi) fyddech chi’n ei defnyddio yn y sefyllfaoedd hyn? 
 
Cyfarch ffrind agos 
       
Disgybl yn siarad ag athro 
      
Siarad â phlentyn ifanc 
       
Athro yn cyfarch dosbarth 
       
Holi plismon ar y stryd 
       
Siarad â’ch plentyn 
Rhowch y ffurf 2il berson unigol neu luosog, yn ôl y gofyn: 


dere 

………………… 



………………… 

dos 



gwnei 

………………… 



………………… 

deuwch 



est ti 

………………… 



………………… 

gwnewch 



dylet 
………………… 



………………… 

gwyddoch 

Cwblhewch y brawddegau hyn trwy ddefnyddio ffurf briodol yr 2il berson. 

i) ……………. ti’n rhoi £30 am hwn, taset ti’n cael cyfle?

ii) Os ………….. di wrth yr eglwys am 7 o’r gloch, cei di lifft. 
iii) Fe ddof i os ………………. chi. 
iv) …………… chi’n gallu dod heno? 
v) Pan ………………… di yno, fe weli di’r eglwys gadeiriol. 
vi) …………………chi aros yma, os gwelwch yn dda? 
vii) …………………ti’n ŵr bonheddig, baset ti’n agor y drws i mi. 
viii) Pam ……………. ti ddim i’r ysgol ddoe? 
ix) Os ydych am bryd da o fwyd, …………. i’r Ritz. 
x) Pam …………… ti ddim yn y dosbarth neithiwr? 

TRAFOD 

Ydych chi’n teimlo’n hapus / hyderus yn defnyddio’r ddwy ffurf,‘ti’ a ‘chi’? 

Holwch siaradwyr Cymraeg yn eich ardal am eu harfer wrth ddefnyddio ‘ti’ a ‘chi’ a dewch ag adroddiad yn ôl i’r grŵp. 
YMADRODDION 

Mewn rhai ardaloedd o’r gogledd defnyddir y ffurf ‘chdi’ yn lle ‘ti’ ac fe welwch y ffurf hon 

bellach mewn llenyddiaeth dafodieithol. 

YSGRIFENNU 

Ar ôl siarad ag eraill, nodwch y sefyllfaoedd lle y byddwch chi nawr yn defnyddio ‘ti’ a ‘chi’. 

CD2: TRAC 7
SGWRS RHWNG TOMOS MORSE A’R ACTOR IOAN GRUFFYDD 

[Tomos Morse yn holi Ioan Gruffydd am ei waith ac yn rhannu rhai o’i brofiadau] 
GEIRFA 

clyweliadau        
cyfarwyddwr            cyfweliad       
cysylltiad                
eisoes                marchogaeth      
meithrinfa              
hyfforddi          
ysgol farchogion     
datblygu            corfforol              
clefyd y gwair        
erchyll               
chwistrelliad           
tîn      
urddo                  
y Wisg Wen          
yr Orsedd         
ymestyn 

GWRANDO A DEALL
i) 
Pam mae Ioan Gruffydd wedi dod adref? 

ii) 
Sut cafodd e ran yn y ffilm? 

iii) 
Ble dysgodd Ioan i farchogaeth? 

iv) 
Beth oedd yr actorion yn ei wneud 
gyda’r nos tra yn Iwerddon? 

v) 
O beth mae Ioan Gruffydd yn dioddef? 

vi) 
Pam aeth e i’r Eisteddfod Genedlaethol? 

vii) 
I ble mae Ioan yn mynd ar ôl gadael Caerdydd? 

viii) 
Beth, yn arbennig, mae Dr Reed Richards yn gallu ei wneud? 

ix) 
Pam na fydd e’n actio gyda Matthew Rhys? 

x) 
Ydy e wedi derbyn cynnig i chwarae James Bond? 

IAITH 

Esboniwch yn Gymraeg y gwahaniaeth rhwng y parau hyn: 
clyweliad - cyfweliad 
marchogaeth - marchogion 
tîn - pen ôl 
shwd mae? - sut ydych chi? 
estyn - ymestyn 
hyfforddi - ymarfer 
cyfarwyddwr - cyfarwyddyd 
drwg - erchyll 

Mae un o’r siaradwyr yn sôn am ‘Yr Iwerddon’. Ydy hyn yn gywir, a pha rai o blith y canlynol sy’n gywir neu yn anghywir? 

Yr Alban; Y Teifi; Y Gymraeg; Yr Amwythig; Y Bala; Y Fenai 

Cwblhewch y grid: 
Gwlad
Brodor
Brodores
Lluosog


Cymru        
Cymro        
Cymraes       Cymry 


       
Gwyddel 

                                                       
Eidalwyr 
Lloegr   

                           
Pwyles 

      
Almaenwr

TAFODIAITH 

Mae llawer o eiriau, ymadroddion a phatrymau yn iaith y ddau siaradwr sy’n nodweddiadol o Gymraeg llafar de Cymru. Nodwch y rhain. 

TRAFOD 

i)
“Mae’r sgwrs yn anffurfiol iawn rhwng dau berson sy’n adnabod ei gilydd yn dda”. Sut byddech chi’n cyfiawnhau neu yn gwrthbrofi’r gosodiad hwn. Nodwch eich tystiolaeth. 

ii)
Siaradwch â’ch partner am eich hoff ffilm / actor / actores. 

iii)
Ydy Cymry wedi gwneud llawer o gyfraniad i fyd ffilmiau? 

iv)
Ydych chi o’r farn y byddai Ioan Gruffydd yn addas ar gyfer rhan James Bond? Nodwch eich rhesymau. 

YMADRODDION 

Mae si ar led; mae hanes ar gerdded; mae sôn bod; mae achlust fod; mae’r stori’n dew fod… 

YSGRIFENNU 

Taswn i’n actor, baswn i’n hoffi……. 
Fy hoff actor / actores 

CD2: TRAC 8
BETI GEORGE YN CYFWELD Â’R DR GWYNFOR EVANS 
[Beti George yn siarad â’r diweddar Dr Gwynfor Evans am y Cynulliad, mewnfudwyr a’r iaith Gymraeg] 

* Awgrymir eich bod yn ystyried Trafod i) cyn gwrando ar yr uned hon. 

GEIRFA 

galluogi
gwleidydda       
cenhadu         
dros             
llywydd           
heddychwr perfeddion      
amherthnasol    
taeogrwydd     
affwysol       
Cynulliad         
adfer                        hollt                 
mewnfudwyr     
lleiafrif              
trefnydd       
llawn amser    
ymroi meddyginiaeth 

GWRANDO A DEALL
i) 
Beth oedd gwaith pob dydd Gwynfor Evans? 

ii) 
Pam aeth i fyw i Sir Gâr? 

iii) 
Beth sy’n bod ar y Cymry, yn ôl Gwynfor? 

iv) 
Beth oedd e’n gobeithio y byddai’r 
Cynulliad yn ei gyflawni? 

v) 
Beth oedd ei farn am yr honiad bod sefydlu’r Cynulliad wedi hollti Cymru? 

vi) 
Beth oedd ei farn am fewnfudwyr? 

vii) 
Faint o fewnfudwyr sydd yn Sir Fôn? 

viii) 
Beth oedd nod mudiad ‘Pont’? 

IAITH 

a) Yn y darn fe glywch y berfenw ‘gwleidydda’. Pa ferfenwau yn gorffen ag –a sy’n dod o’r enwau a ganlyn:    


cardod; mwyar; diod; gwledd; merlod; busnes; cinio? 

b) Pa eiriau sy’n gyfystyr yn y ddwy golofn? 

hollt                         sicrwydd 
perfedd                    dybryd 
meddyginiaeth        gwaseidd-dra 
affwysol                   canol 
galluogi                   moddion 
hyder                       rhwyg 
taeogrwydd             hwyluso 
c) Yn y cyfweliad mae Gwynfor yn sôn am ganrannau (%). Dysgwch: 20% - ugain y cant; 40% - deugain y cant; 60% - trigain y cant. Beth yw 80%; 100%? 

TAFODIAITH 

Beth yn eich barn chi yw oedran y siaradwr yn y cyfweliad hwn? Pa brawf sydd gennych i ategu eich barn? Faint o ôl tafodiaith sydd ar ei iaith lafar? 

TRAFOD 

i)
* Casglwch wybodaeth am Gwynfor Evans. Pob aelod o’r dosbarth i ychwanegu brawddeg at y darlun yn ei dro. 

ii)
Oes digon o gefnogaeth i fewnfudwyr sydd am ddysgu Cymraeg? Awgrymiadau! 

iii)       ‘Mae’r Cynulliad yn gwneud gwaith da’. Trafodwch. 

YMADRODDION 

ym mherfeddion y wlad;  perfedd nos;  mynd i berfedd rhywbeth. 

YSGRIFENNU 

Portread o wleidydd pwysig. 
Cymwynaswyr y Gymraeg. 

CD2: TRAC 9  

SYLWEBAETH PÊL-DROED 

[Disgrifiad o’r gêm rhwng Cymru ac Ynys Cyprus yn 2006] 
GEIRFA 

meddiant 
gwthio        
effeithiol       
cryfder              
cymorth      
safon                               ymosod      
cyflymdra        
rhes         
cyd-chwarae    
sialens        
sgoriwr                        canfod         
partneriaeth    
dathlu         
torf                    
rhwyd 

IAITH 

a) Gwrandewch ar y sylwebaeth a cheisiwch ddyfalu beth yw’r termau Cymraeg a ddefnyddir am y canlynol: 


a corner kick 
penalty box
to counter-attack
a cross
a header
a throw-in
a forward
a run
a goal-kick
to be offside
b) Gwrandewch unwaith eto. Pa air/eiriau sy’n eisiau? 


Mae e’n ………………… i frwydro. Y cyfnod pan oedd Cymru ar ei ………………… o dan Mark Hughes. 

yn gwthio un neu ddau o chwaraewyr Cyprus ……………. y bêl. 

yn caniatáu i fechgyn Cymru ddod nôl yn un …………. ar draws y ………….. 

roedd e’n gyd-chwara…………………. yng nghanol y cae. 

ond ei …………….. cyntaf ychydig bach yn rhy galed. 

Mae’r ………………. ar ei thraed. 

c) P’un o’r ddau ddewis sy’n gywir? 


oddiar           oddi ar 
oddieithr       oddi eithr 
oddi wrth      oddiwrth 
oddiam         oddi am 

TAFODIAITH 

Nodwch y prif anawsterau a gewch wrth geisio dilyn sylwebaeth ar gêm. 

TRAFOD 

i)  
Ddylai merched gael chwarae pêl-droed? Trafodwch. 

ii)
Mae peldroedwyr yn ennill gormod o arian. Un rhan o’r dosbarth i lunio dadleuon o blaid a’r llall yn erbyn. 

iii)
Ar y cyd, lluniwch restr o dermau pêl-droed. 

YMADRODD 

Sylwch ar y defnydd o ‘yn weddol saff o’ yn yr ystyr o ‘yn weddol sicr o’ e.e. Maen nhw’n weddol saff o ennill. 

YSGRIFENNU 

Portread o unrhyw beldroediwr.

Taswn i’n briod â pheldroediwr…

Peldroediwr yn y newyddion. 

CD2: TRAC10
DAFYDD IWAN YN SÔN AM DDECHRAU EI YRFA 

[Dafydd Iwan yn sôn am ddechrau canu a’r dylanwadau a fu arno] 
Cyn gwrando ar y recordiad, casglwch ffeithiau am Dafydd Iwan a’u rhannu â gweddill y dosbarth. 

GEIRFA 

diwylliedig             pumdegau            ymysgwyd           amrwd           digyfeiliant                       gwirioni                 swyddogion          gwersyllwyr         deiseb 

GWRANDO A DEALL
i) 
Faint oedd oed Dafydd Iwan yn symud i Lanuwchllyn? 

ii) 
Pa raglen deledu oedd yn hybu canu poblogaidd yn y pumdegau? 

iii) 
Beth oedd barn Dafydd am y rhaglen? 

iv) 
Pryd roedd y plant yn gwrando ar Radio Luxemburg? 

v) 
Pwy oedd yr aelod cyntaf o’r teulu i brynu gitâr? 

vi) 
Beth oedd y ddau beth y gallai Dafydd eu gwneud? 

vii) 
Ble aeth e ati i ddysgu’r gitâr? 

viii) 
Beth sy’n rhyfedd am y tro cyntaf iddo ganu? 

ix) 
Beth oedd y plant yn gwrthod ei wneud yng Nglan-llyn? 

x) 
Beth oedd pwrpas y ddeiseb? 

IAITH 

a) Cwblhewch y brawddegau hyn ar ôl gwrando ar y recordiad: 
Roedd Brynaman a Llanuwchllyn yn bentrefi ……………………………………………
        
Dechreuodd Dafydd ymddiddori mewn rhaglenni canu pop yn y …………………….. 
         
Am nad oedd e’n gallu canu offeryn, roedd rhaid iddo ganu’n ……………………......
       
Cafodd e ………………………………………………………………………….. ar ganu.
          
Aeth swyddogion yng Nglan-llyn i banics ..………………………….……………………
       
Cyflwynodd y gwersyllwyr .….… i’r BBC yn gofyn am gael gweld Dafydd ar y teledu.
b) Defnyddiwch eiriadur i ddod o hyd i genedl yr enwau hyn. Oes yma batrwm? 

tysteb, swyddfa, heddwch, brwdfrydedd, gwybodaeth, tywyllwch, archeb, porfa,    tangnefedd, gwytnwch, barddoniaeth, hysbyseb, noddfa, amynedd, amheuaeth

c) Pa esboniad ar y dde sy’n gweddu i’r idiomau ar y chwith? 

ar ddamwain                       
ar y cyfan
 
ar bigau’r drain                   

mentro heb sicrwydd 
 
â’i wynt yn ei ddwrn             
yn bryderus ac anghysurus 
 
bod â dwylo blewog            
heb yngan gair 
 
ar gyfeiliorn                         
heb symud 
 
at ei gilydd                           
un sy’n hoffi arwain 
 
prynu cath mewn cud           
ar frys mawr  
 
heb na bw na be                   
ar grwydr 
 
yn ei unfan                            
bod yn lleidr 
 
ceffyl blaen                            
ar siawns 

TAFODIAITH 

Er bod Dafydd Iwan yn defnyddio rhai ffurfiau gogleddol fel ‘deud’, ‘gwirioni’ ac ‘yntê’ mae’r 

terfyniad lluosog ‘-au’ > ‘e’ yn groes i’r hyn a ddisgwylid. Oes gennych awgrymiadau pam mae hyn yn digwydd? 

TRAFOD 

i) 
Oes unrhyw werth parhaol i ganu 


poblogaidd? Trafodwch. 
ii) 
Canu pop – o les neu yn gwneud drwg? 

iii) 
Rhywbeth i’r ifainc yn unig yw canu pop? 

YMADRODDION 

cael blas ar; cael hwyl ar; rhywun neu’i gilydd 

YSGRIFENNU 

Canu pop – sŵn heb ddawn?  
Cantorion pop yn ymgyrchu.
Cerddoriaeth bop v. cerddoriaeth glasurol.

CD2: TRAC 11
DYFAN ROBERTS YN DARLLEN STORI ARSWYD 
[Yn y darn hwn mae’r actor, Dyfan Roberts, yn darllen rhan o stori gyffrous] 

GEIRFA 

milwr         
diflannu    
llefai          
bwtri           
cilagored      
lled y pen         dychymyg 
gordd          
dudew       
ceryddu       
curo                
erfyn ar                          dwrn            
fferu            
anadlu       
chwys          
gruddiau         
gwalch 

GWRANDO A DEALL
i) 
At ba rif cyfrifodd y milwr? 

ii) 
I ble rhedodd e? 

iii) 
Oedd ffenest y bwtri ar gau? 

iv) 
Sut teimlai e wrth fynd drwy’r ffenest? 

v)      Faint o olau oedd yn y tŷ?
vi) 
Pwy oedd yn siarad â’i chwaer oddi allan? 

vii) 
Beth oedd ei chwaer am ei wneud? 

viii) 
Ble aeth e ar flaenau’i draed? 

ix)     Pa sŵn glywodd e yn stafell wely ei dad? 

x) 
Beth agorodd e yn y stafell? 

xi) 
Pa ateb gafodd e pan ofynnodd e,“Pwy sy’ ’na?”? 

xii) 
Beth deimlodd e’n sydyn? 

IAITH 

a) Pa ymadroddion a ddefnyddiwyd yn y stori i gyfleu y canlynol? 
 
yn llydan agored 
       
calon yn curo’n drwm 
         
roedd yn hawdd iddo 
       
diflannwch, ferch 
       
safodd lle roedd e 
       
cerdded heb sŵn
        
rhewodd ei waed 
        
y cythraul! 

b) Pa arddodiaid sy’n dilyn y berfenwau / berfau hyn yn y stori? 
   
diolch        
aeth       
erfyn 

dal                                                                                     
      
gwrando      
gafael          
cau 

c) Pa eiriau sydd ag ystyr tebyg? 

 
fferu 


dwrdio 
 
bwtri                   
dihiryn
 
dudew 

curo 

 
ceryddu      

bwlyn 


bwrw 


rhewi 


gruddiau       

pantri 


cilagored 


tywyll 


gordd 


bochau 


dwrn    


hanner agored 


gwalch 


morthwyl pren 

TAFODIAITH 

Mae Dyfan Roberts yn darllen stori ysgrifenedig. Pa wahaniaethau ydych chi’n eu gweld rhwng iaith y stori ac iaith lafar bob dydd? Gwnewch restr o’r prif bwyntiau. 

TRAFOD 

i)  Stori arswyd yw hon. Pa elfennau yn y sgrifennu a’r adrodd sy’n peri ei bod yn gyffrous? Trafodwch. 

ii)  Adroddwch stori am rywbeth cyffrous rydych chi wedi ei glywed neu sydd wedi digwydd i chi’n bersonol. 

iii)  Mae darllen ar goedd yn sgil anodd. Dewiswch ddarn o stori / nofel i’w ddarllen yn uchel. 

YMADRODDION 

diolch i’r drefn!


diolch byth!

diolch i’r nefoedd!  
diolch i Dduw! 
diolch i’r mawredd! 
YSGRIFENNU 

Ysgrif am unrhyw ddigwyddiad arswydus / cyffrous. 

Stori yn gorffen: “a fferodd fy ngwaed”. 

CD2: TRAC 12
GUTO ROBERTS YN SÔN AM GYMERIAD GWREIDDIOL 

[Guto Roberts yn sôn am Rol, Croesor Bach, un o gymeriadau gwreiddiol pentref Croesor] 
GEIRFA 

arbenigrwydd     
hyderu    
ias                      
cwta         
ddeufis               
dyhead                   disymwth           
mudo        
eirin                     
tagu         
cyforiog              
llwm                               moel                  
surni         
moethusrwydd     
coinio       
cymariaethau     
gwaith                     sets                  
dihafal       
annioddefol          
clecian      
glaw                    
taranau                    nobl 

GWRANDO A DEALL

i) 
Pa mor adnabyddus oedd Rol? 

ii) 
Ers pryd mae e wedi marw? 

iii) 
Sawl brawd oedd ganddo? 

iv) 
Sut roedd e’n dymuno marw? 

v) 
Ble bu Guto Roberts yn sgwrsio ag ef? 

vi) 
I ble symudodd e o Groesor? 

vii) 
Beth roedd e’n ei fwyta “yn hogyn 10 oed”? 

viii) 
I ba fath o deulu y perthynai? 

ix) 
Ble bu’n gweithio ar un adeg? 

x) 
Pam roedd ei het wellt wedi mynd “fel clustia’ sbaniel”? 

IAITH 

a) Lluniwch frawddegau yn cynnwys yr ymadroddion canlynol a ddefnyddiwyd yn y sgwrs: 

rhyfeddol o; aml i dro; ers tro byd; am fy nhraed; clamp o. 

b) Pa eiriau eraill a ddefnyddiwyd yn y sgwrs i gyfleu: 

gobeithio; sydyn; symud; ers amser; tlawd; chwerwder; anghymarol; het fawr. 

c) Rhestrwch y geiriau hyn o dan y penawdau DYMUNOL ac ANNYMUNOL: 

        
ffraeth; twp; cwynfanllyd; caredig; swrth; byrbwyll; galluog; cymwynasgar; cybyddlyd; 
        
hynaws; siriol; ffiaidd. 

TAFODIAITH 

Brodor o Eifionydd yng Ngwynedd oedd Guto Roberts. Gwrandewch ar ei sgwrs eto a nodwch beth sy’n digwydd i’r terfyniad lluosog –au yn y geiriau: ’sgidiau; awgrymiadau; cymariaethau; taranau a clustiau. 

TRAFOD 

i)
Llunio sgwrs fer am unrhyw ‘gymeriad’ rydych yn ei nabod. 

ii)
Ysgrifennwch enwau cymeriadau adnabyddus hanesyddol neu gyfoes ar gardiau a glynwch nhw ar gefnau eich cyd-aelodau yn y dosbarth â selotape. Tasg pob un fydd ceisio darganfod pwy ydyw trwy gerdded o gwmpas a holi’r lleill. 

YMADRODDION 

ar un adeg;  am gyfnod;  ymhen tipyn;   ar ôl ysbaid;   ar fyr o dro;   ychydig yn ôl. 

YSGRIFENNU 

Portread o gymeriad.
Llunio rhestr o gwestiynau ar gyfer holi cymeriad lleol.

CD2: TRAC 13
ATGOFION DR DEREC LLWYD MORGAN AM GEFN-BRYN-BRAIN 

[Rhan o sgwrs gan yr Athro Derec Llwyd Morgan am ei ardal enedigol] 
GEIRFA 

comin         
perfeddwlad       
Y Diwygiad Methodistaidd          
glo            
carreg          
glofaol     
achos         
Annibynnol             
arwrol       
engylu                                       
dileu          
cyfamser 
purion        
clwyfo      
ychymyg
 

GWRANDO A DEALL

i) 
Ble codwyd pentref Cefn? 

ii) 
Pryd cafodd y pentref ei godi? 

iii) 
O ble daeth pobl i fyw yno? 

iv) 
Ble roedden nhw’n gweithio? 

v) 
Beth oedd y gwahaniaeth rhwng Cefn a Chwmllynfell? 

vi) 
Pa mor bell aeth Evan Williams i bregethu? 

vii) 
Ydy’r siaradwr yn byw yn yr ardal nawr? 

viii) 
Beth sy’n digwydd i bob pentref yn ôl y siaradwr? 

ix) 
Beth ydych chi’n meddwl oedd penderfyniad swyddogion y Swyddfa 


Gymreig? 

x) 
Pa mor hapus ydy Derec Llwyd Morgan â’r penderfyniad? 

IAITH 
a) Gwir neu anwir? 
Hen bentref yw Cefn-bryn-brain. 
Doedd dim diwydiant yn yr ardal. 
Mae’n sefyll yn ymyl Cwmllynfell. 
Roedd achos Methodistaidd yng Nghwmllynfell yn amser Cromwell. 
Dydy’r siaradwr ddim yn byw yno nawr. 
Penderfynodd y Swyddfa Gymreig adleoli’r pentref. 
Mae’r siaradwr wrth ei fodd â’r penderfyniad. 

b) Esboniwch y gwahaniaeth rhwng y parau hyn:
 
diwydiant         diwylliant
 
comin              cae
 
efengylu          darlithio
 
diwygiad         chwyldro

c) Ar y cyd, cynlluniwch sgwrs fer am ardal y dosbarth gan gynnwys yr ymadroddion hyn: 

 
ers llawer dydd; roedd mynd ar; dan ei sang; Sul, gŵyl a gwaith; nerth bôn braich;  
wedi  mynd â’i ben iddo; ar drai; cael dau ben llinyn ynghyd; daw tro ar fyd; ar ben eu  digon. 

TRAFOD 

i)
‘Mae arddull y siaradwr yn ffurfiol iawn’. Casglwch dystiolaeth i gadarnhau neu wrthbrofi’r gosodiad hwn. 

ii)
Soniwch am newid yn eich ardal nad ydych yn hapus ag ef. 

iii)
Disgrifiwch ardal rydych yn hoff ohoni. 

YMADRODDION 

hyn a hyn;  hwn a hwn;  hon a hon 

YSGRIFENNU 

Ymadael â’ch ardal enedigol. 

Newidiadau yr hoffwn i eu gweld yn fy ardal. 

Mynd yn ôl i’r hen ardal heddiw. 

CD2: TRAC 14
GOLYGU’R ‘CYMRO’ – ATGOFION JOHN ROBERTS WILLIAMS 

[Y newyddiadurwr, John Roberts Williams, yn sôn am ei gyfnod yn olygydd ar Y Cymro] 
GEIRFA 

cyfnod     
boddhad         
cylchrediad       
angerddol          
adlewyrchiad      
methiant            dyblu       
treblu              
cyfeirio              
trosglwyddo      
cenedlaethol         
cyfeiriadau   golygu    
agos                
atoch                
argraffiadau      
bygythiad             
traddodiad        cyson     
di-ben-draw 

GWRANDO A DEALL 

i) Beth oedd yn rhoi’r pleser mwyaf i John Roberts Williams wrth weithio ar Y Cymro? 

ii) Yn ôl y siaradwr, pwy sydd ar fai pan fydd papur yn methu? 
iii) Pa fath o bobl roedd yn falch eu bod yn darllen Y Cymro? 
iv) Faint oedd cylchrediad y papur pan ddechreuodd e ar ei waith? 
v) Pam mae’n anodd gwerthu papur cenedlaethol? 
vi) Pam mae pobl yn hoffi darllen papurau bro? 
vii) Pa ffactor oedd yn allweddol yn llwyddiant Y Cymro? 
viii) Ydy papurau bro yn fygythiad i bapur cenedlaethol ym marn y siaradwr? 
ix) Ble roedd Y Cymro’n gwerthu orau? 
x) Pa ardaloedd oedd yn anodd? Pam? 

IAITH 

a) Diffiniwch yn Gymraeg: 
    cylchrediad         bygythiad        di-ben-draw      golygydd         angerddol        argraffiad. 

b) Pa air nad yw’n perthyn yn ramadegol neu o ran ystyr i bob un o’r setiau hyn? Pam? 

i)
adlewyrchiad; methiant; cyfeirio; bygythiad 
ii) 
cyfnod; adeg; oes; traddodiad 
iii) 
cyfeiriadau; angerddol; cyson; di-ben-draw 
iv) 
haneru; golygu; dyblu; treblu. 

c) Mae John Roberts Wiliams yn sôn am ‘sbelio’ neu sillafu. 
   
Dyma’r wyddor Gymraeg: 
 
A B C Ch D Dd E F Ff G Ng H I L Ll M N O P Ph R Rh S T Th U W Y 

 
Nawr rhestrwch y geiriau hyn yn nhrefn yr wyddor: 

 
trosglwyddo; canu; lafant; golygu; rhad; angerddol; traddodiad; adlewyrchiad;


cenedlaethol; ras; ager; chwarae; thus; Llanelli. 

TAFODIAITH 

O ran geirfa a phatrwm, does dim llawer o ôl tafodiaith ar iaith John Roberts Williams na’r cyfwelydd yn y darn hwn, ond beth yw’r nodweddion sy’n bradychu eu cefndir? 

TRAFOD 

Trafodwch un o’r pynciau hyn mewn grwpiau: 

i) 
Faint o werth sydd i bapurau bro? 

ii) 
Sut byddech chi’n newid eich papur bro? 

iii) 
Oes angen papur dyddiol Cymraeg? Pam? 

iv) 
Beth yw hanfod newyddiadurwr da? 

v) 
Ydych chi’n darllen papur newydd? Os nad ydych, sut rydych chi’n derbyn 


newyddion y dydd? 

YMADRODDION 

di-ben-draw;  di-droi-nôl;  di-dderbyn-wyneb 

YSGRIFENNU 

Fy hoff adran o’r papur newydd. 
Ysgrifennwch erthygl fer i’ch papur bro. 

CD2: TRAC 15 

JONSI’N SGWRSIO Â MIRIAM JAMES AM EI GWAITH MEWN SIOP LYFRAU 

[Y cyflwynydd radio, Jonsi, yn sgwrsio â Miriam James, Llangeler, am ei gwaith mewn siop lyfrau ac oriel gelf] 
GEIRFA 

gwledig          
cymreigaidd       
cymharu â          
ffin             
ehangu          
oriel luniau 
arlunio             
amaethyddol              
cymeriadau        
perchen     
yn bennaf     
ers talwm   
addas uniongyrchol   
anhygoel            
dramor               gwreiddiol 

GWRANDO A DEALL
i) 
Ble yn union mae Llangeler? 

ii) 
Pa fath o ardal yw hi? 

iii) 
Pa rannau o Gymru sy’n gymreigaidd yn ôl Jonsi? 

iv) 
Sut mae dwyrain Cymru’n wahanol? 

v) 
Ble mae Miriam James yn gweithio? 

vi) 
Beth yn arbennig sydd wedi digwydd i’r siop yn ystod y flwyddyn? 

vii) 
Pa arlunydd sy’n arddangos ei waith yno? 

viii) 
Beth yw ei hoff destunau? 

ix) 
Gwaith sawl artist sydd yn yr oriel? 

x) 
Beth oedd problem yr arlunydd oedd yn ffrind i Jonsi? 

xi) 
Ble yn union mae’r siop? 

xii) 
Ydy Miriam James yn arlunydd? 

xiii) 
Beth mae Jonsi’n hoffi ei wneud dramor? 

xiv) 
Faint mae e’n ei wybod am arlunio? 

IAITH 

a) Un o nodweddion iaith Jonsi yw ei fod ynhoffi defnyddio tagiau ar ddiwedd brawddeg.             
 
Dyma rai: 
      
yn dydy;  nag ’dan;  ynte fa;  yn does;  yn dydyn. 
     Gwrandewch ar y recordiad yn ofalusgan nodi pob tag a glywch. Wedyn, ychwanegwch
      y tagiau cywir i’r canlynol:
i) 
Fyddai e byth yn twyllo,……………………………………..?
ii) 
Yng Nghaerdydd roedd e’n gweithio,……………………...? 
iii)
Does dim arian ’da nhw, ……………………………………? 
iv) 
Fe brynodd e’r ceffyl, ………………………………….……? 
v) 
Ddylai e ddim siarad fel ’na, ……………………………….? 
vi)
Dw i’n iawn, ………………………………….………………? 

vii)
Dwyt ti ddim yn credu hynny, ……….…..……...…….……? 

viii) 
Mi ddaw o rwan, ..……….……..………….………….……..? 

b) Edrychwch ar y gwahanol ddefnydd a wneir o’r canlynol a phenderfynwch ydy’r
     brawddegau’n gywir:            
 
Cymraeg;  Cymreig;  cymreigaidd;  Cymru;  Cymry 

i) 
Mae e’n siarad Cymraeg da. 
ii) 
Roedd hi’n arfer gweithio yn y Swyddfa Gymraeg. 
iii) 
Bwrdd Croeso Cymry. 
iv) 
Roedd ganddi acen gymreigaidd. 
v) 
Mae nifer o ddawnsiau gwerin Cymreig. 
vi) 
Roedd ganddi delyn deires Cymru. 

c) Pa ansoddeiriau yn disgrifio nodweddion ardal ydych chi’n gallu eu ffurfio o’r enwau hyn? 
           amaethyddiaeth 

diwydiant 

gwlad 

mynydd 

bryn 

TAFODIAITH 

Nodwch yr elfennau hynny yn iaith Jonsi a Miriam James sy’n eu lleoli. Sut mae iaith y ddau yn ymdebygu neu yn wahanol i’r iaith a glywch chi o’ch cwmpas? 

TRAFOD 

Cyfwelwch â pherson am ei waith a sôn am hynny wrth y dosbarth. 

Oes gennych hoff arlunydd neu hoff ddarlun? Trafodwch. 

Trafodwch bethau o blaid ac yn erbyn gweithio mewn siop. 

YMADRODDION 

ers talwm; ers llawer dydd; gynt; yr hen ddyddiau; amser maith yn ôl 

YSGRIFENNU 

Y lluniau / darluniau ar y wal yn fy nghartref.
Prynu darluniau.
Hapus neu anhapus yn eich gwaith? Pam?

CD2: TRAC 16 

BETH SYDD MEWN ENW? 

[Llinos Angharad o Awdurdod Parc Cenedlaethol Eryri yn sôn am enwi’r caffi newydd ar gopa’r Wyddfa ychydig cyn cyhoeddi’r enw swyddogol] 
GEIRFA 

awdurdod    
Eryri      
swyddogol      
copa’r Wyddfa 
awgrymiadau

chwaneg
cynigion
cysylltu â 
safon  
amrywiaeth  
trwsgl 
tafod-ym-moch 
hafan 
grug  
bachog 
ynganu  
etifeddiaeth 
cawr  
ymgartrefu  
beddrod 
blin  
gelynion 
ymwybyddiaeth  
agwedd  
goruwch-ystafell
poblogaidd  
marchnata 

GWRANDO A DEALL
i) 
Beth sy’n mynd i gael ei benderfynu? 

ii) 
Sawl awgrym sydd wedi cyrraedd hyd yn hyn? 

iii) 
Faint fydd cost yr adeilad? 

iv) 
Pa fath o enwau sydd wedi cael eu hawgrymu hyd yma? 

v) 
Nodwch dri enw a awgrymwyd. 

vi) 
Pa fath o enw maen nhw’n chwilio amdano? 

vii) 
Pa ddau gymeriad chwedlonol a hanesyddol a enwyd? 

viii) 
Pa fath o berson oedd Rhita Gawr? 

ix) 
Beth yw anfantais enw fel Carnedd Eryri  yn ôl y cyfwelydd? 

x) 
Pwy fydd yn penderfynu ar yr enw? 

xi) 
Pa enw o’r Beibl a awgrymwyd? 

xii) 
Am beth mae’n rhaid ei gofio wrth ddewis enw, yn ôl un o’r siaradwyr? 

IAITH 

a) Ysgrifennwch frawddegau i ddangos y gwahaniaeth rhwng y berfau canlynol:
 
cartrefu / ymgartrefu;     golchi / ymolchi;     paratoi/ ymbaratoi;     tawelu / ymdawelu; 

dangos /ymddangos.
b) Fel arfer bydd ll>l ac rh>r o dan amodau’r treiglad meddal. Weithiau, fodd bynnag, maen 
     nhw’n gwrthsefyll treiglo. Rhowch y geiriau rhwng cromfachau yn y frawddeg gan dreiglo
      neu beidio yn ôl y galw:

Torrodd y bachgen ei …………………….. [llaw]
Pam mae’r neuadd mor ………………?  [llawn]
Ble mae’r …………….. fach?  [rhaw]
Collodd y milwr un goes ac un ………… [llaw] yn y …………..[Rhyfel] Fawr.
Roedd e’n credu bod y dillad yn …………[rhad]
Mae’r afon yn rhy …………. [llydan] i’w chroesi.
Dyma’r tro cyntaf i mi fod ar y ………………..[llong] hon.
Daliodd e ……………. [llygoden] fawr ond dihangodd y ……………. [llygoden] fach.

c) Defnyddiwch y geiriau hyn a glywsoch chi yn ydarn i gwblhau’r brawddegau:
 
etifeddiaeth; gelynion; marchnata; poblogaidd;blin; copa; awgrymiadau; safon.

        Roedd y Beatles yn grŵp …………………iawn.
        Mae Cristnogion yn dweud bod rhaid inni faddau ein ……………………….
        Dywedodd y beirniad fod ………………. y gystadleuaeth yn isel.
        Gair arall am ‘cas’ yw ………………… yng ngogledd Cymru.

       Mae’r iaith yn rhan bwysig o …………………y Cymry.
        Dringodd y tri i ……………………. ’r mynydd.  
       Rydyn ni’n chwilio am enw i’r tŷ. Oes gennych chi …………………..?
       Methodd y busnes am nad oedden nhw’n…………………eu nwyddau yn effeithiol iawn.

TAFODIAITH 

Ganwyd ac addysgwyd Swyddog y Parc Cenedlaethol yn ne Cymru. Fasech chi’n dweud bod ei hiaith yn awgrymu hynny? Pa esboniad fasech chi’n ei gynnig? 

TRAFOD 

‘Hafod Eryri’ oedd yr enw a ddewiswyd yn enw ar y caffi newydd ar gopa’r Wyddfa. Ydych chi’n meddwl ei fod yn enw da? Pa enw fasech chi wedi ei ddewis?

“Gan fod mwyafrif yr ymwelwyr i Eryri yn dod o Loegr, dylen nhw fod wedi dewis enw Saesneg fasai’n hawdd ei ynganu”.Trafodwch.

Sut cawsoch chi eich enw? Dywedwch yr hanes. Sôn am enwau doniol neu anaddas ar bobl rydych chi wedi eu clywed.

YSGRIFENNU 

Dewis enw.
Taswn i wedi gallu dewis fy enw fy hun, baswn i wedi dewis…….. Pam?
Enwau tai ein hardal ni.

CD2:  TRAC 17 
HUNANGOFIANT VICTOR SPINETTI 

[Evan Morgan yn trafod hunangofiant Victor Spinetti ac yn sôn am ei gysylltiad â’r actor] 
GEIRFA 

hunangofiant     
sioe un dyn       
adloniant      
adeg         
clên         
werthfawrogi                ymateb     
darfod              
llefaru            
adrodd     
magu       
Coleg Cerdd a Drama cyffrous             
hael                 
pigog             
chwerw     
gyrfa        
ymfalchïo                   Cymreictod 

GWRANDO A DEALL 

i)
Ble gwelodd y siaradwr Victor Spinetti yn perfformio? 

ii)
Pa mor hir oedd y sioe? 

iii)
Pam ffoniodd Victor Spinetti Evan Morgan? 

iv)
Faint o amser oedd rhwng y sgwrs ffôn ac ymddangosiad y llyfr? 

v)
Ble cafodd Spinetti ei fagu? 

vi)
O ble roedd ei fam yn dod? 

vii)
Ym mha ddrama wnaeth e ei enw? 

viii)
Pa wobr enillodd y sioe yn America? 

ix)
Enwch rai o’r bobl y daeth i’w hadnabod. 

x)
Oedd Spinetti wedi cael amser hawdd trwy gydol ei yrfa? 

xi)
Faint oedd oed ei fam pan fu farw? 

IAITH 

a) Mae dwy ffurf luosog gan yr enwau hyn. Lluniwch frawddegau i ddangos y gwahaniaeth: 

	cyngor 
	cynghorau      
	cynghorion 

	llif 
	llifogydd         
	llifiau 

	llwyth             
	llwythau         
	llwythi 

	person           
	personau        
	personiaid 

	pwys 
	pwysau 
	pwysi 

	pryd              
	prydiau  
	prydau 

	asen 
	asennau 
	asennod 


b) Mae mwy nag un ystyr i’r geiriau hyn. Ysgrifennwch frawddegau yn dangos y gwahaniaeth: 
         
magu;     pigog;     swydd;     llif;     bwrw. 

c) Ydy’r geiriau hyn wedi eu sillafu’n gywir? 

penderfynnu; ystyrir; derbynneb; ffynhonnellau; anibynnwyr; annheg 

TRAFOD 

i) 
Sôn am bobl adnabyddus rydych chi wedi cyfarfod â nhw. 

ii) 
Disgrifiwch ddigwyddiad y basech chi am ei gynnwys yn eich hunangofiant. 

iii) 
Soniwch am berson adnabyddus neu anadnabyddus yr hoffech ddarllen ei hunangofiant. 

iv) 
Ydy hi’n bosib ysgrifennu hunangofiant hollol onest? Trafodwch. 
YMADRODDION 

ffasiwn raconteur (y fath) 

YSGRIFENNU 

Portread cryno o berson rydych chi’n ei adnabod / edmygu. 

Un cymeriad y basai rhaid ichi ei gynnwys yn eich hunangofiant. 

ATEBION 

CD1: TRAC 1 

a) St Davids – Tŷ Ddewi; Brecon – Aberhonddu;Holyhead – Caergybi; Fishguard – Abergwaun; 
    Denbigh – Dinbych; Welshpool – Y Trallwng; Newport (Gwent) – Casnewydd; 
     Chepstow –Casgwent.

b) da – gorau; drwg – gwaethaf; bach – lleiaf; hawdd – hawsaf; agos – agosaf / nesaf; llydan – lletaf;
    tlawd –tlotaf;  caredig – caredicaf.

c) Hwyliai’r cwch ar draws y bae.Tom oedd ar fai am y ddamwain. Profodd y teuluoedd galedi yn ystod
     y streic.Ydy’r paent wedi caledu eto? Roedd 100 yn canu yn y côr. Cor oedd Tom Thumb. Cysgai’r
     baban yn y crud. Roeddwn i’n oer ac roedd y cryd arna’ i .Dw i ddim yn mynd i’r parti chwaith.
     Doedd ganddi ddim chwaeth dda wrth ddewis dillad.

CD1: TRAC 2 

a) traffig / trafnidiaeth; ciw / cwt; oedi / gohirio; ar amser/ yn brydlon; parhau / dal i.

b) ffordd (ffyrdd) – road; cyffordd – junction; traffordd –motorway; f
    fordd ddeuol – dual carriageway;    pontffordd – viaduct; croesffordd – crossroads; 
    priffordd – main road;     heol (hewl) fawr – main road(de Cymru)

c) Abertawe; Baglan; Pentre-bach; Abercynon; Caerfyrddin; Cei Connah.

CD1: TRAC 3 

a) gwaethaf ii) ganiatáu iii) threisio iv) gweill  v) prydau bwyd ysgol  vi) gwyliadwriaeth.

b) ymchwil – astudio rhywbeth yn fanwl iawn i’w ddeall;  carcharor – person sy’n cael ei gadw’n gaeth;  
   llofruddio – lladd person yn anghyfreithlon; awgrymu – cynnig syniad i’w ystyried;                                 
   Llys y Goron –y llys uwchben y llys ynadon lle y gwrandewir arachosion difrifol;                                    
    cipio – dal person yn anghyfreithlon.

c)  Agorir y ffair gan y Maer.
     Carcharwyd y bachgen.
     Trefnir y gyngerdd gan Gyngor y Dref.
      Lladdwyd y baban gan ei fam.
      Siaredid Cymraeg yno unwaith.
      Gwerthir y tŷ yfory.
      Gwerthid dillad yno flynyddoedd yn ôl.
      Cymerir y brif ran yn y ddrama gan Dewi.

CD1: TRAC 4 

a) gwrthwynebiad / bod yn erbyn; ymgynghoriad / holi barn pobl;   trigolion / preswylwyr; 
     ymdopi / llwyddo i;    pendant / sicr;   cynlluniau / bwriadau.

b)  anwir; anwir; gwir; anwir; anwir; gwir.

c)   Torrodd y dyn ewin ei fys â siswrn. Mae llawer o ewyn ar Guinness. Roedd y plant yn ffraeo dros
       bêl. Rhaid imi ffrio’r cig moch. Roedd e’n lân ar ôl cael bath. Cerddais ar hyd glan yrafon.             
       Roedd e’n hael iawn yn rhoi ei arian i achosion da.  Mae’r haul yn disgleirio heddiw.
      Fe’u syfrdanwyd gan hud yr olygfa. Faint yw hyd cae rygbi? 

CD1: TRAC 5 

Bydd yr atebion yn amrywio o ardal i ardal. glan y môr; caniatâd; caniatáu; glöwr; glowyr; coffáu.
    i) erioed ii) gyda’i gilydd iii) ie  iv) Gaerdydd v) heno 

CD1: TRAC 6 

a)  treulio esgidiau; gwario arian; treulio amser
     arbed traed; achub person; cynilo arian
     yn debygol o droi’n wlyb; yn debyg i’w fam

c) on’d ydw i?  ii) ydy e/o? iii) on’d oedden nhw?  iv) fyddi di? v) oedd e? vi) on’d do; vii) ynte fe? 
    viii) on’d oes?

CD1: TRAC 7 

a) anghredadwy; anghristnogol; anghyfartal; anghyfreithlon; anghyfleus;  anghyffredin; 
    anghywir; anghyson;  anghyfarwydd.

b) priodas (b); hiraeth (g); undeb (g); swyddfa (b); emyn (g); wythnos (b); nos Lun (g); coron (b).

c) P’un oedd y drydedd eitem? Hon yw’r unfed awr ar ddeg.   Sbaen oedd y bumed wlad i mi ymweld 
    â hi.  Roedd e’n byw yn y ddeunawfed ganrif.   Dw i’n gofyn iti am yr ail waith.  Roedd y bedwaredd
    act yn rhy hir o lawer.

CD1: TRAC 8 

a) hanesyddol / yn digwydd am y tro cyntaf; iaith y nefoedd / Cymraeg;  y gofod / y tu hwnt i’r byd; 
     mentro / ceisio;  dychwelyd / mynd yn ôl;  hanu / yndod o;  uchelgais / awydd i gyflawni rhywbeth.


b) dwy iaith; dwy long; dau dro; dau bennill; dwy bennod; dwy awr; dwy wlad; dau ofodwr.

c) Siarada o’r gofod, Dafydd!  Roedd y llong ofod yn llawn.  Roedd gweld y byd o’r llong yn rhyfedd. 
    Fe’i galwyd yn Rhys.  Roedd e’n siarad filltiroedd uwchben y ddaear.  Roedden nhw’n gallu gweld 
    sawl gwlad.

CD1: TRAC 9 

a) ffordd / ffyrdd;  lôn / lonydd;  traffordd / traffyrdd; croesfan / croesfannau;  lori / lorïau;                
    cwmwl / cymylau;  gwynt / gwyntoedd;   storm / stormydd;    awel / awelon;   cawod / cawodydd;
    taran / taranau.

b) S-E – de-ddwyrain; N – gogledd; N-W – gogledd-orllewin; E – dwyrain; S-W – de-orllewin;     
    W –gorllewin; N-E – gogledd-ddwyrain; S – de.

c) Disgwylir cawodydd o eira yfory.  Cafwyd glaw yn y de-ddwyrain y bore ’ma.  Bydd glaw yn lledu o’r
    gorllewin yn y prynhawn.  Bydd cawodydd ysbeidiol yn ystod y nos.  Cafwyd glawogydd trymion am
    wythnos gyfan. Bydd y tymheredd yn codi i 12 gradd selsiws.  Disgwylir i’r gwynt ostwng erbyn y
    prynhawn.  Cafwyd tywydd cyfnewidiol yn ystod y mis.

ch)  Hwyliodd y llong i Iwerddon.  Mae’n well gen i’r haf.  Ydy’r Parch Tom Jones yn byw yma?
       Daliodd y gath y llygoden.   Dw i’n hoffi cerdded ar lan (Afon) Tywi.  Ydych chi’n nabod y ddau
       ddyn?  Chi biau’r rhain?    Roedd e’n eistedd yn yr haul.
CD1: TRAC 10 

b) dwyfol; dynol; tyrfa; cadernid; milwrol.

c)  hamddenol; dwys; o ddifrif; pwyllog.

CD1: TRAC 11 

a)  cerdd – rhigwm;  ofnadwy – erchyll;  adeiladu – stofi;  cysgodi – cuddio;   symbyliad – ysbrydoliaeth

b) Roedd y fyddin yn amddiffyn y wlad rhag y gelyn.   Mae’n anodd atal y gwleidydd rhag dweud ei
    farn. Mae’r plant yn fach ac mae Tom am gadw’r newyddion rhagddyn nhw. Wnei di ddim dianc
    rhagddi hi.  Roeddwn i’n gwybod ei fod yn ceisio ffoi rhagddo i.  Daeth storm a cheision ni gysgodi
    rhagddi.  Roedd rhaid iddyn nhw guddio rhag y milwyr.  Er gwaethaf y tân, achubwyd y plant
    rhagddo.

c)  Enghreifftiau:  morgrugyn;  gwenynen;  chwilen;  iâr fach yr haf;  lindysen;  crisyn; jac-y-baglau;
     gwas y neidr; chwilenglust; mwydyn / pryf genwair; chwannen; cleren;  cacynen;   gwybedyn;
     ceiliog y rhedyn; lleuen; gwyfyn;  mochyn coed;  malwoden.

TRAFOD 
    Cyntaf i’r felin gaiff falu.  A fo ben bid bont.  I’r pant y rhed y dŵr.   Gorau Cymro, Cymro oddi
    cartref.  Gwyn y  gwêl y frân ei chyw.  Angel pen ffordd, diawl pen pentan / pen tân.

CD1: TRAC 12 

a) gast-ci; llewes-llew; caseg-march; hwch-mochyn; iâr-ceiliog; gŵydd-clacwydd; buwch-tarw.

b)  Yn yfed fel ych;  Yn rhegi fel paun;  Yn siarad fel pwll y môr;  Yn rhochian fel mochyn;                  
      Yn gweithio fel lladd nadroedd.


c)  allt – rhiw, tyle (gogledd); llethr goediog (de) diniwed – diddrwg / naïf (de);                                     
     gwan ei feddwl  (gogledd)   llofft – llawr cyntaf y tŷ  (de); ystafell wely (gogledd)   
     blin – drwg gan (de);  dig (gogledd)

CD1: TRAC 13 

a) tarw / rhuo; dafad / brefu; ceffyl / gweryru; mochyn /rhochian; buwch / brefu; llygoden / gwichian; 
    ci /cyfarth; cath / mewian; gafr / brefu; iâr / clwcian.

b)  Cerddodd Dewi i’r ysgol gan ganu’n uchel.
     Neidiodd y plant i mewn i’r llyn gan weiddi’n gyffrous.
     Aeth Mari i’r gwely gan grio yn ei thymer.
     Yfodd y dyn ei de gan ddarllen y papur.
     Mae Elwyn yn cerdded i’r ysgol gan chwibanu.
     Aethon nhw heibio gan weiddi ar y plant eraill.

c) Yn ôl rheolau gramadeg dylai’r ail air ym mhob un o’r ymadroddion dreiglo’n feddal.  Ond dydyn
     nhw ddim am fod ‘braf’ a ‘byth’ yn eiriau benthyg ac mae’r ‘s’ ar ddiwedd y gair cyntaf yn y pâr arall
     yn caledu’r ‘d’ sy’n dilyn!

ch) cadno / llwynog; cer / dos; dere / tyrd; hogyn /bachgen; gyda / efo; mo’yn / isio; dod / dwad; 
      taw /mai.

CD1: TRAC 14 

a) cymen / trefnus; dilys / gwir; cyflafan / brwydr;  cofleidio / anwesu;   ymwared / achub;    
    bwystfilaidd /treisgar; gwiw / addas; dychrynfeydd / ofnau;  gosgordd / gwarchodlu 

b) cyflafan – brwydr waedlyd;  gosgordd – rhai sy’n hebrwng ac amddiffyn eraill;      
     noddwr – un sy’n helpu trwy roi arian i berson neu at achos; dinoethi – dangos rhywbeth neu rywun
     fel y mae;  dilys – rhywbeth sy’n wir a heb dwyll.

c) dirprwy – person sy’n cymryd lle un arall;     gwaywffon - arf rhyfel a deflid; 
    cyflafan – brwydr waedlyd;  noddwr – rhywun sy’n helpu person arall drwy roi arian iddo;
    sofraniaeth – hawl gwlad i reoli ei hun;  diwydrwydd – gweithgarwch cyson. 

CD1: TRAC 15 

a) partner – partneriaeth / partneriaid;  tlawd – tlotaf /tlodi;   Crist – Cristionogol;                        
    swydd – swyddogion;   gweld – gweledigaeth;   meddyg – meddygaeth /meddygol; 
    cyfrif – cyfrifiaduron;  peiriant – peirianwyr;   gwlad – gwleidyddion.

b) bwrw golwg – edrych dros; partneriaeth – cydweithio; argyhoeddiad – cred sicr; cysylltiad –
    y berthynas rhwng dau beth; awydd – eisiau gwneud neu gael rhywbeth;  
    cefnogi – helpu, cynorthwyo;  tlodi - bod heb arian; meddygaeth – gwyddor gwella iechyd.

c) swyddogion; blaenoriaid; cyfrifiaduron; peirianwyr; gwleidyddion; asiantaethau.

CD1: TRAC 16 

a) proffwydo – gweld i’r dyfodol;  ystadegau – ffigurau; dychryn – braw;  dwyn perswâd ar –
    argyhoeddi; cynhesrwydd – gwres;  sir – swydd;  hinsawdd –tywydd.

b) darlledwraig - darlledu + gwraig;  daeargryn - daear +crynu;  tanbrisio - tan / dan + prisio;
    adolygwraig – adolygu + gwraig;  cyfieithwraig – cyfieithu + gwraig.

c) bisgïen – bisgedi;  chwaer – chwiorydd;  brawd –brodyr; gŵr - gwŷr; llaw – dwylo;  
    sipsi – sipsiwn;  rhiant – rhieni; ci – cŵn.

ch) hinsawdd – patrwm cyffredinol y tywydd;  tywydd –patrwm lleol, dyddiol yr elfennau; 
      papurau trymion – papurau cenedlaethol sy’n trafod materion pwysig yn fanwl;  papurau bro –
      papurau lleol yn trafod materion lleol;      terfysgaeth – brwydro answyddogol gan grwpiau i
      gyrraedd nod arbennig;  rhyfel – brwydro rhwng byddinoedd swyddogol;   
      anwybyddu – gadael rhywun neu rywbeth dan sylw;   casáu – drwgleicio rhywbeth neu rywun yn
      fawr;        bywyd – y broses o fyw a bod; bywoliaeth – y dull o ennill arian i ymgynnal.
CD1: TRAC 17 

a) gweinyddwr / gweinyddu;  cyhoeddwr / cyhoeddi; barnwr / barnu;  dathliad / dathlu;  

    cefnogaeth /cefnogi; arbenigrwydd / arbenigo;  erlidigaeth / erlid.

b) cynghreiriaid; sonnir; amgaeëdig; ar wahân; annhebygol; ysgrifennaf.

c) sicr / siŵr;  ffoi / dianc; croesholi / cwestiynu;  diffuant /didwyll;   anhysbys / anadnabyddus; 
    offer / cyfarpar;   cyntefig / hen; ysgogi / annog;  cyrch / ymosodiad;   penbleth / cyfyng-gyngor.

CD1: TRAC 18 

a) dinas / dinesig;  tref / trefol;   gwlad / gwledig;   plwyf /plwyfol;  byd / bydol; cyfandir / cyfandirol; 
    rhanbarth /rhanbarthol.

b)  i) anwir   ii) gwir   iii) gwir    iv) anwir   vi) gwir   vii) anwir   viii) gwir.

c) i) hanesydd   ii) awduron    iii) nofelydd    iv) beirniad   v) cofiannydd   vi) dramodydd     
     vii) newyddiadurwr    viii) fardd.

CD1: TRAC 19 

a) diffyg / bai; pencadlys / prif swyddfa;  claear / llugoer;  cysylltu â / siarad â;   cyd-fynd â / cytuno â.

b) i) canllawiau   ii) pennu    iii) iawndal   iv) gyd-destun    v) cyfanswm    vi) camarwain

c) nawr / rwan;  angladd / cynhebrwng; llaeth / llefrith;  allwedd / agoriad;   bord / bwrdd; 
    merch / geneth;  arian / pres;  brwnt / budr.

CD1: TRAC 20 

a)  tîm (gwr.);  cic (ben.);   llinell (ben.);   tacl (ben.);   ystlys(ben.);   ochr (ben.);   cae (gwr.);             
     bwlch (gwr.)

b)  Roedd e’n byw ganllath o’r capel.    Mae’r stadiwm ddwy filltir o’r dref.  Gwelais i Tom dri mis yn ôl.
     Dw i wedi bod yno gannoedd o weithiau.    Chwaraeon nhw’r gêm ddechrau’r flwyddyn.
     Pasiodd e’r arholiad rywsut neu’i gilydd.

c) possession – meddiant;   to counter attack –gwrthymosod;     the blind side – yr ochr dywyll; 
    a throw – tafliad;   second row forward – yr ail reng;  a number eight – wythwr;  a conversion – trosiad;
    a penalty – cic gosb;   the 10 metre line – y llinell ddeg;  the touchline – yr ystlys.

CD1: TRAC 21 

a) Roedd y rhieni wedi trefnu ymgyrch i geisio achub ysgol y pentref.   Edrychais i ar gyfres o raglenni 
   ar y teledu.Ar ôl rhoi’r holl ddadleuon yn y dafol teimlais fy modwedi dewis yn iawn.    Mae nifer y
   plant sy’n derbyn eu haddysg gartref yn cynyddu.   Dw i ddim yn cytuno â nhw yn gyfangwbl.
   Mae safon addysg yn gostwng yn ôl rhai.   Oes darn arall o bapur ’da chi?   Mae hwn wedi
   rhwygo.   Roedd plant o ystod oedran 3-11 yn yr ysgol.

b) ffurfiol / anffurfiol;  sefydlog / ansefydlog;  ufudd /anufudd;  gweddus / anweddus; 
    ystwyth / anystwyth; gwybodus / anwybodus;  gweledig / anweledig;  sicr /ansicr.

c)  ymgyrch – ymgais i ennill cefnogaeth pobl;  ymchwil –astudiaeth fanwl o bwnc;  
     ffurfiol – yn cadw at y rheol;  cynyddu – rhywbeth yn tyfu;  cyfres – nifer o eitemau olynol sy’n
     perthyn i’w gilydd.

CD2: TRAC 1 

a) Roedd y tywydd wedi effeithio ar y gêm. Ydych chi’n gyfarwydd â’r ardal?  Mae hi wedi blino arnyn
    nhw.  Addawodd hi i’r plant y basen nhw’n mynd i’r parc.  Peidiwch anghofio amdanon ni!  
    Dw i ddim yn gallu ateb drosoch / drostoch chi a’ch brawd.   Doeddwn i erioed wedi clywed
    amdanyn nhw.  Ysgrifennais i ati hi unwaith.


b)  Cafodd y ffilm ei gwneud tua phum mlynedd yn ôl.   Fe welais ambell ddafad ar y mynydd.
     Phrynodd e mo’r tŷ wedi’r cyfan.  Ydy’r tocyn ym mhoced Dewi?   Bwytais i fara, caws a
     theisen.  Dewch yma ar unwaith, blant! Ydy’r sgert goch yn rhy dyn?  Oes gen ti bunt i’w rhoi 
     i’r ferch dlawd?

c) Gwelodd merch fachgen yn mynd heibio. Dewch â’r car, os ydy’n bosibl.  Pa lyfr brynaist ti? 
     Roedd y siop ganllath o’r orsaf.  Sawl bachgen sydd â diddordeb mewn rygbi?  Dyma’r papur y
     gofynnaist ti amdano. Cofia fynd i Swyddfa’r Post.  Mae Mari’n blentyn da iawn.

CD2: TRAC 2 

a) anghrediniwr – person sy ddim yn credu;  Llychlyn –gwledydd Denmarc, Sweden, Norwy a Gwlad
     yr Iâ;   egwyddor – syniad sy’n sylfaenol i ddaliadau rhywun;  uchelwydd – planhigyn sy’n tyfu fel
     paraseit ar goedac a ddefnyddir fel addurn adeg y Nadolig.

b)  arth > eirth; arch > eirch; cart > ceirt; iâr > ieir; marw > meirw;   sarff > seirff.

c)  Doedd e ddim yn hoffi’r holl gardiau.  Dydyn ni ddim yn gallu gweld ein hunain bob amser.
     Doedden nhw ddim eisiau unrhyw fath o sumbolau Cristnogol ar y stampiau.
     Ces i’r un rhad a chafodd fy mrawd y llall.    Dyma dy garden di, ond ble mae fy un i?
     Cafodd y plant bob o £5 i fynd i’r dref.  Roedd un plentyn yn absennol o’r dosbarth.  
     Cerddais i ryw filltir ar hyd y ffordd.  Chlywodd e mo’r ffôn yn canu gan ei fod e’n hollol fyddar.
     Does dim hoelion ar ôl.  Oes rhai gen ti?

ch)  Dydyn ni ddim yn anwybyddu Cristnogion na Nadolig.   Dydyn ni ddim am dramgwyddo’r Eglwys
       Gristnogol o gwbl.  Yn sicrhau y byddwn ni’n aryneilio rhwng thema grefyddol a themâu
       digrefydd.     Mae’r ffaith ein bod ni’n cynhyrchu stampiau at yr ŵyl yn nodweddiadol o’r Nadolig.

CD2: TRAC 3 

a) gweithred > gweithredu;  sefydliad > sefydlu;  ymosodiad > ymosod;   trais > treisio; 
     ympryd >ymprydio.

b) Pan oedd y carcharor yn ymprydio doedd e ond yn yfed dŵr.   Prif egwyddor y gwleidydd oedd
    sicrhau chwarae teg i bawb.  Dywedwyd ei fod yn ddyn treisgar, yn curo ei wraig a’i blant.
    Bu llawer yn ymgyrchu i sicrhau’r bleidlais i ferched.  Ar un adeg, roedd y capel yn sefydliad pwysig
    ym mhob tref.   Roedd Sylvia’n berson blaengar mewn sawl maes.

c)  y tair merch; y ddwy ferch; y pedair chwaer; y drydedd ferch; y bedwaredd ferch; 
    y tair;  y ddwy;  y ddau.

CD2: TRAC 4 

a) haid o adar; praidd / gyr o ddefaid;  haig o bysgod;  ciwed / haid o ladron;   buches o wartheg / dda;
     tyrfa o bobl; haid o wenyn.

b)  Adar o’r un lliw hed i’r un lle.   Gwyn y gwêl y frân ei chyw.   Un wennol ni wna wanwyn.
     Lle crafa’r iâr y piga’r cyw.

c) Wrth sôn am afonydd does dim eisiau’r fannod gan fod enwau priod eisoes yn bendant.

ch) Dysgwch yr ymadroddion a restrir.

CD2: TRAC 5 

a)  penigamp – ardderchog;  paradwys – lle perffaith;  her– rhywbeth anodd mae’n rhaid ei wneud;
     prifardd – bardd buddugol yn yr Eisteddfod Genedlaethol;  hynaws – dymunol;    
     dynwared – siarad a symud fel rhywun arall;   plasty – tŷ anferth;   greddfol – gweithredu heb
     feddwl.

b)  cynhyrchydd / cynhyrchu;   her / herio;    portread /portreadu;   disgyblaeth / disgyblu;    
     cyfansoddwr /cyfansoddi;  mynwes / mynwesol; swyddog / swyddogol;    greddf /greddfol.

c)  Welaist ti’r rhaglen neithiwr? Do / Naddo.   Am saith o’r gloch est ti?  Ie / Nage.  
     Maen nhw yn y tŷ. Ydyn / Nac ydyn.      Yn y bath roedden nhw. Ie / Nage.
     Ddylech chi ennill? Dylwn / Na ddylwn  neu Dylen /Na ddylen.   
     Fydd y plant yn dod? Byddan / Na fyddan.    Roedden ni’n hwyr ddoe. Oedden / Nac oedden 
     neu Oeddech / Nac oeddech.       Fuest ti allan neithiwr? Do / Naddo.        
     Faswn i’n ei hadnabod hi? Baset / Na faset neu Basech / Na fasech.   Teifion Davies?  Ie / Nage.

CD2: TRAC 6 

a) Cyfarch ffrind agos. (Ti)      Disgybl yn siarad ag athro. (Chi)       Siarad â phlentyn ifanc. (Ti)
    Athro yn cyfarch dosbarth. (Chi)      Holi plismon ar y stryd. (Chi)     Siarad â’ch plentyn. (Ti)

b) dere / dewch;  ewch / dos;  gwnei / gwnewch;  doi /dewch;  est ti / aethoch chi;  gwnei / gwnewch; 
     dylet /dylech; gwyddost / gwyddoch.

c) i) Faset     ii) byddi / arhosi       iii) dewch      iv) Ydych      v) ddoi      vi) Wnewch 
     vii) Taset / Pe baset   viii) est   ix) ewch    x) doeddet

CD2: TRAC 7 

a)  Cyfweliad – cyfle i holi rhywun sy’n cynnig am swydd etc.    Clyweliad – cyfweliad lle mae actor / 
     cerddor yn  gorfod perfformio hefyd.              Marchogaeth – teithio ar gefn ceffyl.
     Marchogion – milwyr yn yr Oesoedd Canol.         
     Tîn – gair llai parchus am ran ôl y corff.             Pen ôl – rhan ôl y corff [ cf. Saes ‘bum’ ac ‘arse’].
     Shwd mae? – cyfarchiad i rywun rydych yn ei nabod yn dda. 
     Sut ydych chi? – cyfarchiad i fwy nag un person, i rywun nad ydych yn ei nabod yn dda, rhywun
     hŷn,neu rywun rydych yn ei barchu.  
     Estyn – rhoi rhywbeth i rywun â’ch llaw.     Ymestyn – estyn eich cymalau i’w llawn hyd. 
     Hyfforddi – dweud wrth rywun arall beth i’w wneud.  Ymarfer – defnyddio sgiliau er mwyn eu
     gwella.     Cyfarwyddwr – person sy’n llywio datblygiad corff, perfformiad neu gwmni. 
     Cyfarwyddyd – cyngor manwl sut i wneud rhywbeth.  
     Drwg – rhywbeth nad yw’n dda.  Erchyll – rhywbeth drwg iawn

b)  Y ffurfiau cywir yw: Iwerddon; Yr Alban; Teifi;  y Gymraeg;  Amwythig;  Y Bala;  Y Fenai.

c) Iwerddon / Gwyddel / Gwyddeles / Gwyddelod;    YrEidal / Eidalwr / Eidales / Eidalwyr; 
    Lloegr / Sais /Saesnes / Saeson;    Ffrainc / Ffrancwr / Ffrances /Ffrancod; 
    Gwlad Pwyl / Pwyliad / Pwyles / Pwyliaid;    YrAlmaen / Almaenwr / Almaenes / Almaenwyr.

CD2: TRAC 8 

a) cardota; mwyara; diota; gwledda; merlota; busnesa;   ciniawa

b) hollt / rhwyg;  perfedd / canol;  meddyginiaeth /moddion;   affwysol / dybryd; 
    galluogi / hwyluso;   hyder / sicrwydd;     taeogrwydd / gwaseidd-dra.

c)  80% - pedwar ugain y cant;   100% - cant y cant.

CD2: TRAC 9 

a) a corner kick – cic gornel; penalty box – y blwch cosbi;    to counter-attack – gwrthymosod; 
    a cross –croesiad;   a header – peniad;   a throw-in – tafliad i mewn;      a forward – blaenwr; 
    a run – rhediad;    a goal-kick – cic gôl;     to be offside – camsefyll.

b)  Mae e’n dal i frwydro.
     y cyfnod pan oedd Cymru ar ei gorau o dan Mark Hughes.
     yn gwthio un neu ddau o chwaraewyr Cyprus oddi ar y bêl.
     yn caniatáu i fechgyn Cymru ddod nôl yn un rhes ar draws y cwrt cosbi
     roedd e’n gyd-chwarae bendegedig yng nghanol y cae ond ei gyffyrddiad cyntaf ychydig bach yn
     rhy galed.
     Mae’r dorf ar ei thraed.

c) Y ffurfiau cywir yw: oddi ar; oddieithr; oddi wrth; oddi am.

CD2: TRAC 10 

a) Roedd Brynaman a Llanuwchllyn yn bentrefi diwylliedig. 
    Dechreuodd Dafydd ymddiddori mewn rhaglenni canu pop yn y pumdegau. 

    Am nad oedd e’n canu offeryn, roedd rhaid iddo ganu’n ddigyfeiliant. 

    Cafodd e flas ar ganu.
    Aeth swyddogion yng Nghlan-llyn i banics yn ofni bod reiat ar eu dwylo. 
    Cyflwynodd y gwersyllwyr ddeiseb i’r BBC yn gofyn am gael gweld Dafydd ar y teledu.
b) Sylwch fod y geiriau sy’n gorffen yn -eb; -fa; -aeth i gyd yn fenywaidd tra bod y rhai sy’n gorffen ag 
    -wch; -edd yn wrywaidd. 

c)   ar ddamwain                   ar siawns
     ar bigau’r drain               yn bryderus ac anghysurus 
     â’i wynt yn ei ddwrn        ar frys mawr
     bod â dwylo blewog        bod yn lleidr 
     ar gyfeiliorn                     ar grwydr 
     at ei gilydd                      ar y cyfan 
     prynu cath mewn cwd    mentro heb sicrwydd 
     heb na bw na be            heb yngan gair
     yn ei unfan                     heb symud 
     ceffyl blaen                     un sy’n hoffi arwain



CD2: TRAC 11 

a) yn llydan agored – ar agor led y pen;  calon yn curo’n drwm – â’i galon fel gordd ;
    roedd yn hawdd iddo – nid oedd drafferth yn y byd;           diflannwch, ferch – o’r golwg, ferch;
    safodd lle roedd e – arhosodd yn ei unfan;   cerdded heb sŵn – cerddodd ar flaenau’i draed;

    rhewodd ei waed – fferu am eiliad;             y cythraul! – y gwalch! 

b) diolch i’r drefn; aeth at y ffenest; erfyn am gael; dal di atyn nhw; gwrando ar ei galon; 
    gafael yn; cau am 

c) fferu – rhewi;   bwtri – pantri;  dudew – tywyll;   ceryddu - dwrdio;    gruddiau – bochau;      
   cilagored – hanner agored; gordd – morthwyl pren; dwrn – bwlyn; gwalch – dihiryn. 

CD2: TRAC 12 

a) Roedd e’n rhyfeddol o ddewr yn wyneb y gelyn.  Siaradais ag ef aml i dro yn y pentref.
    Dw i ddim wedi bod yno ers tro byd. Roedd pâr da o esgidiau am fy nhraed.
    Mae Eferest yn glamp o fynydd.

b) gobeithio – hyderu; sydyn – disymwth; symud –mudo; ers amser – ers tro byd; 
     tlawd –llwm / moel;  chwerwder – surni; anghymarol – dihafal; het fawr –clamp o het

c)  DYMUNOL: ffraeth; caredig; galluog; cymwynasgar; hynaws; siriol.
     ANNYMUNOL:  twp;  cwynfanllyd;  swrth;  byrbwyll; cybyddlyd;  ffiaidd.

CD2: TRAC 13 

a) Hen bentref yw Cefn-bryn-brain. [Anwir]
    Doedd dim diwydiant yn yr ardal. [Anwir]
    Mae’n sefyll yn ymyl Cwmllynfell. [Gwir]
    Roedd achos Methodistaidd yng Nghwmllynfell yn amser Cromwell. [Anwir]
    Dydy’r siaradwr ddim yn byw yno nawr. [Gwir]
    Penderfynodd y Swyddfa Gymreig adleoli’r pentref. [Gwir]
    Mae’r siaradwr wrth ei fodd â’r penderfyniad. [Anwir]

b) diwydiant – y gwahanol fannau gwaith mewn ardal. 
     diwylliant – y pethau sy’n difyrru pobl ac sydd o ddidordeb iddynt.
     comin – tir sy’n eiddo i gymdogaeth gyfan.
     cae – darn caeedig o dir ac arno borfa.
     efengylu – ceisio ennill pobl i ffydd arbennig.
     darlithio – siarad ar bwnc arbennig er mwyn diddanu neu addysgu.
     diwygiad – ennill llawer o bobl i grefydd.
     chwyldro – newid pethau mewn gwlad trwy rym grwpiau pwyso.


c)  Enghraifft :  Ers llawer dydd roedd mynd ar y pyllau glo yn y cymoedd.   Roedd y capeli a’r tafarnau
     dan eu sang a phobl yn gweithio Sul, gŵyl a gwaith. Yn y pwll, dibynnai dynion ar nerth bôn braich i 
     ennill bywoliaeth. Ond erbyn hyn mae’r pwll wedi mynd â’iben iddo ac mae popeth yn y gymdeithas ar 
     drai.  Mae teuluoedd yn ei chael hi’n anodd cael dau benllinyn ynghyd. Does ond gobeithio y daw tro ar
     fyd. Os digwydd hynny bydd pawb ar ben eu digon.

CD2: TRAC 14 

a) cylchrediad – y nifer o gopïau o’r papur a werthir;   bygythiad – rhywbeth sy’n peryglu eich sefyllfa;
    di-ben-draw – heb ddiwedd;      golygydd – y person sy’ngyfrifol am gynnwys papur newydd;               
    angerddol – teimlo yn gryf iawn;   argraffiad – rhifyn o bapur a anelir at ardal arbennig.

b) i)  cyfeirio (berfenw ymhlith enwau) 
    ii)  traddodiad (y lleill yn cyfeirio at amser)  
    iii) cyfeiriadau (enw, tra bod y lleill yn ansoddeiriau) 
    iv) golygu (y lleill yn cyfeirio at newid maintrhywbeth)

c)  adlewyrchiad; ager; angerddol; canu; cenedlaethol;chwarae; golygu; lafant; Llanelli; ras;
      traddodiad; trosglwyddo;  thus.
CD2: TRAC 15 

a)   Fyddai e byth yn twyllo, fyddai e?
      Yng Nghaerdydd roedd e’n gweithio, yntefe?
      Does dim arian ’da nhw, oes e?
      Fe brynodd e’r ceffyl, on’d do fe?
      Ddylai e ddim siarad fel ’na, ddylai e?
      Dw i’n iawn, on’d ydw i?
      Dwyt ti ddim yn credu hynny, wyt ti?
      Mi ddaw o rwan, oni ddaw?

b)  i) cywir  ii) anghywir: y Swyddfa Gymreig  iii)anghywir: Bwrdd Croeso Cymru  iv) cywir  v) cywir
     vi)anghywir: delyn deires Gymreig

c)  amaethyddiaeth > amaethyddol; diwydiant >diwydiannol; 
     gwlad > gwledig / gwladol / gwladaidd /gwladgarol / gwlatgar / gwladwraidd; 
     mynydd >mynyddig / mynyddog;  bryn > bryniog.

CD2: TRAC 16 

a) Doedd ganddyn nhw ddim digon o le i gartrefu’r holl blant. Mae’r teulu wedi ymgartrefu’n dda yn
     Ffrainc.

     Wyt ti wedi golchi dy wallt?  Rhaid iti ymolchi cyn mynd i’r ysgol.

    Mae hi yn y gegin yn paratoi cinio. Rhaid i mi ymbaratoi cyn traddodi’r ddarlith.

    Doedd yr athro ddim yn gallu tawelu’r dosbarth. Er gwaethaf yr holl gyffro, ymdawelodd pan welodd
    ei fam.

     Dangosa dy basport imi.     Roedd e’n ymddangos yn nerfus iawn.

b) Torrodd y bachgen ei law.
     Pam mae’r neuadd mor llawn?
     Ble mae’r rhaw fach?
     Collodd y milwr un goes ac un llaw yn y Rhyfel Fawr.
     Mae’r afon yn rhy lydan i’w chroesi.
     Dyma’r tro cyntaf imi fod ar y llong hon.
     Daliodd e lygoden fawr ond dihangodd y llygodenfach.

c) Roedd y Beatles yn grŵp poblogaidd iawn.
    Mae Cristnogion yn dweud bod rhaid inni faddau ein gelynion.
     Dywedodd y beirniad fod safon y gystadleuaeth yn isel.
    Gair arall am ‘cas’ yw ‘blin’ yng ngogledd Cymru.
    Mae’r iaith yn rhan bwysig o etifeddiaeth Cymru.
    Dringodd y tri i gopa’r mynydd.
    Rydyn ni’n chwilio am enw i’r tŷ.   Oes gennych chi awgrymiadau?
    Methodd y busnes am nad oedden nhw’n marchnata eu nwyddau yn effeithiol iawn.

CD2: TRAC 17 

a)  Mae nifer fawr o gynghorau sir yng Nghymru.  Cafodd y bachgen lawer o gynghorion gan ei rieni
     wrth fynd oddi cartref.

     Roedd llawer o lifogydd yn yr afonydd yn y gogledd.  Mae eisiau hogi’r llifiau cyn llifio coed.

     Mae rhai o lwythau Brasil mewn perygl o ddiflannu.  Mae llwythi o dywod yn dod i’r safle adeiladu
     bob dydd.

    Doedd e ddim yn nabod llawer o bersonau yn yrardal. Mae’r Eglwys yng Nghymru yn brin o
    bersoniaid.

    Wyt ti wedi colli pwysau? Rwyt ti’n edrych yn deneuach.  Dw i’n prynu pwysi o datws ar y tro.


   Ar brydiau mae hi’n blino.  Cawson ni brydau bwyd ardderchog yn Ffrainc.
 
   Torrodd ei asennau wrth chwarae rygbi.  Gwelais yr asennod yn cario plant ar y traeth.


b) Cafodd Tom ei fagu yn Ffrainc.    Mae’r fam yn magu’r baban mewn siôl.  
     Dechreuodd e fagu pwysau.

     Roedd y mieri’n bigog a chafodd e loes wrth gasglu mwyar. Gofala sut rwyt ti’n siarad am ei 
     bod hi’n bigog iawn.

     Roedd hi’n byw yn Swydd Buckingham unwaith. Cafodd y bachgen swydd mewn ffatri.

     Defnyddiodd lif i dorri’r goeden.    Welais i erioed gymaint o lif yn yr afon.

    Paid â bwrw dy frawd bach! Byddaf yn mynd, a bwrw ei bod hi’n sych. Mae e’n bwrw’r Sul yng
     Nghaerdydd.  Roedd hi wedi bod yn bwrw ac roedd y pafin yn wlyb.


c)  Dyma’r sillafiad cywir: penderfynu; ystyrir; derbynneb; ffynonellau;annibynwyr; annheg
TRAWSGRIFIADAU

Nod y trawsgrifiadau hyn yw adlewyrchu’n gywir yr hyn a glywir ar y crynoddisgiau. Nid yw siaradwyr y Gymraeg, yn fwy na siaradwyr unrhyw iaith arall, yn llefaru’n ramadegol gywir bob amser ac oherwydd hynny ceir enghreifftiau o iaith wallus. Gall y rhain fod yn adnodd gwerthfawr i’r tiwtor ac yn brawf i’r dysgwr nad yw gwneud camgymeriadau yn rhwystr bob amser i gyfathrebu effeithiol. Ar dro, gellir tynnu sylw at wall a manteisio arno i danlinellu ambell bwynt. Greddf y tiwtor a’i adnabyddiaeth o’i ddosbarth fydd yn penderfynu pryd y dylid gwneud hyn ai peidio. 

CD 1   TRAC 1 

…. Yn Aberystwyth o’ch chi wrth gwrs pan .. beth, rhwng pump a dwy ar bymtheg?  
Ysgol Gymraeg Aberystwyth,a dw i ’di deud a dw i yn ei feddwl o, alla i’m meddwl am unlle gwell yn y 50au i fagu plentyn nag Aberystwyth, ac Ysgol Gymraeg Aberystwyth, a chael athrawon fel Hywel D.Roberts a Mary Vaughan Jones. Darllen straeon, ryw chwech, saith oed a dw i’n ... alla i gau’n llygad a gweld Mary Vaughan Jones o mlaen i yn darllen, adrodd storïau Mabinogion a Chwedlau Esop. O, oedd hi’n dalent. O’dd hi â dawn anhygoel, deud stori yn ogystal â sgwennu stori ... Ia,Ysgol Gymraeg Aberystwyth a wedyn Ysgol Ardwyn, ond wnes i ddim mwynhau Ysgol Ramadeg Ardwyn. 

Naddo fe? 
Na, O na. 

Ond mae’n cael enw – ysgol dda. 

O, oedd hi’n ysgol arbennig o dda ond do’n i’m yn ddisgybl, unwaith eto, arbennig o dda, yn anffodus. Na, o’n i’n chael hi’n anodd iawn yna. Wnes i basio’r Eleven Plus drwy ryw ryfedd wyrth ond o’n i, dw i’m yn gwbod, o’n i ofn yr athrawon ac oedd gen i’m diddordeb. Falle dyliwn i fod ‘di mynd i’r Ysgol Uwchradd, i Ysgol Dinas, er dw i yn erbyn ....hynna. Wna i byth anghofio’r dwrnod githo ni’r canlyniade Eleven Plus a roedd – Hywel Jones oedd y Prifathro dw i’n meddwl. Oeddan ni gyd yna, y rhai oedd wedi cymeryd yr Eleven Plus. Oedd o’n darllan y canlyniada fel ’sa ti’n darllen canlyniada pêl-droed, ti’n gwbod, achos Dinas oedd yr ysgol eilradd, os leci di, ac Ardwyn oedd yr Ysgol Ramadeg, a wna i ddim enwi’n iawn ond oedd o’n mynd “Wel, Richard Williams – Ardwyn, Siân Rees – Dinas, Peter Hughes – Dinas, Arfon Haines Davies - Ardwyn. Oh! Some mistake surely”. 

Oedda chi’m yn cael y’ch bwlian na dim byd fel’na yn yr ysgol? 
Na, dim o gwbwl. Na, na, na. O’n i fel dw i’n dweud, o’n i ... oedd gen i ofn yr athrawon hefyd. Roedd disgyblaeth lem yna. Ella bod hynna’n beth da ond pan symudon ni wedyn o Aberystwyth i Dreffynnon, mi es i Ysgol Glan Clwyd am flwyddyn, yn y Rhyl pryd hynny, ac un o’r blynyddoedd hapusaf fy mywyd i. O’n i wrth fy modd yna. 

Felly, beth oedd y gwahaniaeth? 
Wel, dw i’n cofio – ella dylwn i ddim dweud hyn. Dw i’n cofio y prifathro oedd Desmond Healey a dw i’n cofio’n iawn, ar ôl bod yna ryw bythefnos, na’th o ofyn sut o’n i’n setlo mewn a dw i’n cofio .... O, dw i ’di bod yn stiwpid!  “Sut ’da chi’n setlo mewn Arfon?” A ddwedes i, “O, dw i wrth fy modd yma, fel ‘swn i ’di symud o Colditz i Butlins”. “O, reit, ’na ni. Ella bo chi angen dipyn o ddisgyblaeth.” 

CD1 TRAC 2

Diolch yn fawr. Ar yr M4 mae’r tagfeydd ’na yn parhau i’r dwyrain ar ôl damwain rhwng Ffordd Fabian, Abertawe a Baglan, Port Talbot.Y ciw yn ôl at Llandarcy ac yn Merthyr Tudful mae’r A470 yn dal wedi’i chau yn gyfan gwbwl i’r de ar ôl damwain lori fan’no wrth Pentrebach yn gynharach.  Traffig yn cael ei ailgyfeirio drwy Ferthyr, ac mae ’na oedi yn enwedig ar Ffordd Caerdydd wrth Droed y Rhiw, ac mae ’na gar wedi torri ar yr A470 i’r gogledd erbyn hyn wrth gylchfan Abercynon. Mae hi’n araf iawn i’r gogledd yn fan’na felly. Yng Nghaerfyrddin mae hi yn . . mae ’na oedi i’r dwyrain ar yr A40 o hyd wrth y gwaith - tarmacio ar y ffordd yn fan’no. Does ’na ddim trafferthion newydd ar yr A55 ond mae ’na oedi ar yr A550 i’r gorllewin yn Queensferry, ac mae’na ddamwain wedi cau Ffordd yr Wyddgrug yn fan’no, yn ymyl Cei Conna. 
Mae’r trena a’r ferris i Iwerddon ar amser ond ym maes awyr Caerdydd bydd awyren hanner awr wedi naw o Sharm el-Sheikh yn glanio rwan am ugain munud wedi un ar ddeg.   A’n rhif ni yma: 08703500600.

CD 1: TRAC 3

Diolch Geraint. Noswaith dda. Yn y newyddion heno mae rhai pobol ifanc yn meddwl ei bod hi’n cŵl i gael ASBO. Dyna mae gwaith ymchwil newydd yn ei awgrymu. A dydy petha’n gwella dim i fobol ifanc – heno mae adroddiad arall yn deud mai ieuenctid Prydain ydy’r gwaetha yn

Ewrop am neud dryga. Hefyd ar y newyddion, mam ifanc o Abertawe yn euog o ganiatáu marwolaeth ei babi blwydd oed fuodd i’w chyn gariad eisoes wedi cyfadde ei lofruddio. Dyn o flaen Llys y Goron,Yr Wyddgrug wedi ei gyhuddo o gipio a threisio merch ifanc yn Wrecsam bron i bythefnos yn ôl. Cynllunia ar y gweill i ddatblygu Marina Pwllheli bron i flwyddyn a hanner ers i gynllunia erill gael eu gwrthod oherwydd pryderon lleol. Cynghorwyr Dinbych yn gofyn am fwy o arian i wneud yn siwr y bydd prydau bwyd ysgol ar gael yn y sir yn y dyfodol. A byddwch ar

eich gwyliadwraeth rhag ofn y cewch chi garcharor yn y post! Gewch chi wbod mwy am naw, a dyna chi benawdau’r newyddion – arhoswch efo ni ar C2.

Mae Cyngor Sir Ddinbych yn cynnal ymgynghoriad ar eu cynlluniau datblygu lleol ar hyn o bryd, sy’n cynnwys y datblygiad posib o dros wyth gant o dai newydd ar ochor yr A55, rhwng tre Llanelwy a Pharc Busnes y dre, ond mae ’na wrthwynebiad yn lleol i’r awgrym. Mae trigolion

Llanelwy yn pryderu y bydde cymaint o dai newydd, i bob pwrpas yn dyblu maint y dre ac maen nhw’n dadle nad oes ’na ddigon o wasanaethe ac adnodde’n lleol i ymdopi â’r galw ychwangol. Mewn datganiad, mi ddywedodd Cyngor Sir Ddinbych nad ydy’r cynllunia yn rhai pendant ar hyn o bryd a bod gan bobol yr ardal hyd at y 1af o Ragfyr i roi barn ar yr argymhellion.

Mae grŵp ni o ffrindiau wedi dod o pob gwahanol ysgol gallwch chi feddwl o. Ni fel ‘the outcasts’ o pob ysgol a ... rywfodd, rywsut, ni jyst gyd wedi bennu lan yn siarad Cymraeg gyda’n gilydd, jyst allan o arfer fel bydd pobol yn siarad Saesneg gyda’i gilydd allan o arfer. Felly, does dim byd od ini bod ni yn siarad Cymraeg tu fas ysgol, jyst sort o arferiad yw e – you know, dim byd allan o’i le.
Y peth mwyaf od yw siarad Saesneg gyda’n gilydd. S’no fi’n teimlo’n iawn os ni’n siarad Saesneg gyda’n gilydd. 
Yn ... yn wreiddiol wnes i dod o teulu Saesneg ond wnaeth mam dysgu Cymraeg a danfon ni gyd, y tair o ni, i Ysgol Meithrin Cymraeg ... ym, a wedyn – so mae dad, oherwydd bod e wedi, sort o, dod i’r arfer o glywed Cymraeg, mae fe’n deall beth mae pobol – beth ni’n dweud ond dyw e ddim yn gallu ymateb yn ôl trwy’r Gymraeg.  
Os ni ddim yn siarad Cymraeg, bydd neb arall yn, a w i’n teimlo fel os ni yn siarad Cymraeg bydd fwy o pobol yn siarad Cym . . gweld ni’n siarad Cymraeg a wedyn bydd nhw yn cwestiynu fel: A dyle fi fod yn siarad Cymraeg? A wedyn, gobeithio, os mae fel plant ysgol ni yn dechre siarad Cymraeg gyda’i gilydd, a tu allan ysgol a mae mwy o pobol . . os mae Ysgol Uwchradd arall Cymraeg yn agor, bydd hwnna’n gwell ar gyfer Casnewydd. Bydd fwy o ethos Cymraeg yn dod a gobeithio bydd Cymraeg yn dod nôl i Gwent achos mae Gwent y rhan o Cymru sy’n fwya Saesneg mewn Cymru, a ... ym ... o’r Gogledd rydyn ni’n cael ein gweld fel pobol Saesneg a .. s’no ni ddim achos ni yn siarad Cymraeg.

Helo ’na, bobol annwyl. Shwd i chi? Wel, on’d yw hi’n dywydd hyfryd? Does dim byd yn well na tamed o rew yn y bore ac awyr iach a heulwen am yn ail, be fwy allwn ni ofyn amdano? Shwd i chi gyd? Wedi treulio’r penwythnos lawr tua Caerdydd ’na chi, a wyddoch chi be’, efo’r

Ffermwyr Ifanc, ynde, a’r Jonesiaid. Alla i ddim gofyn am fwy, ’na alla’?

’Da chitha gobeithio wedi cael wythnos fach go lew a mae’r hydref yn brysur fynd eto ac mae ’na, .... a wyddoch chi be, y siope ’ma – Dolig, Dolig yw popeth. Yn wir i chi, os gewn ni iechyd dyw’r tymhore hyd yn oed ddim mor bwysig. A chi’n mbod, dw i ar “Ar eich cais” ’ma ers rhai

blynyddoedd rwan ond ches i rioed y fath y fraint â heddiw, neu heno ddylwn i ddeud, a chael llythyr agoriadol ... oddi wrth un o gewri’r genedl, a gŵr sydd yn byw ym mro Ddyfi ac yn uchel ei barch, un o’n beirdd godidoca’.
 “Annwyl Dai”, meddai’r llythyr, “cyfarchion i’m gwraig Eirwen Jones, Blaenplwyf Uchaf, Aberangell, oddi wrth y gŵr, Dafydd Wyn Jones. Mae Eirwen yn bedwar ugen ar y 7fed o Dachwedd”. Ac Eirwen annwyl, ’dych chi ddim yn edrych hynny, ’na dach, na Dafydd o ran hynny. Daw’r cyfarchion hefyd oddi wrth y plant, yr wyrion, a’r wyresa.  Hoffe glywed Côr Gore Gles ac Aled Wyn Davies yn canu Eryr Pengwern. Diolch yn fawr. Ac, wrth gwrs, ’di Pengwern ddim ymhell iawn o Blaenplwyf yn nacdi? Hyfryd Dafydd ydy cael gair oddi wrthoch chi ac fe gewch â chroeso calon – dyma nhw i chi, Core Gles ac Aled.

Am yr awran nesa’ awn am dro law yn llaw ar hyd cyntedda cof y flwyddyn, mond i’n atgoffa ein hunain cymaint ’da ni ’di anghofio. Dyma’r flwyddyn pan oedd David Beckham yn gwisgo sarong, roedd A. A. Gill yn galw bob Cymro yn “ugly troll” ac fe agorodd Ann Summers siop yng

Nghaerdydd. Dyma’r flwyddyn hefyd pryd fu rhaid i’r Arlywydd Clinton gyfadde ei berthynas hefo Monica Lewinsky. Fe benderfynwyd adeiladu cynulliad ym Mae Caerdydd ac roedd Catatonia wedi creu anthem i herio A. A. Gill, “Everyday when I wake up I thank the Lord I’m Welsh”.  Roedd rhaid i Ron Davies ymddiswyddo wedi helynt ar Gomin Clapham – “It was an error of judgement on my part which put myself in a position where I could be the victim of a crime’. Roedd Ioan Gruffudd yn un o sêr y byd teledu a ffilm, diolch i Horatio Hornblower a Titanic.

“Wedyn pan ddes i lan … o’n i’n eitha siomedig ... O, cer o fan hyn, ro’n i’n mynd i chwalu … chi’n gwbod, y stori i fi wedyn. O’n i wedi anghofio mod i ynddo fe…o’n i’n mwynhau y stori garu ac yn sydyn iawn … a dyna fe’.

Am y tro cyntaf erioed fe glywyd iaith y nefoedd yn y gofod . . .

Dwi wedi bod yn paratoi at y daith yma ers amser maith ac o’r diwedd mae o wedi dod . . .

 Un o ddigwyddiade hanesyddol 1998 oedd taith y llong ofod Columbia. Nid y daith ei hunan – ’doedd llongau gofod wedi hen arfer crwydro i’r gofod am drip rownd y byd a dychwelyd yn ddiogel? Beth oedd yn arbennig am y daith arbennig yma oedd y criw, wel, un o’r criw beth bynnag. Roedd Dafydd Rhys Roberts yn byw yng Nghanada ond â theulu yn hannu o Gwm Rhymni, ac uchelgais Dafydd oedd bod y cynta i siarad Cymraeg o’r gofod. Wel, yn 1998, fe lwyddodd i neud hynny.

A sôn am y gofod, fe ddychwelodd John Glenn yno ym 1998. Glenn oedd yr Americanwr cynta i’r gofod ac yn ystod y flwyddyn hon fe fentrodd yn ôl ar waetha’r ffaith ei fod yn 77 mlwydd oed, yr hyna ’rioed i adal y ddaear ’ma.

Wel, ar ôl sawl diwrnod sych ac eitha braf, digon diflas fydd hi heddiw, gen i ofn, yn gymylog a gwlyb gyda hen law mân bore ’ma, fydd yn troi yn gawodydd trymach yn ystod y pnawn, yn enwedig yn y gogledd. Serch hynny, fydd hi’n fwyn, y tymheredd yn cyrraedd pymtheg gradd Celsius, sy’n 59 Fahrenheit, ond mae disgwyl noson oerach na fu hi neithiwr ac echnos – y tymheredd yn gostwng i ddwy radd Celsius.Y glaw, fodd bynnag, yn diflannu i gyfeiriad y de ddwyrain dros nos a mi fydd fory yn ddiwrnod sych a heulog ar y cyfan,heblaw am gawod neu ddwy yn y gogledd. Dydd Gwener hefyd yn sych rhan fwya’r dydd ond mae disgwyl glaw erbyn iddi nosi.  

Y ffyrdd: ac yng Nghastell-nedd Port Talbot, mae’r A4107 wedi ailagor rhwng Tanygroes a Ffordd Talbot, yr A48, yn dilyn damwain rhwng lori a dau gar yn gynharach. Ym Mhowys mi fydd ffair Aberhonddu yn parhau tan ganol dydd, hynny’n golygu fydd y ffyrdd yng nghanol y dref ar gau tan hynny, ac yn Wrecsam mi fyddan nhw’n atgyweirio rhwystra ar yr A483, rhwng cyffordd 4 a 5 tan ddydd Gwener, neith olygu un lôn yn fan’no hefyd.     Dyma’n rhif i: 08703 500 500.

‘Pan welodd Iesu’r ddinas, wylodd drosti’ a dyna yw ein thema ni y bore ’ma – dagrau’r Iesu.  
Y dyrfa yn ei gyfarch, yn taenu eu mentyll a’r palmwydd ar y ffordd ac yn ei gyfarch “Iesu”, yn ei gyfarch fel Brenin: “Bendigedig yw yr hwn sydd yn dyfod yn enw’r Arglwydd. Hosanna yn y goruchaf.” 
Brenin, ie, ond nid dyna’r Brenin yr oedd y genedl yn ei ddisgwyl. Brenin gwahanol iawn. Marchogaeth asyn wnaeth Iesu, nid march fel y concwerwr milwrol. Mae e’ felly yn cyflawni’r broffwydoliaeth – proffwydoliaeth yr Hen Destament: “Ei Frenhiniaeth ef, nid yw o’r byd hwn.” Brenhiniaeth cariad yw ei frenhiniaeth ef. 
Pan welodd Iesu’r ddinas, dinas Jeriwsalem, wylodd drosti. Mae ’na nifer o wahanol ffenestri y gallwn ni edrych drwyddyn nhw er mwyn gweld Iesu. Ffenest ei eiriau, ffenest ei weithredoedd, ffenest ei wyrthia, ond i mi, y ffenest y gallwn ni weld Iesu ‘n gliriach nag unrhyw weld arall yw ei ddagre. Yn y dagre fe welwn y dwyfol a’r dynol – gweld ei drugaredd, ei faddeuant, y galon fawr dosturiol, yn gorlifo, y galon a fu ar dorri, yn torri. Llif torcalon y dwyfol yw dagrau’r Iesu. ’Y balm o ryfedd rin a pheraidd win, dwyfol gariad.’
Pan welodd Iesu’r ddinas, dinas Jeriwsalem, wylodd. Mewn cofnod arall fe gawn fod yr Iesu â’i galon ar dorri, yn llefain ac yn llefain dros y ddinas.  ‘O, Jeriwsalem, Jeriwsalem, yr wyt yn lladd y proffwydi. Pa sawl gwaith y mynaswn gasglu dy blant ynghyd, y modd y casgla’r iâr ei chywion o dan ei hadenydd ac nis mynnech. Wele, eich tŷ a adewir i chwi yn anghyfannedd.’  Pan welodd Iesu y ddinas, wylodd drosti. Nid gwendid sy’n wylo yma. Mae gwendid yn barod i wylo unrhyw amser. Nid gwendid ond cadernid.Y cadarn sy’n wylo.Y gŵr a aeth i lawr o’r mynydd i’r Deml ac a yrrodd ymaith y gwerthwyr a chyfnewidwyr arian allan, y rhai oedd yn halogi’r sanctaidd. Y di-ofn a heriodd awdurdodau byd a chrefydd. Y di-ofn, y cadarn. Pan fydd cadernid yn wylo, dagre cry’, costfawr, creulon, ydyn nhw. Pan fydd geiriau’n pallu oherwydd torcalon, mae dagre’n llifo.Y’n ni gyd yn gwybod rhywbeth am hynny o brofiad. “Pan welodd Iesu y ddinas, wylodd drosti.”

Mae ’na hen rigwm on’d oes?

Fe welais Siân Elin
yn yfad llaeth melyn
yn ista ar ymyl y bwrdd,
ond fe dda’th ’na bry copyn
ac yfad pob dropyn
a fe redodd Siân Elin i ffwrdd.

Wel, druan bach ohoni. Petai hi ddim wedi panicio ella basa hi wedi cael addysg fuddiol. Yn lle meddwl mai rwbath erchyll oedd yno, ella basa hi wedi gweld gwir grefftwr wrth ei waith. Mae gwylio pry copyn yn stofi, neu adeiladu, gwe tua llathan ar ei draws, yn cynnwys ugeinia o lathenni o we, mewn patrwm sbeiral efo dros fil o gysylltiadau i ddal y cwbwl at ei gilydd a gorffan y cwbwl hefyd mewn llai na awr, yn rhyfeddol yndydi? Ond, wrth lwc, mae ’na lawer o bobol yn gwerthfawrogi pryfaid cop ac yn eu gweld nhw’n betha lwcus iawn.

Mae ’na sôn ’does bod pryfyd cop wedi achub bywyda y baban Iesu, Mohamed a Ffrederic Fawr, Brenin Awstria. Mae’r tair stori’n eitha tebyg – er enghraifft, yn achos yr Iesu, bod Joseff a Mair a’r plentyn bach wedi cuddio mewn ogof rhag milwyr Herod ac am fod gwe pry cop ar draws ceg yr ogof, roedd y milwyr wedi meddwl nad oedd neb yno. 
A be am stori Robert the Bruce yn yr Alban, sef y stori pry cop enwoca’ yn y byd? Yn ôl y stori, 
roedd Robert,  tua 1306 neu 07, tra’n brwydro am annibyniaeth yr Alban, wedi gorfod ffoi o grafangau’r Saeson ac wedi llochesu mewn ogof – wel, eglwys oedd hi mewn gwirionedd – ac wedi gwylio pry copyn yn trio a thrio i swingio ar draws bwlch i godi ei we.Trio a methu, trio a methu ac yna, ar y seithfed cynnig, fe lwyddodd. Roedd hynny’n ysbrydoliaeth i Robert i beidio digalonni ar ôl methu’r tro cynta’. Felly dyfal donc amdani, ac yn y diwedd fe lwyddodd i gael yr Alban yn wlad rydd. Hwre, hwre.

Roedd anifeiliaid anwes yn obese ac un felly ’di cath Mair Ffowcs o Lanberis, Guto Siôn.Yn ôl bob sôn, mae’r hen Guto Siôn yn byta fatha ceffyl benthyg a mae pentrefwyr hen bentra bach Llanbêr yn ei alw’n “Fat Cat” – brwnt hefyd ’te?
  

I frecwast de, mae’n cael sachet pysgod te – w’ch chi’r sachets bach ’na, un o’r rheina.Wedyn, cyw iâr i ginio. Fydda i’n gwneud saith iddo fo’n barod . . . o beth ’na a wedyn fyddan nhw’n cymyd un bob dydd a wedyn crunchies i de a bwyd arbennig gan y vet, SD, i swpar.


Mae’n byta’n well na chi Mair?


(chwerthin) . . . yndi . . .


Ydi o’n medru symud rywfaint?


O yndi, tad, mae o reit sbriws. Mae o’n gallu symud yn dda iawn.


Symud at ei bowlan fwyd, ia?


Na, dydio ddim mor gymaint â hynny. Na, mae o reit . . mae’n mynd allan. Mae’n mynd hyd y caeau ’ma a betha felly.


’Da chi am roi llai o bryda bwyd iddo fo?


Wel dw i ofn bydd raid i mi. Mae’i fol o’n llusgo hyd lawr bron. . (chwerthin)… fel mae hi a mae pawb yn alw fo yn famma yn – Sais yn alw o’n Fat Cat, rywun arall yn alw fo’n Black Panther a rywun arall ddoe ar y BBC ’di alw fo’n Big Black Cat.

Dyma i chi olwg ar wartheg wrth eu gwaith yn hytrach nag fel marsiandïaeth y porthmon.

O Mari, Mari cwyd, mae heddiw’n fore mwyn.

Mae’r adar bach yn tiwnio ar gwcw yn y llwyn.

Hw, mlân. Hw, mlân. Hw.


O Mari lân dy foch, mae nawr yn un o’r gloch.

Mae’n bryd i mi gael cinio ac amser bwydo’r moch.

Hw, mlân. Hw, mlân. Hw.


O Mari tyrd tua thre, mae wedi amser te.

Fe ddaeth y da i’w godro gan frefu dros y lle.

Hw, mlân. Hw, mlân. Hw.


O Mari daeth yr haf, mae heno’n noson braf.

A ddoi di mas i rodio oddi yma i Ffynnon Taf?

Hw, mlân. Hw, mlân. Hw.

Ac mae’n bleser gennyf yn awr alw ar y Dr Geraint Bowen, y Dirprwy Archdderwydd, i draddodi’r feirniadaeth ar ran ei gydfeirniaid ac yntau. 
Y testun a osodwyd i’r beirdd yng nghystadleuaeth y Gadair eleni oedd ‘Cilmeri’. Pentref bach ym Mhowys yw Cilmeri ac mae’n enwog am mai yno ar lan afon Irfon, yn ôl ein haneswyr, yr ymosodwyd yn ffyrnig ar Lywelyn yr Ail, Tywysog Cymru, a’i osgordd, gan filwyr Edward y Cyntaf ac o leiaf un Cymro ar yr unfed ar ddeg o Ragfyr, 1282, a’i ladd yn fwystfilaidd. Llywelyn ap Gruffudd, Llywelyn ein Llyw Olaf, oedd y tywysog hwnnw. Claddwyd ei gorff yn Abaty Cwm Hir a danfonwyd ei ben i Lundain a’i osod ar waywffon ar ben Tŵr Llundain, ac medd y croniclydd,
‘Ac yna y bwriwyd holl Gymru i’r llawr’.  

Canodd bardd Llywelyn, sef Gruffudd ap yr Ynad Coch, alargerdd frawychus o emosiynol a chymen ei chrefftwaith i’w noddwr tywysogaidd. ...... 


Roedd lladd Llywelyn yn golygu bod Cymru wedi colli ei sofraniaeth wleidyddol, canys ym mherson Llywelyn y trigai’r sofraniaeth honno. Peth arall a oedd yn ddychryn i’r bardd oedd y posibilrwydd y deuai nawdd traddodiadol y tywysogion i ben ac y peidiai’r gyfundrefn farddol.Yn wir, roedd marw’r prif noddwr, Llywelyn, yn gymaint o hunllef i’r genedl nes i fyth dyfu bod Edward y Cyntaf wedi llofruddio beirdd Cymru yng Nghastell Biwmaris gan nodi’r dyddiad ar y pumed ar hugain o Fawrth yn 1296. Roedd y Cymry, mae’n ymddangos, yn dal i gofleidio’r myth yma yn y ganrif ddiwethaf, canys yn Eisteddfod Dinbych yn 1792 testun yr awdl ydoedd ‘Cyflafan y Beirdd gan Edward y Cyntaf yng Nghastell Biwmaris’, ac mae gan y bardd Mynyddog gerdd ar yr un testun lle mae’n dweud bod Ceridwen wedi wylo wrth weld y fath gyflafan. Mae’r bardd Seisnig, Thomas Gray, o’r ddeunawfed ganrif yn ei gerdd ‘The Bard’ hefyd yn cyfeirio ato fel petai’r hanes yn ddilys.Y gwir ydyw i’r beirdd yma addasu i’r sefyllfa gymdeithasol a gwleidyddol newydd a chafwyd cyfnod o ddiwydrwydd llenyddol eithriadol er gwaetha’r dinoethi gwleidyddol a marw Llywelyn, cadarnllew Gwynedd, Brenin Aberffraw a Thywysog Cymru. 

Fel y mae’n wiw i genedl ystyriol a gwâr ei wneud, byddwn eleni, saith can mlynedd i’r flwyddyn y lladdwyd ef, yn uno fel cenedl i goffáu Llywelyn. Gan hynny, mae’r testun yn amserol ac yn un da. 

Bore da i chi a chroeso i rifyn arbennig o ‘Bwrw Golwg’ o Uganda gyda finne Alun Thomas. 
Dyma wasanaeth mewn eglwys wledig yn y bryniau uwchben tref Mbale yn ne ddwyrain Uganda. Mae gan yr ardal hon gysylltiad arbennig gydag un o gymunede cymoedd y de. Mae pobol ardal Pontypridd wedi sefydlu partneriaeth unigryw i gynorthwyo pobol tlota un o wledydd Affrica, a hynny trwy gyfrwng mudiad o’r enw ‘Pont’. Yn gynharach eleni fe ges i’r cyfle i fynd i Uganda gyda rhai o aelodau’r mudiad wrth iddyn nhw gwrdd â’u partneriaid o rai o eglwysi Mbale. 
Mae’r cyfan yn dod o’r awydd i gyffwrdd â’r sefyllfa o dlodi yn y . . hynny yw, dyna yw grweiddyn y cyfan i gyd, yr argyhoeddiad yma bod hi’n ... bod hi ddim yn iawn bod pobol yn marw . . . 


Yno hefyd, criw o rai o eglwysi Merthyr Tudful yn cael eu profiad cyntaf o fywyd yn y fath dlodi. 
Gobithio byddwn i yn gallu rhoi support i’r bobol ’ma mewn pob math o ffordd, yn enwedig yn Gristionogol, rhoi help i’r bobol yma i gario mlaen a gweld bod rhywun yn caru nhw a gallu helpu nhw. 

Ac fe fyddwn ni’n clywed am yr ymateb yn y cymoedd wrth i bobol o Uganda gael profi bywyd yng Nghymru am y tro cyntaf. 
Dw i tamed bach yn embarrassed wrth ddangos iddyn nhw yr holl adnodde sy gyda ni a maen nhw jyst ... maen nhw methu credu’r peth. 

Croeso i’r Cymry wrth iddyn nhw gyrraedd tref Mbale.Y lle cynta iddyn nhw fynd oedd Eglwys First Baptist. Mae’r eglwys hon wedi efeillio ag Eglwys Bedyddwyr Temple ym Mhontypridd gyda swyddogion y ddwy eglwys yn chwarae rhan flaenllaw ym mhartneriaeth ‘Pont’. Un o flaenoried Eglwys Temple yw Cadeirydd ‘Pont’, Dewi Arwel Hughes. 

Mae ‘Pont’ yn cychwyn o weledigaeth un person sydd yn feddyg teulu yn Pontypridd a’r weledigaeth yma o drio cysylltu tre a chylch yn Affrica efo tre a chylch yng Nghymru, a’r syniad ydy fod y gymuned gyfan, felly, yn cysylltu efo’i gilydd. Mae i bob cymdeithas wahanol agwedde on’d oes? Wedyn . . yn ein cymuned ni mae ’na feddygaeth, mae ’na addysg, ysgolion, mae ’na eglwysi, mae ’na beirianwyr, mae ’na bobol sy’n arbenigo mewn cyfrifiaduron .... bob math o sgilia sydd mewn cymdeithas. Ac, mewn lle fel Affrica, mae ’na angen mawr am lot o’r sgilia ’ma, felly. Y syniad ydy, bod ni’n trio cysylltu y sgilia ’ma efo’i gilydd yn ein cylch ni a wedyn bo ni’n cysylltu efo’r un sgiliau sydd ar gael, os maen nhw yma i ryw radde, â’r cylch yn Affrica, a’r syniad ydy bod ni’n rhwydweithio’r holl beth, wedyn ... bod y rhwydwaith meddygol yn cysylltu efo’r rhwydwaith feddygol yn fan yma, ac yn y blaen. 

A’r bwriad yn gyffredinol yw i helpu pobol yn fan hyn i helpu eu hunain, fel petai? 
Wel, mae’r cyfan yn dod o’r .... awydd i gyffwrdd â’r sefyllfa o dlodi yn y pen – hynny yw, dyna yw gwreiddyn y cyfan i gyd, yr argyhoeddiad yma, bod hi ... bod hi ddim yn iawn bod pobol yn marw o dlodi, ac mae hynny yn wir yn y fan yma …a dyna’r ‘bottom line’ felly a mae’r holl beth wedyn yn cyfeirio tuag at hwnna. 

Cadeirydd Pwyllgor Partneriaid Pont ym Mbale yw gweinidog Eglwys First Baptist, Apollo Mueni. 
Mae’r berthynas yn beth newydd ... mae’n wych, mae pobol Mbale mor gyffrous .... lle bynnag chi’n mynd mae bobol yn sôn am y berthynas, mae’r bobol wedi croesawu ymwelwyr o Bontypridd i’r pentrefi .... mae’r pobol yno wedi cyffroi ... mae ’na rai sydd heb weld person gwyn o’r blaen. ’Da ni’n dysgu ffyrdd newydd ... mae e’n mynd i fod yn brofiad gwych.

Mae’r ymweliad hwn yn cysylltu eglwysi Pontypridd ag Mbale ond mae’r bartneriaeth yn bodoli ar sawl lefel, gydag athrawon, peirianwyr a gwleidyddion y ddwy gymuned yn cydweithio. Mae ’na bwyslais hefyd ar gydweithio meddygol.


Un broblem fawr mewn lle fel hyn ydy does ’na ddim gwasaneth meddygol o gwbl, cynhwysfawr.

Does ’na ddim data yn cael ei gadw ar bobol i wybod beth ydy lefel neu stad iechyd pobol yn y

cylch. Wedyn un peth ’da ni wedi bod yn trio ei wneud yw cefnogi ein partneriaid yn y fan ’ma ....

Hwyrach y dyliwn i fod wedi dweud mai nid ni sydd wedi dod i mewn yma i sortio pobol allan ....

felly be ’da ni wedi’i wneud ydy dod i ffeindio ffrindiau yn y fan ’ma ac maen nhw, fel mae’n

digwydd bod, yn cynrychioli gwahanol asiantaethau gwirfoddol ac yn y blaen yn y fan ’ma.

Be ’da ni’n wneud ydy helpu ein partneriaid i hyfforddi pobol i wneud gwaith iechyd syflaenol

iawn, felly.

Bore da a chroeso i ‘Papur a Phanad’. Rwan, y pundit gwleidyddol, cyn Aelod Seneddol, cyn Aelod Cynulliad – Rod Richards. Bore da, Rod. 

Bore da. 

Y gyfieithwraig, darlledwraig, adolygwraig – Catrin Beard. Bore da, Catrin. 

Bore da. 

A’r cyfieithydd a’r colofnydd, Chris Dafis. Bore da, Chris. 

Bore da. 

Catrin, yr hinsawdd yn cael sylw, am wn i, yn y papura mawr i gyd ond yn arbennig yn yr Independent y bore ’ma? 

Ydy mae o. Hwn – dyma’n amlwg ydy thema mawr y dydd yn y papura trymion ond, fel mae Simon Jenkins yn deud yn Y Times, yr hinsawdd sy’n mynd â . . hwn ydy’r pwysica yn y byd yr wythnos yma. Mis dwetha, rhyfel yn erbyn terfysgaeth oedd o felly gallwch chi ddewis be ydy’r peth pwysicaf ond mi oedd y brotest fawr yn Llundain ddoe. Mae ’na lun godidog ar flaen Y Times o brotestwraig wedi paentio’i hun yn las, fel ryw dduwies o’r môr, yn sôn am lefele’r môr a mae’r Independent – tudalen flaen yr Independent  - ’ma ni eto, maen nhw’n mynd i ffor’ eu hunen a maen nhw’n dangos Tsunami mawr yn taro Prydain a fel pe bai hyn yn digwydd yn y flwyddyn 2060. 

Rhaid i mi gyfaddef, pan wnes i ddarllan hwn peth cynta’, pan wnes i agor y’n llygad y bore ’ma :‘Tsunami horror hits Britain’. Mi wnes i ryw ddechra poeni a meddwl a wedyn wnes i gofio wedyn
 ’na . . . na’r Independent oedd o . . . pennawd go iawn oedd o felly.
 
A wedyn tu fewn i’r papur mae gynnyn nhw nifer o bap . . . o dudalenne blaen posib dros y ganrif nesa – er enghraifft, yn . . . 2040 mae’n dangos bod fforestydd yr Amazon i gyd wedi cael eu llosgi i farwolaeth.Yn 2030 mae’r polar bear ola yn marw ac yn y blaen. Felly, ryw betha eitha dramatig i neud i ni feddwl sut mae hyn yn mynd i ddigwydd. Ond mae ’na erthygl ddiddorol yn Y Telegraph sydd gan Christopher Monkton, a mae o yn . . gynghorydd ar faterion fel hyn mae’n debyg a mae o’n sôn bod y Cenhedloedd Unedig wedi tanbrisio effaith yr haul ar yr hinsawdd a bod nhw’n anwybyddu effaith tŷ gwydr naturiol ac yn gorbwysleisio’r cynnydd mewn tymheredd dros y ganrif ddwetha ’ma, a be mae o’n ddweud ydy bod data a graffia carbon deuocsid yn anwybyddu cynhesrwydd y blaned fil o flynyddoedd yn ôl pan oedd o’n llawer yn fwy cynnes na mae o ar hyn o bryd, a dros yr hanner can mlynedd dwethaf mae’r haul yn g’nesach na mae o wedi bod ers dros un ar ddeg mil o flynyddoedd, a mae’n dweud wrth bod pobol yn deud bod y moroedd yn cynhesu ac yn y blaen mae m . . . mae o’n deud dyla bod nhw yn mesur ... bod y ffigyre sy gan yr . .. y Cenhedloedd Unedig ond yn ddilys os ’da chi’n mesur tymheredd dros filltir o ddyfnder yn y môr a ’dy hynny ddim wedi’i neud achos mae’r tymheredd yr un union run peth a mae o wastad wedi bod ac felly mae’n – yr hyn mae o’n ddeud ydy: dydy ailadrodd rhife anghywir ddim yn eu gneud nhw’n gywir a mae ishio bod yn ofalus iawn.  A wedyn mae ’na stori arall yn un o’r papure yn deud bod ’na ŵyn yn cael eu geni yn Swydd Warwick wythnos dwetha ond ’dyn nhw ddim i fod i gyrraedd tan y gwanwyn, felly yn sicir mae ’na rywbeth yn digwydd, ond lle mae’r bai?  Dyna ’dy’r cwestiwn gan Christopher . . .
 

Ond dydy pawb ddim yn ei gredu fo nac ’di Chris? Mae Chris Hutchins, er enghraifft, yn y Mail yn deud: Wel, ella bod hon yn ffordd dda o neud bywoliaeth .... dadla? 

Wel, am wn i mae. Mae ystadege a mesuryddion tymheredd yn gallu cael eu defnyddio neu eu camddefnyddio at unrhyw ddiben mewn gwirionedd.Y gwir amdani fel petai ar hyn o bryd yw bod y consensws yn dweud bod ein ffordd ni o fyw fel pobol yn cyfrannu at y newidiade hinsoddol ’ma. Mae’r byd wedi gweld newidiade mewn hinsawdd eriôd, am wn i, ers cychwyn y byd ond y’n ni yn cyfrannu atyn nhw a chi’n mbod, mae’r ffigure, mae’r penawde ffug neu ddychmygol ma, i’r dyfodol – dy’n nhw ddim yn bell iawn i ffwrdd mewn gwirionedd. Mae’n bwysig i ddweud, chi’n mbod: O na, wneith e byth digwydd ym Mhrydain, chi’n mbod, dim ond pa ddwrnod welon ni’r .... ym ... erchylltra yn Indonesia a’r ardaloedd hynny yndife ... ond digon posib .... 

Ond daeargryn oedd hwnnw ynde? 
Ond pam digwyddodd y ddaeargryn yn y lle cyntaf? 

Hynny yw, mae rhai gwyddonwyr yn meddwl mai pobol sy’n creu hyn. Mae ’na rai eraill sydd ddim, medde Peter (sic) Hutchins. Hynny yw, ai rwbath .... ydy hwn yn rywbeth gwleidyddol ynta .... gwyddonol? 
Dydy e ddim yn werth cymryd y risg nac’dy? 

Beth mae’r Telegraph yn ddweud yw .... ym . . ddyle ni ddim â chredu Adroddiad Stern a’th allan . . . 
Ddyla ni ddim? 

Na. Ia, achos mae’n creu braw a dychryn. Hynny yw, mae ’na ormodedd fan hyn a mae’n rhaid i fi ddweud, mae rhywfaint o gydymdeimlad ’da fi â’r feirniadaeth hyn achos economegydd yw Stern a mae e’n ceisio proffwydo beth sy’n mynd i ddigwydd yn ystod .... beth, hanner canrif? Wel, y gwir amdani yw, dyw economegwyr ddim yn gallu dweud wrtho ni yn bendant beth sy’n mynd i ddigwydd i’r economi ymhen deunaw mis, heb sôn am beth sy’n mynd i ddigwydd i’r economi dros hanner canrif. Felly, w i’n deall pam mae’n rhaid i ni fod yn ofalus ond fel pawb arall, mae cyment o wybodaeth yn dod nawr oddi wrth gwyddonwyr, mae e’n .... mae e’n dwyn perswâd arna i. Felly mae .... mae’n rhaid cael cydbwysedd, w i’n credu .... 

A mi oedd o’n gyhoeddiad yr oedd America wedi edrych ymlaen yn hir i’w wneud: “Ladies and gentlemen, we got him”. 
Gweinyddwr America yn Irac, Paul Bremer, yn cyhoeddi’n hyderus fore ddoe fod Saddam Hussein wedi cael ei ddal. Ar ôl misoedd o ffoi ac o guddio, mi ddath milwyr arbennig America o hyd iddo fo mewn twll yn y ddaear o dan ffermdy nepell o’i dref enedigol Tikrit. Mae’n cael ei groesholi ar hyn o bryd. ’Da ni ddim yn cael gwbod yn lle ond, yn ôl rhai adroddiada, mae o bellach yn gwrthod cydweithio.Y diweddara rwan gan Aled Scourfield: 

Amser i ddathlu ac i rannu jôc i’r gymuned Cwrdaidd yng Nghaerdydd. Roedd y parti yma yng Nghyncoed yn un o gannoedd gafodd eu trefnu o gwmpas Prydain gan Gwrdiaid na’th ffoi rhag erledigaeth Saddam Hussein. Mae gweld y cyn unben yn edrych yn wan, yn hen, yn ddarostyngedig, yn destun gorfoledd iddyn nhw. Ond nawr mae ’na benbleth yn wynebu America a’i Chynghreiried. Beth i wneud gyda Saddam Hussein? Roedd Tony Blair yn ddiffuant: 
“Saddam has gone from power. He won’t be coming back.That, the Iraqi people now know, and it is they who will decide his fate.” 
Ond, mi alla hi fod yn anos o lawer iddo sefyll ei brawf yn Irac. Mae’r gyfundrefn cyfraith a threfn wedi ‘i chwalu ac mae ‘na bryder nad oes na ddigon o arbenigedd ymlith barnwyr y wlad i gynnal achos o’r fath ac mae ‘na ofne bydd Saddam Hussein yn achub ar y cyfle i droi unrhyw achos yn ffars. Mae awdur Robert Griffiths wedi sgwennu nifer o erthyygle ynglŷn ag Irac.

Petai nhw’n ei roi fe ar brawf ... mewn achos o ... mewn llys o ryw fath, wel, mae ’na beryg, dan yr amgylchiade hynny, y bydde Saddam yn gallu dweud cryn dipyn am hanes cefnogaeth iddo fe gan yr Unol Daleithie a Llywodraethe Prydain ac yr Almaen ac yn y blaen. 

Yn ôl Elaine Edwards o fudiad Amnest Rhyngwladol, mae’n bwysig fod Saddam yn cael achos teg ble bynnag fydd yr achos hwnnw’n cael ei gynnal. 
Wel, mae’n amlwg mae’n rhaid iddo fe nawr gael achos llys yndife, achos llys teg a barn Amnest yw bod e’n bwysig dros ben bod ni’n dilyn safone cyfiawnder rhyngwladol wrth wrando’r achos yn ei erbyn e. 

O fewn yr orie dwetha, mae Ysgrifennydd Amddiffyn America, Donald Rumsfeld wedi bod yn rhoi’r manylion cynta ynglŷn â’r broses o holi Saddam Hussein. Mae’n cael ei ddal mewn man anhysbys. Fe fydd yr arfe dinistriol a’i gysylltiade honedig gyda therfysgwyr ar frig yr agenda ond mae’n ymddangos nad yw’n barod i ildio ei gyfrinache eto. 
“He has not been co-operative in terms of talking or anything like that but I think it’s a bit early to try to characterize his demeanor.” 

Dyw hi ddim yn glir hyd yma beth fydd effaith y penderfyniad i arestio Saddam Hussein. Mae’n annhebygol iawn fod ganddo unrhyw gysylltiad uniongyrchol gydag ymosodiade ar filwyr America yn Irac. Doedd ’na ddim ffôn, dim offer cyfathrebu yn y ffermdy cyntefig wrth ymyl ei dref enedigol, Tikrit. A beth fydd effeth y delwedde trawiadol yn y gwledydd Arabaidd? Mae’n bosib y galle’r llunie o Saddam yn edrych fel crwydryn ysgogi ymateb chwyrn. Yr eironi pennaf efallai yw’r man lle cafodd Saddam ei ddal. Yn ôl y Cadfridog Odierno, y dyn oedd yn gyfrifol am arwain y cyrch milwrol echddoe, roedd y cyn Arlywydd yn gallu gweld un o’r palasau crand o’i dyddyn bach. Mae Saddam Hussein yn gwybod bellach taw cell fydd ei gartref o hyn ymlaen, tan i bobol Irac benderfynu beth fydd ei ffawd. 

Rwan ’ta, ’da ni’n troi at ‘Meddwl y Byd’. Mi gyhoeddodd Mari George o Ben-y-bont ar Ogwr ei chyfrol ‘Y nos yn dal fy ngwallt’ yn eitha diweddar ond mae . . mae’r nos yn dod â phrofiadau gwahanol iddi erbyn hyn. Mae ei byd hi bellach wedi‘i droi â’i ben i lawr a dyma hi yn esbonio sut y bu hynny. 

Wel, dw i’n barddoni ers bo fi’n ysgol. Dechreuis i sgrifennu pan o’n i, siwr o fod, tua pymtheg, un ar bymtheg, a wedyn oedd y diddordeb yn dal yna pan es i i’r Brifysgol a ges i ddarlithwyr eithriadol o dda fel Peredur Lynch a Hywel Teifi. Wnaethon nhw’n annog i i barhau i ysgrifennu a wedyn dechreuais i gystadlu yn yr Urdd a o’dd, wrth gwrs, oedd ennill cwpwl o wobre yn yr Urdd wedyn yn bendant yn neud i fi gario mlaen i ysgrifennu. 

Wi’n credu bod ’ngwaith i wedi newid dros y blynyddoedd. Mae rywun yn tueddu i sgrifennu am eu hamgylchiade nhw ar y pryd a mae pethe ’di datblygu ’da fi, dibynnu beth o’n i’n neud ar y pryd. Falle oedd lot o gerddi fel myfyriwr yn adlewyrchu profiade o feddwi, o gwrdd â ffrindie, o gael cariadon a phethe, a w i’n edrych nôl ar rheini nawr a maen nhw i weld yn anaeddfed iawn erbyn hyn ond falle bod nhw’n addas ar gyfer y cyfnod. A wedyn, w i’n tueddu i sgwennu falle o safbwynt person sy’n byw mewn tre’. Ges i ’ngeni ym Mhen-y-bont a w i’n timlo, y ffaith, nid gymaint bo fi’n berson dinesig ond y ffaith, fi ’di byw ’mywyd i drwy gyfrwng y Gymraeg erioed a doedd dim gymint â hynny o bobol ym Mhen-y-bont yn siarad Cymraeg, felly mae’n agwedd i tuag at yr iaith a tuag at Gymru falle, yn wahanol hefyd. W i ’di bod i ysgol Gymraeg ond roedd y bobol ar yr un stryd â fi ddim yn siarad Cymraeg a mae tipyn o hwnnw yn dod drosodd, falle, yn y cerddi. O’n i’n teimlo mewn ffordd yn wahanol iawn iawn yn tyfu lan. 

Wel, ers i’r gyfrol gael ei chyhoeddi mae mywyd i ’di newid dipyn. Mewn rhyw flwyddyn a hanner dw i ’di priodi, ’di symud tŷ, a wedi cael babi. Felly, bach o sioc i’r system. Felly does dim lot fawr o ysgrifennu ’di cael ei neud yn y cyfnod ’na. Mae fe’n agor ryw ddrws sydd,chi’m yn gwbod e ’na, mewn ffordd. Mae ’nheimlade ’di newid yn llwyr. Falle o’n i’n edrych ar bethe mewn ffordd du a gwyn o’r blaen ac erbyn hyn dw i’n gweld lot mwy o ddyfnder ym mhethe. Mae rhywun yn meddwl am ei fagwreth ei hunan hyd yn oed a cwestiynu popeth wrth bo chi’n trio magu’ch plentyn y’ch hunan. 

Fe gysylltodd Wyn a Megan Roberts o Bwllheli gyda ‘Chware Teg’ ar ôl gwylie siomedig yn Weymouth ym mis Mai. Yn ôl cwmni ******* oedd yn trefnu’r cyfan, roedd y gwesty o safon pedwar diamwnt ond roedd Wyn a Megan yn anhapus iawn gyda’r gwasanaeth. Dyma Wyn â’r hanes: 

Mi fuo ni ar wylia yn Weymouth ddechra mis Mai efo cwmni coaches ******, yn aros yn be oedda nhw’n galw yn Royal Hotel, a siomedig iawn oedd y dyddia gawsom ni yna. Pryder mwya ni oedd bod yr ystafell yn fychan iawn. Oeddan nhw’n eu gwerthu nhw fel ‘stafelloedd dwbwl’ ond yn amlwg mai stafell sengl oedd hon ac oedd hi mor fychan oedd rhaid ni adael y’n cases a ballu yn yr en suite. 
Oedd dim lle yn y stafell o gwbwl i’r cases? 

Nagoedd, dim digon o le i adael rheini. Fasan nhw o dan draed yn rywle ynde. 
Ie. 

Wedyn, fe githon ni siom. Oedd ’na deledu yno ond dwy gadair fwrdd i eistedd arnyn nhw. Doedd ’na ddim cadeirie cyfforddus i ymlacio i ista i fwynhau y teledu a mi oedd y ffenestri braidd yn fudur a hefyd, un o’r pethe gwaetha oedd, ogla mwg mawr drwy’r stafell i gyd a dyda ni, run o ni’n smocio. Oedd y bwyd yn siomedig iawn. Llysia yn oer a pysgod oeddan ni’n gael, a twrci yn ddi-flas iawn ac oedd y pwdina ddim be fasa ni’n galw’n bwdina gwesty pedair seren. 
Felly, pan ddewisoch chi’r gwylie yma, y safon 4 seren oedd ’da chi yn y llyfryn, ie? 

Wel, i fod, ia. 
Felly, oeddach chi’n disgwyl cael rhywbeth o safon go deidi? 


Wel, oeddan ni ’di gobeithio, ’de, wedi iddyn nhw ganmol bod nhw ... bod y gwesty mor dda, ’de. 
Beth am, chi’n mbod, pethe fel – oedd ’da chi ddŵr twym a pethe felly? Oedd pethe felly’n gweithio’n iawn? 

Wel, ar ôl ryw dridia mi ddigwyddodd ’na ddiffyg yn y gwres canolog a fuo ni heb ddŵr poeth am dridia, os dw i’n cofio’n iawn rwan, bo ni ’di goro diodda molchi a shafio a ballu mewn dŵr oer ’de, neu ddŵr claear beth bynnag. Mi nitho nhw ymdrech ond oeddan nhw’n cyfaddef eu hunen bo nhw wedi cael probleme ynde. 
Fel arfer, os ’di rhywun yn cael probleme ar wylie mae ’na gynrychiolydd o’r cwmni,rep felly,yno i’ch helpu chi. Oedd ’na rywun fel hyn yn eich gwesty chi? 

Nagoedd, doedd ’na neb o’r cwmni yn cynrychioli, nagoedd. 
Oedd ’na neb yna o gwbwl? 

Nagoedd, dim ond y gyrrwr felly ’de. 
Felly, pan aethoch chi i gwyno, cwyno at bwy wnaethoch chi,Wyn? 

Wel, at rywun wrth y ddesg yma ’de. Megan a’th i gwyno at y dderbynfa ’de. 
A beth oedd eu hymateb nhw? 

Wel, mae’n ddrwg gynno ni. ’Da ni’n gneud y’n gora ond ’da ni ’di methu yn yr achos yma yn enwedig efo’r diffyg dŵr, ’de. 
Wnaethon nhw gynnig rhoi rywbeth i chi, chi’n mbod, am yr anghyfleustra? 


Naddo, ddim o gwbwl, wedyn ddudson ni bo ni’n mynd i godi’r mater i’r pencadlys ar ôl dod adre’n ’de. 
A wnaethoch chi hynny? 

Do, ar un waith, bron o fewn ryw deugain, bedwar ar ôl dod adre. Ar yr ail ar hugain o Fai oeddan ni’n sgwennu ato nhw. 
A beth oedd yr ymateb gesoch chi? 

Wel,ryw esboniada,esgusion mwy neu lai ynde,chi’n mbod, yr ystafelloedd yn ychwanegu at gymeriad y gwesty, ond mae gynnyn nhw ffor’ allan wrth gwrs does, achos mae o’n deud ynde, mi wnawn ni sicrhau chi bod yr holl ystafelloedd yn cyd-fynd â gofynion o ran maint sy’ ’di cael eu gosod lawr gan y Cyngor Twristiaid Lloegr ynde. 
Ydy chi ’di bod gyda nhw o’r blaen,Wyn? 

Naddo, rioed. 
A ewch chi gyda nhw eto? 

Wel, na wna mae’n debyg. Faswn i ddim yn meddwl am funud ynde? 
Hywel James, cyfreithiwr ‘Chware Teg’, roedd Megan a Wyn yn anhapus gyda rhes o bethe ar y gwylie yma. 

Mae ’na nifer o ffactore. Bosib bod e werth edrych ar rai o’r rheini yn unigol. ’Da chi’n prynu gwylie – mae ’di cael ei werthu fel cyfanswm, fel package, felly mae ’na gyfrifoldeb ar y cwmni i sicrhau bod e o safon digonol. Mae’n rhaid edrych beth sydd yn rhesymol o fewn hynny. Yn gyntaf, mae ’na gŵyn ynglŷn â maint y stafell. Os ’dy nhw ’di hysbysebu e fel stafell ddwbwl, mae ’na ganllawie sy’n bodoli ar beth ydy maint stafell ddwbwl. Dw i ddim yn gwbod o’r ffeithie os ydy e’n dod o fewn y canllawie hynny. Os yn amlwg dyw e ddim yn dod o fewn y canllawie, yna mae ’na gamarwen wedi bod a mae ’na hawl i geisio sicrhau iawndal am hynny. Mae ’na gwynion mwy cyffredinol am safon y bwyd neu safon y glendid ac ati. Dw i’n meddwl bod e’n bwysig edrych ar hynny yng nghyd-destun rhai o’r cwynion erill hefyd ond yn eu hunen dydy hynny ddim yn sail. Er enghraifft, mae ’na gŵyn bod ’na fwg yn y stafell, neu arogl mwg, bod rhywun wedi bod yn smygu yna. Os yw’r cwmni wedi hysbysebu stafell fel stafell ddi-fwg neu bod rhywun ddim yn cael smygu ynddyn nhw a bod chi wedi gofyn am hynny yn benodol yna, mae ’na hawlie. Os ’da chi ddim wedi pennu hynny, dw i ddim yn meddwl bod ’na hawl i gael iawndal.Y brif gŵyn yn yr achos yma, yn ’y marn i, ydy’r diffyg o ddŵr twym. Am dridia doedd ’na ddim dŵr twym. Dw i ddim yn meddwl ei fod e’n rhesymol bod rhywun ar wylie, yn talu am wylie, heb – boed e’n wres neu boed e’n ddŵr twym. Mae hynny, yn fy marn i, yn angenrheidiol. 
Mi gysylltodd ‘Chware Teg’ gyda chwmni ******* sawl gwaith i fynegi pryderon Wyn a Megan Roberts ac ar ôl cryn drafod fe ddaeth y datganiad canlynol: 

“Mae ******* yn edifar nad oedd Mr a Mrs Roberts wedi mwynhau eu gwyliau yng Nghwesty’r Royal yn Weymouth ar y 14eg o Fai, 2006. Yn naturiol, rydym yn bryderus fod Mr a Mrs Roberts yn anhapus gyda’u llety ac rydym wedi trafod yr holl bwyntiau a godwyd gyda hwy. Mae ****** yn ceisio cynnig y gwyliau gorau posib i’w cwsmeriaid ac rydym yn derbyn adborth cadarnhaol iawn yn gyffredinol. Ar yr achlysuron prin pan mae cwsmeriaid yn anhapus, rydym yn ymdrechu i ddatrys bob problem sydd o fewn ein gallu, mor gyflym â phosib. Fel arwydd o ewyllys da, mae ****** wedi cynnig £300 o iawndal i Mr a Mrs Roberts gan obeithio y byddant yn manteisio ar y cyfle i fynd ar wyliau gyda ni eto.” 

Tri chan punt o iawndal i Wyn a Megan Roberts ar ôl gwaith caled ‘Chware Teg’ ond beth yw

ymateb Wyn?


Ardderchog iawn. Chware teg, ’de. Diolch i chi am hynny, mae’n siwr gen i, ’de. Oedd be oedda ni ’di anfon atyn nhw ddim wedi ysgogi nhw i neud dim byd. ’Da chi wedi cael ryw atab gynnyn nhw mwy na gawson ni o lawer.

CD 1: TRAC 20 

I’ch atgoffa chi, pymtheg metr mewn o’r ystlys bella o’r sgrym ’na wedi troi ond Cymru yn dal â’r meddiant. Richie McCord, ydy e ’di hennill hi? Na, Dwayne Peel sydd â hi. Peel te, i Jones, Jones â phas hir i Shane Williams. Mae’n cael ei ddal gan Luke McAllister a mae ’di gosod hi nôl yn berffeth. Y tacl gan Sualo, yr wythwr, gwthio grymus gan y Cryse Duon. Maen nhw ’di cael y meddiant hefyd ac yn gwrth-ymosod ar yr ochor dywyll fan hyn, i Sivivatu. Lan ar linell dde Seland Newydd, pymtheg metr, deg metr mewn o’r ystlys agosa. Byron Kelleher .... Peel yno yn y man, Kelleher yn codi ar ei draed, y dacl gan Shane Williams. Y Cryse Duon yn aros – p’un a o’n nhw ’di cadw’u gafael ar honna’n anghyfreithlon. Conrad Smith â’r bêl i Carter .... Carter yn gweld bod yna fwlch enfawr .... yn camu mae Richie Gere ond yn cyrraedd gynta mae Kevin Morgan. Bwysig fod y gic yma’n cyrraedd yr ystlys a mae’i yn .... ar linell ddeg Cymru. 

Yn amlwg, falle, Seland Newydd wedi gweld gwendid yn amddiffyn Cymru achos nag oedd y gic wedi cael ei hanelu at yr ystlys ond lawr genol y cae. Kevin Morgan mas o’r safle. Shane Williams wedi cael ei ddal yn genol y cae. Rhaid ail-drefnu os oes rhywun yn cael eu dal yn y rycia ’ma, yn enwedig tu ôl i’r sgrym. 
Oedd hi’n gic ddiddorol cofia. Oedd hi’n ddiddorol achos oedd hi’n gic dda hefyd. Oedd e ’di gweld y bwlch ac a’th amdano fe a whare teg, ti’n gwbod. Maen nhw’n dodi’r bêl nawr mewn i’r llinell. 

Tafliad Anton Oliver, y bachwr ar linell ddeg y Cymru ... a Seland Newydd, yr ail reng, Keith Robinson dwi’n credu, yn cael ei dynnu i’r llawr yn anghyfreithlon a chic gosb i Seland Newydd. 
Wel, mae’n mynd i fynd i fod yn anodd nag yw e drwy gydol y prynhawn –  tîm gore’r byd. Mae raid, mae disgyblaeth yn mynd i fod yn holl bwysig a dyma ni, Robinson ac Allie Williams yn cystadlu am y bêl a ’da ni’n tynnu nhw lawr.Tan maen nhw yn yr awyr  ’da ni’n gwbod y rheolau. Smo ni’n moyn rhoi cyfleoedd hawdd fel hyn i Seland Newydd i gael tiriogeth a falle pwyntia. 

Ond i fynd nôl i’r gic ’na yn gynt gan Carter i’r cae agored. Oedd e’n neud siwr bod Cymru’n dodi’r bêl dros yr ystlys i gael ennill y llinell a be sy’n dod o fan’ny? Cic gosb. Mae Seland Newydd yn wastad yn meddwl ar eu traed a chael pethech bach syml fel yna. 
Y Cryse Duon ar y blaen o saith pwynt i ddim. Cais Luke McAllister, trosiad Daniel Carter a Charter fan hyn â chyfle i ychwanegu triphwynt arall. Pymtheg metr mewn o’r ystlys bellaf. Ryw dri deg saith metr o’r pyst. Y droed chwith ’na yn fetronomig ac eto mae ’di llwyddo. Seland Newydd ar y blaen o ddeg pwynt i ddim. 

CD 1: TRAC 21 

Plant sy’n cael eu dysgu yn y cartre yw’r pwnc heno. Fe fyddwn ni’n datgelu ymchwil newydd sy’n dangos bod fwyfwy o rieni yn penderfynu dysgu’u plant yn y cartre’. Ond, yn ôl Undebau Athrawon, yr ysgol yw’r lle gorau i ddysgu plant: 

O fewn y system addysg, mae ’na fodd monitro safon addysg mae plant yn gael o fewn yr ysgolion ond pwy sy’n mynd i fonitro safon yr addysg maen nhw’n cael gartre? 
Fe fyddwn ni’n ymweld â chartre yn Sir Gâr, lle mae pedwar o blant yn cael eu dysgu gan eu mam. Dyma’r dewis gore iddyn nhw, yn ôl y teulu. 

Fe benderfynes i falle mai dyma y ffordd mlaen i ni. Fydde fe’n ffordd fydde’n siwto ni fel teulu. Rhoi popeth ar y dafol, dw i’n credu mai manteision sydd fwy nag anfanteision yn beth y’n ni’n neud. 
Criw o blant sy’n cael eu dysgu yn y cartre gan eu rhieni yn ymweld â’r Amgueddfa Wlân Genedlaethol yn Nhrefach, Felindre. Maen nhw yno fel rhan o ymgyrch ddarlunio y ‘Big Draw’. Swyddog Addysg yr amgueddfa yw Kate Evans. 

Heddi ’da ni ’di bod efo gweithwyr sy’n dysgu plant o gartre – the home learners. Ni ’di bod yn darlunio fel Matisse yn ei henaint yn trio defnyddio papur, rhwygo papur a torri papur i ddadansoddi a dehongli y peirianne sy ’da ni yn yr amgueddfa. 
Mae Lowri Butterworth yn 9 oed a’n dod o Beniel, ger Caerfyrddin. Mae hi yma gyda’i thri brawd. Fe ofynnais i iddi beth oedd hi ’di bod yn neud yn ystod y bore. 

Llun o machine, ife, gyda lot o cogs a wheels ynddo fe a oedd e gyda tri chain. 
Oedd e’n lliwgar? 


Oedd. 
Pa liwie oedd ynddo fe? 

Glas a pinc a gwyn a brown. 
Ti na’th e ar ben dy hunan? 

Na. 
Pwy oedd yn helpu ti de? 

Eira, Rowine, Daniel,Tom, Huw. 
So, o’dd sawl un ohonoch chi gyd yn ei neud e? 

O’dd. 
O’dd e’n hwyl gweitho fel’na? 

O’dd. 
Yn ôl Kate Evans o’r Amgueddfa mae gyda nhw berthynas dda gyda theuluoedd sy’n dysgu plant yn y cartre. 

’Da ni ’di bod yn trio gweithio yn fwyfwy efo’r grŵp yma ac erbyn hyn ’da ni’n cynnig cyfres o sesiyne trwy’r flwyddyn. 
Ydy chi’n gweld gwahanieth yn ymddygiad y plant o gwbwl, p’un ai ydy nhw’n cael eu dysgu o adre neu ydyn nhw mewn, wel, yn cael eu haddysg yn fwy ffurfiol falle, mewn ysgolion? 

Na, i radde heleth mae’r hyder fan’na. Fel chi’n gweld, plant yw plant. Mae ... mae’r ystod oedran ’ma wedyn. Mae lot o deuluoedd ’da ni fan hyn, felly mae’r plant yn syth, unwaith maen nhw’n dod i’r amgueddfa, yn teimlo’n gartrefol fan hyn. ’Da ni yn cael perthynas eitha personol ’da’r plant sy’n dod fan hyn, bo ni’n nabod nhw a’u rhieni hefyd a ni’n nabod eu cefndir nhw. Mae’r plant fan hyn, maen nhw’n llawn hyder, maen nhw’n llawn hwyl a maen nhw’n gyfarwydd â delio efo oedolion hefyd a mae hwnna’n ddiddorol i’w weld.

Mae Siriol Butterworth wedi dod â’i phedwar plentyn i Drefach, Felindre ar gyfer

gweithgaredde’r bore.

Mae diwrnod fel heddi yn werthfawr iawn oherwydd pan y’ch chi’n gweithio ar ben y’ch hunan, wrth reswm, mae ’na rai manne gwan gyda chi yn y’ch gwybodaeth y’ch hunan a mae celf ddim yn un o mhyncia cryf, felly mae’r plant yn gallu dod – maen nhw’n gallu cymryd mantais o brofiad pobol erill ac o ... gallu rhywun fel Kate mewn celf ac falle cymryd rhan mewn digwyddiad sydd yn ddigwyddiad cenedlaethol. Falle ’sa chi gartre ar ben y’ch hunan fydde chi ddim yn rhan ohono fe.


Yn ôl Kate Evans, mae nifer y rhieni sy’n dewis dysgu‘u plant yn cynyddu. Mae hi’n teimlo ei bod

hi’n haws iddyn nhw wneud hynny y dyddia hyn.


Yn y gorffennol ’da ni wedi cydlunio’r holl brosiecte efo dysgwyr o gartre trwy Gaerdydd a erbyn hyn mae ’da ni beutu 175 o deuluoedd sy’n cynrychioli ryw 500 o bobol yn gyfan gwbwl gan gynnwys y plant wrth gwrs, ar ein llyfre ni, ar ein rhestr mailo ni.
CD 2 TRAC 1 

Wel, nawr te, ddiwedd yr wythnos hon bydd cyfle i weld y clasur o ffilm,‘Wizard of Oz’,yn y sinemâu unwaith eto. Mae ’di bod ar y teledu gannoedd o weithia wrth gwrs ond mae nôl yn y sinema a hynny wedi‘i hadfer yn ddigidol. Un fydd wrth ei fodd gyda hyn, dw i’n siwr, ydy ’ngwestai nesa i, sef Paul Griffiths. Paul, helo, p’nawn da. 

P’nawn da. Sut hwyl? 
Yn iawn diolch yn fawr. Paul, yn croesawu’r fersiwn newydd yma o’r clasur? 

Wel ia, fersiwn newydd eto fyth ynde. Mae ’na sawl fersiwn wedi’u rhyddhau dros y blynyddoedd felly. Mae hwn, neu hon, fydd y fersiwn ddiweddaraf i ychwanegu at restr hir iawn felly. Yr hyn sy’n ddifyr iawn ydy mae’r stori yma am wlad hudolus oedd wrth gwrs wedi cael ei haddasu gymaint dros y blynyddoedd o ffilmiau du a gwyn i gartŵn ac erbyn hyn rwan yn cael ei ail-ryddhau neu drydydd neu bedwerydd ryddhau felly ar y sgrin fawr a ry’n ni’n edrych ymlaen yn fawr iawn felly. 
Felly, pan maen nhw’n addasu rywbeth fel hyn yn ddigidol, beth fydd y gwahaniaeth i ni nawr sy’n mynd i’r sinema? Fydd y llunie yn fwy siarp? Fydd y lliwie’n well? Beth – pa wahaniaeth welwn ni? 

Dw i’n credu y bydd o. Dw i’n credu yr hyn maen nhw ’di neud tro yma ydy wedi glanhau y ffilm wreiddiol felly a wedi tynnu’r llwch a’r scratches bach sydd yn medru bod ar wyneb y ffilm felly ac fydd o’n edrych yn lot mwy clir ynde. Fydda nhw hefyd wedi chwara o gwmpas efo’r lliwia achos mae lliwia yn holl bwysig, wrth gwrs, yn y ffilm yma. I’r rhai sy’n gyfarwydd â’r ffilm, mi gofiwch chi bod Dorothy druan yn cael ei chodi gan y corwynt a mae cychwyn y ffilm yn ddu a gwyn a wedyn mae’n cyrradd y wlad arbennig yma, mae’n agor y drws a ’da chi’n cael gweld y môr o liw ’ma, ’ da chi’n gwbod, mae o mor mor gry’ a mor effeithiol. Mae pob dim – mae ei ffrog hi’n las, mae ei gwallt hi’n goch, mae’r ffordd yn felyn, mae’r dail yn wyrdd, a mae’r lliw jyst yn eich taro chi ynde, yn amlwg, a dyna y rheswm pam dewis ei neud o yn y modd yna ’lly. A hyd yn oed y sgidia ynde – sgidia enwog coch oedd, gyda llaw, yn sgidia arian yn y stori wreiddiol ond bod cyfarwyddwr y ffilm wedi mynnu’u troi nhw’n goch er mwyn gneud mwy o effaith ag i’r sgidia sefyll allan, fel petai. 

A mae rhywun yn gweld bob Nadolig mae ’na sgidia coch yn debyg iawn i sgidia Dorothy yn y siope, bob Nadolig? 

Wel, oes, oes. Mae’r slipars coch neu’r ruby slippers yn enwog iawn wrth gwrs, erbyn hyn a dw i’n credu un waith, i ddathlu achlysur arbennig – pen-blwydd y ffilm nôl dw i’n credu tua 1999, fe wnaethon nhw lunio pâr o slipars allan o rubis pur.Wel, fedrwch chi ddychmygu be oedd gwerth rheini ond mae’r sgidia dw i’n meddwl, a’r sgidia coch yn arbennig, wedi dod yn rhan annatod o hanes a holl fodolaeth y ffilm. 
Achos o’n nhw’n torri tir newydd mewn mwy nag un ffordd gyda’r ffilm on’d o’n nhw? 

Wel, oeddan, oeddan. Oedd yr effeithia hefyd, wrth gwrs, dyna rywbeth oedd wedi creu cryn draffarth i bobol oedd ’di ceisio addasu y stori yma dros y blynyddoedd – oedd sut i greu y corwynt yn enwedig, ynde, sy’n codi’r tŷ a’r hyn wnaethon nhw yn y ffilm, y fersiwn wreiddiol yma o’r ffilm, oedd i greu .... na’thon nhw adeiladu tŷ bychan a’i ollwng o, os leciwch chi, o ben to’r stiwdio a wedyn yn chwara’r ffilm am yn ôl fel bod o’n ymddangos bod y tŷ yn disgyn arnon ni yn hytrach nag yn disgyn oddi wrtha ni. Hefyd, wnaethon nhw adeiladu corwynt a be oedd y corwynt ond ryw dŵr o ddefnydd, ryw ddeg troedfedd ar hugain, ac eto rhoi top y tŵr yn sownd ar do y stiwdio, ei waelod o yn y llawr a symud y dŵr yn ôl a mlaen efo, wel, cymylau o Fullers Earth, i’r llwch ’ma i greu yr effaith bod y gwynt ’ma, a mi oedd hwn i gyd yn betha, ’da chi’n gwbod, ar y pryd oedd yn anhygoel felly a peirianne gwynt ’ma sy’n creu y teimlad, a wrth wylio’r ffilm rwan mae rwun yn cael y teimlad bod y gwynt ’ma’n gry.

CD 2:TRAC 2 

Stampia Dolig a jargon, dyna fydd gynno ni i chi heddiw. Mae’r Post Brenhinol yn cyhoeddi eu stampia Dolig ar gyfer ’leni. Mae ’na dri math, un yn dangos Siôn Corn, un arall â llun dyn eira, a charw sydd ar y llall. Mae hyn wedi gwylltio Cristnogion gan nad oes ’na lun o Iesu Grist yn agos at y stampia. Be’ ’da chi’n feddwl? Ydy o’n warth cymryd y Crist ma’s o Christmas neu a ydy peidio â rhoi llun Crist ar y stampia yn beth cwbwl naturiol i wneud mewn gwlad seciwlar fel Cymru? Onid ydy Siôn Corn yn golygu mwy i’r rhan fwyaf o bobol erbyn hyn na Christ ar y Dolig? Y rhif ffôn: 08703 500 500. ’Da chi’n gwbod be i neud erbyn hyn, dydach? S’dim rhaid i mi’ch hannog chi! 08703 500 500.Yn y man mi fyddwn ni’n clywed ymateb gweinidog yr Efengyl ac anghrediniwr ond dewch ni glywed yn gynta gan Angharad Davies, uwch reolwr materion Cymreig grŵp y Post Brenhinol. Pam bod y post yn anwybyddu Crist ar Ddolig o bob gŵyl, Angharad? 

“Da ni ddim yn anadnabyddu’r Crist na’r Nadolig a doedden ni ddim am droseddu’r Eglwys Cristnogol o gwbwl ’da hyn. ’Da ni ’di bod yn cynhyrchu stampiau Nadolig am rhyw deugain mlynedd a dros y cyfnod hynny ’da ni wedi adlewyrchu themâu crefyddol – eglwysi, yr Iesu a’r Forwyn Fair, ffenestri gwydr ac yn y blaen, a hefyd themâu di-grefydd fel Siôn Corn, ceirw, robin goch ac yn y blaen, a wnaethon ni ymrwymiad blwyddyn diwetha i sicrhau fyddwn ni’n eilio rhwng themâu crefyddol a themâu di-grefydd. Felly, blwyddyn dwethaf, roedd ’da ni thema crefyddol, blwyddyn hyn thema di-grefydd a blwyddyn nesaf byddwn ni nôl at thema grefyddol eto. 
Ond,Angharad, holl bwynt y Dolig ydy dathlu geni Crist a’r un ydy’r neges o un flwyddyn i’r llall, nid bob yn ail? 

Wel, mae’r ffaith bo ni’n cynhyrchu stampiau at yr ŵyl yn nodedig o’r Nadolig a mae’r llunie ar y stampiau blwyddyn yma yn sicir yn nodedig ar y Nadolig. Mae ’na ddyn eira, mae ’na Siôn Corn, ceirw a coeden Nadolig, a mae hynny yn hollol i ymwneud â’r ŵyl. 

Dudwch y gwir rwan, ofn pechu’r crefydda eraill ydach chi, ia? Y Post Brenhinol yn bod yn PC? 

Na, dim hynny o gwbwl. Dim hynny o gwbwl a doedden ni am droseddu’r Eglwys Gristnogol o gwbwl a fel dw i’n deud, ’da ni wedi neud ymrwymiad – blwyddyn dwetha wnaethon ni deud hyn, bod ni’n mynd i eilio rhwng thema crefyddol a thema digrefydd. 
Mi ddown ni â’r Dr Iolo ap Gwynn, sy’n anghrediniwr i’r drafodaeth a’r Parchedig Bryn Jones hefyd,gweinidog Methodist, Wesleaidd yn Yr Wyddgrug ’na.   Bryn Jones yn gynta’,  mae ishio trio pleshio pawb does? Mae hynny’n beth Cristnogol i’w wneud? 

Wel, ’da ni ishio cadw pawb yn hapus, wrth gwrs ynde, ond i mi mae hyn yn golygu ildio egwyddorion, y gred, wrth gwrs, yn y Nadolig, felly. Nid jyst cael llunia o robin goch a dipyn o eira ac yn y blaen ond hefyd yr hyn oedd yn ymddangos mae’n debyg yn ystod y rhan cynta o’r deugain mlynedd, felly, y symbola Cristnogol felly ynde. 
Dw i’n meddwl bod y stampia yma yn lliwgar. Maen nhw’n ardderchog. Fydde nhw’n apelio at y plant a mae nhw’n nodedig o’r Nadolig beth bynnag. 

Ia, ond wrth gwrs, mi fydda hynna yn gneud ar gyfar unrhyw grefydd yn byddan, mewn gwirionedd? Dw i’n sylweddoli bod seciwlariaeth ar gynnydd ym Mhrydain felly, ynde, ond dw i ddim yn gweld bod ishio peidio rhoi sylw i’r Nadolig. 
Mae’r Dr Iolo ap Gwynn yn y cefndir yn bod yn dawal ac yn amyneddgar. Dw i ’di ei gyflwyno fo’n

barod – well i ni glywed ei farn o. Mae o’n anffyddiwr .... Dr Iolo ap Gwynn, gŵyl Gristnogol

ydy’r Dolig, dathlu geni Crist mae Cristnogion o un flwyddyn i’r llall ac mi ddyla hynna gael ei

gydnabod ar y stampia?

I rai pobol falle . . i leiafrif o bobol hefyd, falle. Dylsa chi gofio mai nid gŵyl. Gristnogol ydy gŵyl. canol y gaea’. Mae hon yn ŵyl ymhell nôl cyn Cristionogaeth.Hynny ydy, hijacio’r peth wna’th y Cristionogion yn y lle cynta’ am fod ’na bobol yn dathlu. Hynny ydy, dyna pam ’da ni’n dod â celyn i’r tŷ. Dyna pam yn y bôn mae dod â petha gwyrdd i’r tŷ, ac uchelwydd. Mae hynna’n mynd nôl ymhellach byth na Christionogaeth a mae’n dangos, dw i’n meddwl, ffordd mae y Cristionogion bellach yn sylweddoli bod nhw’n colli’r frwydr a bo nhw’n trio bob sut i drio, hynny ydy, gosod eu cred ar bawb arall. Hynny ydy, mae ’na ddigonedd o betha ar y teledu a phetha felly sydd yn trio honni mai dyma wir ystyr y Nadolig a ryw betha felly. Wel, nonsans noeth ydy peth felna. Iawn, Ok, i gael ambell i beth sy’n cynrychioli eu cred nhw ond does gynnon nhw ddim hawl i fynd o gwmpas yn deud mai dim ond eu pethe nhw ddyla fod ar y stampia ac yn

y blaen. Fydda i’n meddwl yn amal iawn, mae cardia Dolig yn dod i’r tŷ ’ma ac yn y blaen, fydda i’n sbio arnyn nhw bob blwyddyn ... lleiafrif bach iawn sydd ag unrhwy fath o symboliaeth grefyddol arnyn nhw bellach. Petha, hynny ydy, fel robin goch a Siôn Corn a ceirw a phetha felly sy arno fo a mae’r ŵyl yma’n gawl potch o betha o bob math ’di eu cysylltu â’r gwylie canol y gaea’, megis y busnes y ceirw yma. Mae hwnna ’di dod o Ogledd Llychllyn – eu peth adag canol gaea’ nhw a ryw betha felly. Hynny ydy, does ’na ddim unrhyw fath o sail i’r Cristionogion hawlio yma mai eu gŵyl nhw ydy hon a neb arall, ynde.

Ei mam hi, Emmeline Pankhurst, a’i chwaer Christobell, na’th sefydlu y ‘Women’s Social and Political Union’ yn 1903, sef sefydliad oedd yn credu mewn cael pleidlais i ferched a gneud hynny drwy weithredoedd – nid drwy eirie – a beth o’n nhw ’di bod yn gneud, y merched yma, oedd torri’r gyfreth, ac mi oedd Sylvia, sef un o ferched Emmeline Pankhurst, oedd yn suffragette – wrth gwrs, y’n i gyd wedi clywed am y suffragettes – wedi torri’r gyfraith ac mi oedd hi wedi bod yn y carchar am neud pethe fel taflu cerrig, a ymosod ar bobol a bod yn dreisgar, mewn ffordd, a dyna beth oedd hi wedi neud. Mi gafodd hi gyfnod lle fuodd hi yn y carchar sawl gwaith ac yn wir, yn y flwyddyn 1913 hyd at 1914, fe fuodd hi drwy sawl cyfnod lle oedd hi ar ympryd tra oedd hi yn y carchar hefyd. Felly oedd hi’n berson, wel, oedd hi’n dod o deulu eitha militant, eitha radical o ran gwleidyddiaeth, ac oedd hi wedi mynd gyda hyn yn gyfan gwbwl ac wedi bod yn rhan o’r ymgyrch. 

Yn wahanol i’w mam a’i chwaer Christobell, yn wahanol i Emmeline a Christobell, mi oedd hi’n credu y dyle’r frwydr hon dros y bleidlais i fenywod fod yn frwydr oedd yn ymwneud â dosbarth, bod hynny’n rhan ohono fe hefyd. Felly mi oedd hi â diddordeb mawr yn achos merched dosbarth gweithiol.Yn wir, tua diwedd ei bywyd hi, mi symudodd hi draw tuag at y blaid gomiwnyddol ac er iddi gael sawl dadl, mae’n debyg, gyda Lenin ei hun, mi oedd hi’n berson oedd yn gweld hawl y person cyffredin yn beth pwysig achos, wrth gwrs, y gwahaniaeth rhyngddi hi a’i mam yw na’th ei mam hi sefyll fel Aelod Seneddol dros y Torïaid. Felly, yn wleidyddol, mi oedden nhw yn hollol ar wahân ond, o ran daliade ac egwyddor hawlia merched, mi oedden nhw, y tair ohonyn nhw – wel, oedd ’na bedair – o’dd ’na drydydd chwaer, Odela dw i’n meddwl, a’th allan i Awstralia – mi na’th hi sefydlu mudiad i ferched yn Awstralia hefyd ond stori arall yw honno. Beth bynnag, oedd y teulu yn deulu radical iawn ac yn gweld hawliau merched fel rhan annatod o fywyd, wrth gwrs, oedd yn rwbeth oedd yn eitha dieithr ar y cyfnod. 

Mi oedd hi yn flaengar iawn mewn sawl ffordd. Mi na’th hi sefydlu pedwar papur newydd, mae’n debyg. Oedd hi’n ysgrifennu yn helaeth. Oedd hi’n berson oedd yn .... oedd hi’n weithgar iawn, oedd hi’n awdur, oedd hi’n artist hefyd ond oedd hi’n credu mewn gwrth-hiliaeth a gwrth-ffasgedd dros bopeth, ac am dros dri deg o flynyddoedd mi fu hi yn ymgyrchu ar y math o bethe fel yr achos yn Ethiopia, sef gwlad dda’th yn gartre iddi erbyn diwedd. Yn wir, mae hi wedi cael ei chladdu yn Addis Ababa dw i’n meddwl ac mi oedd hi’n gweld annibyniaeth Ethiopia fel caer olaf hawliau dynol, y dyn du felly, a fuodd hi byw tan bod hi’n 78 mlwydd oed a fuodd hi farw yn Ethiopia yn 1960. 

CD 2:TRAC 4 
Iolo, sut mae hi ’di bod arnat ti? Ti ’di bod o gwmpas dipyn yn crwydro wythnos yma? 
Do, ’di treulio pedwar dwrnod wythnos yma lawr ar Lefela Gwent. Mae’r warchodfa fan’na, gafodd ei hagor, be, yn nwy fil, wel, neud i fyny oeddan nhw neu trio neud i fyny am foddi adar yr Afon Taf a’r Afon Elai fan ’ma yng Nghaerdydd a mae’r warchodfa yn un wych, chware teg. 

Lawr yn dechra ffilmio oeddan ni ac – dduda i be sy’n od eleni ydy bod, yn yr ardal yma, lawr yn y de beth bynnag, bod Socan Eira a’r Coch Dan Adain yn hwyr iawn yn dod i mewn. Ges i dipyn ohonyn nhw’n llifo mewn yn hwyr y pnawn dydd Mercher – clywed y gân, y sîp, sîp fatha’r Coch Dan Adain a’r chwc-chwc-chwc fel mae’r Socan Eira’n neud. 

Dipyn o Goch Dan Adain wedi dod i mewn ers hynny ond chydig iawn o’r Socan Eira ond o’dd ’na chydig ohonyn nhw lawr ar Lefele Gwent yn bwydo ar yr aeron ac unwaith eto mae’r perthi ’ma’n doraith o aeron cochion ond yno oeddan ni gyda’r hwyr i ffilmio’r drudwennod yn mynd mewn i glwydo a githon ni ryw bum deg mil ohonyn nhw ac mae o’n atgoffa fi o – mae’n rhaid bod amball un wedi gweld Bill Oddie ryw flynadd, dwy flynadd yn ôl,  pan oedd o lawr – dw i’m yn cofio lle roedd o, ddim yn bell o Slimbridge rwla oedd o, dw i’n meddwl, yn edrach ar ddrudwennod yn mynd mewn i glwydo gyda’r nos a oedd o union run peth i lawr ar Lefela Gwent, lle maen nhw’n neud y cymyla anhygoel yma sy’n newid byth a beunydd. Mae o’n ryw fath o dwnal un munud, mae o’n gwmwl crwn munud nesa ag oeddan nhw’n mynd yn ôl ac ymlaen, yn ôl ac ymlaen am yn siwr o fod ryw hanner awr cyn yn sydyn iawn, mae un yn penderfynu cwmpo mewn i’r rhes ac a’th y cwbwl lot o fewn ryw bymtheg eiliad wedyn, felly. Ellwch chi weld hwnna fan hyn wrth gwrs. Mae o yng Nghonwy weithia. Dw i’m yn siwr os ydyn nhw yng Nghonwy ’leni, Malltraeth, Aberystwyth, llefydd felly, ac mae – os oes ’na glwydfan drudwennod yn agos ato chi, mae’n werth mynd gyda’r nos i weld yr adar yma. 

Bora ’ma, wel, dw i am ddechra drwy sgwrsio â Ray Gravell. Bore da i chi, Ray. 
Gaynor, bore da.  Bore dydd Mawrth da i ti a shwt wyt ti? 

Dw i’n dda iawn diolch. Sut ’da chi ar fore, wel, ben bore fel hyn? 
Wel, ar y ffordd – ar ôl gorffen y sgwrs nawr fydda i’n mynd strêt mewn i’r gawod a wedyn ’ny, bach o frecwast, gwisgo a mynd mewn i’r stiwdio a diolch am yr alwad cynnar ’ma. 

Croeso cynnes i chi! 
Mae’n bleser. Mae’n bleser. Ga i ddweud yn syth dw i ddim yn actor swyddogol, fel petai. Dw i ddim wedi cael y’n hyfforddi fel actor o gwbwl ond . . . 

Ond na, mae’r het yn ffitio yndydy? Mae gynnoch chi sawl het. ’Da chi’n gyflwynydd Radio Cymru, Radio Wales, ’da chi’n gyn-chwaraewr rygbi ond ’da chi yn, mae’n rhaid ni gofio, hefyd wedi bod yn actio yn y fflimie. Pryd wnaethoch chi gynta ta, Ray? 
Wel, ddechreuodd y peth – y tro cynta erioed i fi gael rhan, ... wel, fel actor, fel fi’n hunan ’de, mwy neu lai, oedd nôl, wel, deng mlynedd ar hucen nawr: Pobol y Cwm, 1975 – ’na’r flwyddyn ges i’n ddewis i whare dros Gymru. Cynhyrchydd Pobol y Cwm, yn wir y bachan – y person ddechreuodd Pobol y Cwm, John Hefin – fe ofynnodd John i fi os bydden i’n fodlon dod ar, dod fewn i’r gyfres fel y’n hunan a mewn i’r Deri Arms, a’r pryd ’ny roedd rhaglen boblogedd iawn ar HTV, Miri Mawr, ac o’n i’n dynwared un o’r cymeriade, sef Caleb: “Gwranda ’ma, byti boi ....”, a’n ffrind i, ffrind mynwesol i, Dafydd Hywel, Hywel Evans, fe oedd yn portreadu’r cymeriad yma yn y siwt ’na chi’n mbod. Es i mewn i . . . . flasu’r byd ’na – wel, fi’m yn acto, ond oedd rhai o’r actorion yn Pobol y Cwm yn acto ond o fod ar y set, oedd e’n wahanol ddisgyblaeth, Gaynor. 


Ydy siwr. Oeddach chi’n mwynhau o, felly? 
Wel, oedd e’n rwybeth newydd sbon i fi a dw i’n meddwl bo ni i gyd, ta pwy bynnag y’n ni, ta ble bynnag y’n ni, yn meddwl o bryd i’w gilydd, diawch chi, allen ni neud ’na. Dyw e ddim mor rhwydd, dw i’n meddwl, â mae e’n ymddangos. Ond John Hefin -  ac rwy’n ddiolchgar iawn i John – gyflwynodd e fi i ryw fyd a ges i ryw brofiad rhyfedd oherwydd e, a diolch i ti John, os yw e’n digwydd bod yn gwrando’r bore ’ma lawr tua Borth ’na yn y Gorllewin pell – West is best, wrth gwrs. 

Oedd raid i chi gael ddeud o doedd? 
Oedd raid gweud hynna. 

Ond fel chi’ch hun oedda chi yn hwnnw, fel oedda chi’n deud ynde, ond mi githo chi ran, wel actio go fawr, os dw i’n cofio’n iawn, ar S4C yndo? 
Do. 

Hon oedd y gynta wedyn? 
Wel ie, oedd hi’n gynhyrchiad BBC Cymru i S4C, drama o’r enw ‘Bonner’. Richard Bonner, a John Hefin unwaith eto, John oedd y cynhyrchydd a fe oedd yn cyfarwyddo, a Siôn Eirian – y prifardd enillodd y goron yn ’78 yng Nghaerdydd – Siôn sgrifennodd y ddrama ’ma. Oedd hi’n ddrama gymhleth iawn a oedd y lleoliad yn wych – hen blasdy Syr Harry Llywelyn lan tua Abergafenni. O’n ni ’na am fis ac roedd actorion profiadol iawn yn y ddrama yna ond y fi oedd â’r brif ran a o’n i’n meddwl – diawch .... wel oedd hwnna .... wel oedd hwnna fel bod mewn paradwys i ddweud y gwir yn onest. 

Oedda chi’n nervous o gymyd y rhan, Ray? 
O’n! 

Oedda chi?
Wel, yn ofnadw i ddechre hefyd. Oedd ’na un, wel sawl actor yn y peth, ond Meg Wyn Owen – oedd Meg Wyn Owen yn actores, mae hi yn actores brofiadol dros ben, wedi bod mewn ffilmie mawr gyda Telly Savalas.

Wnaethon nhw gymyd dipyn o berswâd i chi neud yr un gynta ’na, y’ch chi, achos oeddach chi’n gwbod mi fasa pawb yng Nghymru yn mynd i edrych arnoch chi ac yn meddwl amdano chi fel y chwaraewr rygbi, wrth gwrs. Oeddach chi ofn ’sa chi’n disgyn fflat ar y’ch gwyneb ’lly neu nithoch chi feddwl, na mae hwn yn her newydd, mae’n rhaid i fi neud yno?


Wel, oedd e’n her newydd, oedd e yn brofiad arall  er o’n i ’di cael ryw flas – blas bach oedd ’na – ond y tro ’ma nawr o’n i’n trial portreadu cymeriad y bachan ’ma, colier oedd yn ddi-waith, Richard Bonner, ac wrth gwrs, perswâd John Hefin. Chi’n nabod John, Gaynor. Mae e’n ddyn hyfryd, hynaws iawn a pan fo John yn gofyn i chi yn y modd mae e yn, mae’n amhosib i wrthod e.   

Mae’n gallu bod yn sefyllfa gymhleth a sensitif ar adege.  Pryd ’da chi yn galw rywun yn ‘chi’ neu’n ‘chdi’ neu ‘ti’? Dw i’n galw ’nhad yn ‘chdi’ a mam yn ‘chi’, ymysg petha erill, a pheidiwch â gofyn pam. Ar y rhaglen nôl ym mis Mai mi ges i ymateb y sgriptiwr a’r cyn athro, Gwion Rees o Efail Isaf, ger Pontypridd, sy’n galw’r mwyafrif o bobol yn ‘ti’, a rhywun sy’n galw’r mwyafrif o bobol yn ‘chi’, sef y sylwebydd rygbi a’r cyn brifathro, Alun Wyn Bevan. 
Dw i ’di galw’n rhieni yn ‘chi’, dw i’n galw ’ngwraig yn ‘chi’ ac, a bod yn onest, cyn bod rhywun yn cysylltu â mi o’r cyfrynge o’n i rioed wedi meddwl ryw lawer am y peth. Er enghraifft, o’n i’n meddwl yn ôl i ’nyddiau ym myd addysg. O’n i’n galw bob bachgen yn ‘chi’... rwy’n flin ... yn ‘ti’, ond wedyn pob merch yn ‘chi’. Ond . . . 

Am ba reswm? 
Mae’r peth yn rhyfedd a bod yn onest. 

Oedd gynnoch chi ryw reswm i neud hynny? 
Na, dw i’m yn credu ond mae’n rhaid fi ddweud, pam mae rhywun dw i ddim yn ei adnabod yn dda iawn yn ’y ngalw i yn ‘ti’, rwy’n dechre drwgdybio chi’n gwbod, yndife. Mae’r un peth yn Ffrangeg a’r ‘tu’ a’r ‘vous’ ’ma. Falle bod, fel dwedsoch chi, y ffaith yn Lloegr ac yn y Saesneg mai ‘you’ yw pawb yn neud pethe’n haws o lawer ond ie, dw i – falle bod e’n ymwneud â pharch at rywun. Dw i ddim . . . dw i ddim yn hollol .... dw i ddim yn gwbod ond pob ffrind sy gen i – os dw i’n nabod rhywun yn dda iawn yna ‘ti’ yw nhw a mae nifer o ffrindie, a bod yn onest, dw i wedi galw ‘chi’ am gyfnod a wedyn dod i nabod nhw’n dda ac yn sydyn reit mae’r ‘chi’ yn troi’n ‘ti’. 

Ia, ond ’da chi yn dal i alw’ch gwraig yn ‘chi’. Be’ mae hynny’n ddangos? 

Ia, wel, dyna ni, parch aruthrol mae’n debyg yndife a ‘chi’ mae hi’n ’y ngalw i. Wedyn dw i’n galw’r plant yn ‘ti’ ond maen nhw’n galw fi yn ‘chi’. Felly mae testun doethuriaeth fan hyn w i’n credu. 

Mae ’na raglen lawn o Taro’r Post, diolch i’r drefn. Rwan ta Gwion, dudwch y’ch hanes chi. ’Da chi’n fwy o berson ‘ti’ ?

Odw, ar y cyfan. Fel o’dd Alun yn esbonio nawr, o’dd athro ’da ni yn yr ysgol hefyd na’th ddehongli’r peth i ni fel plant a dweud ddyle ni alw’n cyfoedion a’n cyfeillion yn ‘ti’, ac i bobol sydd ’da ni barch iddyn nhw, i alw nhw’n ‘chi’ ac o ganlyniad na’th cyfaill da i fi alw bob athro ac athrawes, neu bron bob un, yn ‘ti’ am flynyddoedd wedyn! Fyddai’n ddiddorol gweld, gyda’r cyfaill ’ma, mae nawr yn gweithio gyda lot o’r Aelodau Seneddol ac ... y ... gyda digwyddiade heddi, licsen i wybod pa rai ma’ fe’n alw’n ‘chi’ a pa rai ma’ fe’n ei alw’n ‘ti’, a pam. 
Pwy mae o’n barchu, ond beth amdanoch chi? Ydach chi’n gwahaniaethu? Lle ’da chi’n gwahaniaethu? 
Yn y dadansoddiad mwya’ syml gellir defnyddio ‘ti’ tra’n ymdrin ag unigolyn a ‘chi’ tra’n cyfeirio at fwy nag un person ond, fel mae Alun yn awgrymu, fel gydag unrhyw beth yng Nghymru, mae ’na amrywiaethe a mae ’na gymlethdode. Felly fydden i yn sicir yn defnyddio ‘chi’ i’r lluosog ond mae hyd yn oed tystiolaeth yn dangos bod yr arferion yn amrywio o genhedlaeth i genhedlaeth,nage jyst yn ddaearyddol ond o ran oed pobol. I radde, mae’r ‘ti’ neu’r ‘chi’ ni’n galw rhywun yn sefydlu’r berthynas sy’ rhyngon ni i bob bwrpas. Pan wnes i ymchwil ar y peth ddes i ar draws un cwpwl, hen gwpwl, a’r wraig yn cyfeirio at y gŵr fel ‘chi’ a’r gŵr yn cyfeirio at y wraig fel ‘ti’. Nawr dw i’m yn gwbod beth fydde’r ffeministied yn neud mas o’r frawddeg fel’na. 

Ia, o ran y dysgwyr, mae’r ddau ohonoch chi wedi bod yn athrawon. Alun, faint o gymhlethdode a

thrafferthion roedd hyn yn beri i ddysgwyr?
Odi, dw i ’di cael y profiad yn ystod y blynyddoedd i ddysgu Cymraeg i oedolion a dw i yn . . .

oherwydd yr arferiad ’ma yn naturiol yndife ... dw i ’di – mae’r rhan fwya o’r rhai dw i wedi ddysgu,

ni ’di canolbwyntio ar y ‘chi’ ond mae’n amlwg iawn wedyn, dw i’n siarad ’da dysgwyr sy’ wedi cael eu dysgu o bosib mewn canolfanne erill a maen nhw’n canolbwyntio ar y ‘ti’, felly mae e yn

gymysgwch llwyr yndife, chi’n gwbod. Mae’n dibynnu ar yr athro, ond eto does ’na ddim shwd

beth â norm yn bodoli. 

Shw mae, Ioan. Croeso nôl i Gaerdydd. Shwd mae e i fod nôl? 

O, dw i wrth fy modd. Mae wastad yn braf i ddod gartre ond yn brafiach fyth i ddod gartre gyda premier ffilm fowr fel hyn a dw i ... na ... dw i wrth fy modd. 
Wnes i fwynhau’r ffilm yn fawr iawn. Beth oedd y dechre? Shwd gefes di’r rhan? Ife rywbeth fel sgript drwy’r post neu oedd Jerry Bruckheimer yn ffono ti a dweud,“Dere draw i weld fi”? 

Na, ges i glyweliade, nifer o glyweliade, i ddechre gyda’r cyfarwyddwr castio a wedyn ges i glyweliad gyda Antoine Fuqua ei hunan a wedyn ’ny cyfweliad wedyn gyda Jerry Bruckheimer a bues i’n lwcus iawn yn y gorffennol i weithio gyda fe ar Black Hawk Down felly oedd ’na ryw gysylltiad, fel ryw berthynas gyda ni eisoes a fi’n falch iawn bo fi ’di neud y rhan fach ’na yn ei ffilm, yn Black Hawk Down, a ges i ran fawr wedyn yn hon. 
O ti’n marchogaeth eitha tipyn yn y ffilm ’ma. Cefaist ti wersi arbennig neu ife meithrinfa Llangrannog ddechreuodd ti off? 

Ie, meithrinfa Llangrannog! Na, ges i – o’n i’n lwcus – ges i’n hyfforddi gan yr un bechgyn na’th y’n hyfforddi ni ar y ffilm, blynyddoedd yn ôl, pan wnes i’r rhaglen Poldark. Felly yr un bois, falle oedd ’na ryw fath o gontinuity pan o’n i’n cael ’y nysgu ar y ffilm a githo ni bythefnos o ysgol farchogion yn yr Iwerddon ble o’n i’n dysgu i farchogeth yn y boreau a marchogeth gyda ... mewn ryw fath o batryme gyda’n gilydd, a wedyn ’ny neud yr holl choreography, yr holl ymladd a’r brwydro oedd raid i fi neud yn y ffilm yn prynhawn a wedyn, wrth gwrs, gan bod ni’n byw yn Iwerddon oedd tipyn o whare ambeutu yn y tafarne yn yr hwyr. Ie. I geisio datblygu’r cymeriade yndife. 
Oedd e’n ffilm anodd i ffilmio? 

O’dd, o’dd. O’dd hi’n ffilm gorfforol iawn ond er gweud hynny dw i ddim yn eistedd tu ôl i ddesg bob dydd o naw tan bump. Dw i allan yn y awyr agored yn iste ar ben ceffyl yn edrych yn gret ac yn esgus bod yn blentyn eto, a gweud y gwir. Bydden i’n disgrifio fe fel bod yn blentyn yn yr ardd gefn yn whare ’da darn bach o bren a, yn sydyn iawn, dw i’n neud e o ddifri. 
Dw i’n clywed bo ti’n dioddef o glefyd y gwair. Oedd hynna’n broblem tra bo ti’n ffilmio? 

Mae wedi bod, yn y gorffennol, yn broblem oedd yn erchyll pan o’n i’n ifancach ond dw i’n tyfu mas o’r peth tipyn bach ond oedd raid i fi gael chwistrelliad yn ’y nhîn i gael gwared o’r peth am y cyfnod yr haf a mae wedi gwitho, chware teg. Felly dw i’n falch iawn bod rwbeth ar gael nawr i helpu’r sefyllfa. 
Tra bod y cyfnod ffilmio, haf dwetha, fe gefes di dy urddo i’r wisg wen. Oedd hwnna’n broblem? Oedd e fel bo ti’n dweud wrth Jerry Bruckheimer, ‘Look Gerry, I’m off to become a druid in Wales’.  Oedd hynna’n broblem? 

Na, dim o gwbwl. Na oedd e’n ... fel oedd hi’n digwydd, withodd y cyfan mas ... o’n i ddim yn gwitho ar y dyddie hynny a, whare teg i’r Orsedd, nitho nhw newid y’n urddo i i’n siwto i, a gweud y gwir. Felly, na, dyna’r foment mwya ... wel, moment mwya prowd dw i ’di cael yn ’y mywyd dw i’n credu a dw i’n falch iawno fod wedi cael y’n urddo.
Ar ôl ti orffen hyrwyddo hwn, ti’n gadel Caerdyd nawr, ti’n mynd i Efrog Newydd? 

Na, dw i’n mynd nôl i Los Angeles a fydda i’n mynd lan wedyn ’ny wythnos nesaf i Vancouver i ddechre ar y ffilm newydd ’ma,The Fantastic Four. 

Beth yw dy gymerad di yn hwnna?

Wel, dw i’n chware Dr Reed Richards, aka Mr Fantastic, a mae e’n medru ymestyn ei freichie fe a’i goese fe, a’i gorff cyfan a gweud y gwir, a dyna . . . dyna ei bwere arbennig e.

Mae ’na ffilm gyda Matthew Rhys yn dod lan hefyd, oes e?


Na, yn anffodus, oedd ’na sôn wedi bod yn y gorffennol bod ni’n mynd i neud ffilm gyda’n gilydd

ond, yn anffodus, gan bod y cyfle ’ma wedi dod i whare Mr Fantastic, fe benderfynes i fynd i neud

hwnnw yn lle.


A .... ddyle ni ddeud e – James Bond?


Wel, dw i ’di bod yn lwcus iawn yn y gorffennol, a dal i fod – si yw e, dim ond si sy’ ar led mod i, mae ryw gysylltiad gyda’r cymeriad ond . . na, mae e’n flattering iawn – bydden i wrth ’y modd yn whare’r rhan ond dw i ddim wedi cael galwad oddi wrth Barbara Broccoli yn cynnig y rhan i fi ’to.

Wel, os nid tro yma, y tro nesa falle?


O, gobitho’n fawr, ie. O, bydden i wrth fy modd. Fydden i’n ffŵl i droi’r cyfle ’ny lawr dw i’n credu.


Bydde unrhyw ddiddordeb gyda ti yn cyfarwyddo neu gynhyrchu ffilmie?


I fod yn onest, does dim diddordeb wedi bod ’da fi eriôd a dweud y gwir. Falle ddatblygith e yn y dyfodol ond dw i jyst wrth fy modd yn actio ar hyn o bryd a gweithio gyda cyfarwyddwyr a chynhyrchwyr, ond pwy a ŵyr? Fel mae’n ... fel mae Tom Cruise wedi neud, mae e’n cynhyrchu a chyfarwyddo pethe ei hunan a gobitho un dwrnod bydda i â’i statws e a bydda i’n gallu cynhyrchu’r cyfan y’n hunan.


Pob lwc i ti a diolch i ti, Ioan, a llongyfarchiade gyda’r ffilm ’ma. A, fel dwedes ti cyn dechre’r ffilm

neithiwr, wedes di rywbeth fel hyn:  ‘I’r gâd, cerddwn ymlaen, ry’n ni yma o hyd’.
Diolch yn fawr iawn i ti, Ioan.

Fe fuodd e ar un cyfnod yn dyfwr tomatos, y tomatos gore a welodd y byd erioed, yn ei farn e. Roedd y gwaith hwnnw yn ei alluogi i dreulio rhan fwya o’r amser yn gwleidydda ac yn cenhadu dros Blaid Cymru, y bu’n Llywydd arni am dri deg chwech o flynyddoedd. Roedd e’n heddychwr cyn iddo fod yn wleidydd, rhywbeth a achosodd gryn drafferth iddo fe a’i rieni yn Y Barri adeg y rhyfel a’r rheswm iddo fynd i fyw i berfeddion y wlad yn Sir Gâr. Priodi Rhiannon; hebddi hi, medde fe, fydde fe byth wedi gallu gneud yr hyn na’th e dros Gymru. Dim ond un Gwynfor sy’. Mae’r Evans yn amherthnasol ac fe es i draw ato i’w gatre,Talar Wen, ym Mhencarreg. 
Mae ’na ryw daeogrwydd yn bod yng Nghymru, ryw ddiffyg hyder affwysol yn bod yma yng Nghymru a un o’r gobeithion sydd gen i y bydd y Cynulliad hwn ... fel y bydd e’n gweithio’n dda, a fel y bydd e’n tyfu ... y bydd y Cynulliad hwn yn adfer hyder ymhlith mwyafrif mawr pobol Cymru. Dyna sydd eisie fwya arnon ni. 

A beth am yr hollt yma maen nhw’n dweud nawr sydd wedi cael ei achosi, yndife, sef hollti Cymru lawr yr hanner? 
Wel, does ’na ddim hollt fel’na mewn gwirionedd achos fe bleidleisiodd deugain y cant o bobl dwyrain Cymru dros y Cynulliad, dim cymint â hynny yn llai na phobl gorllewin Cymru, felly ryw stori fach, myth, yw’r hollt ’ma. 

Wrth gwrs, y mewnfudwyr hefyd yndife, mae ’na gynifer ohonyn nhw wedi dod i fewn i Gymru, yn enwedig ar yr ochor ddwyreiniol ond, wrth gwrs, ’da ni’m fod sôn am rhain yn effeithio ar y bleidlais ond mae’n rhaid bod ’na effeth wedi bod ar y bleidlais? 
O, mae’n siwr, o achos mae ’na gannoedd o filoedd ohonyn nhw, hyd yn oed yn Sir Fôn. Mae yn agos i gwarter poblogaeth Môn wedi’u geni yn Lloegr. Saeson y’n nhw, ac mae hyn yn wir hyd yn oed am yr ardaloedd gwledig ffordd hyn. 
Lleiafrif onid e o’r mewnfudwyr yma sy’n fodlon toddi i’r gymdeithas Gymraeg, felly? 
Ia, mae hynny’n wir er i ni gychwyn mudiad i geisio cael llawer iawn mwy ohonyn nhw. 

’Pont’? 
’Pont’ oedd enw’r mudiad, ie, ac mae ’na ganghenne yn dal i fod ym Mhont ond doedd dim – o’n ni ddim yn gallu fforddio cael trefnydd llawn amser, wrth gwrs, ac mae’n anodd iawn cadw mudiad fel’na i fynd heb hynny. Ond, beth oedd y mudiad yna’n neud oedd ceisio cael mewnfudwyr i gryfhau bywyd Cymru, i ymroi i’r bywyd Cymreig, a nhw achosodd y broblem yma yn y lle cyntaf. Nhw fydda’r feddyginiaeth, ac mae llawer, wrth gwrs, wedi ymateb. Mae’n rhaid dweud bod ’na gannoedd lawer ohonyn nhw sydd wedi dod yn Gymry ardderchog. Mae’r rheini i gael trwy’r wlad ond lleiafrif bach y’n nhw o’r rhai sydd wedi dod i mewn. 

Wrth gwrs, o’ch chi’n cael y’ch beirniadu ar un adeg fel arweinydd y blaid nad oedd ddim yn gallu denu y di-Gymraeg yn y cymoedd? 
Ie, wrth gwrs o’n ni’n cael ein cyhuddo o fod yn blaid i’r Cymry Cymraeg ac oedd e’n wir. Oedd llu 

o bobol yn dweud na allen nhw ddim perthyn i’r Blaid am nad oedden nhw’n siarad Cymraeg. Fe ddywedodd llawer hynny wrtho i ac felly pan ofynnodd Saunders Lewis yn ei ddarlith enwog ‘Tynged yr Iaith’ ym 1962 i’r Blaid ymgyrchu o blaid yr iaith mewn ffordd uniongyrchol, torri’r gyfraith ac yn y blaen, o’n i ddim yn gallu cytuno o achos fydde hynny’n neud ni’n fwy byth o fudiad iaith ac fydde’r Blaid fel plaid wleidyddol yn methu ac felly fe sefydlwyd, gan aelodau o’r Blaid, aelodau ifanc o’r Blaid fel John Davies a Teddy Millward ac eraill, fe sefydlwyd Cymdeithas yr Iaith a dyna oedd y ffordd ragorol o weithredu ac maen nhw wedi bod yn arwrol, wrth gwrs, eu gweithrediade. Mae ymhell dros fil ohonyn nhw wedi bod yn y carchar. Wel, mae hwnna’n siarad drosto’i hun. Does dim ysbryd fel’na wedi bod yng Nghymru ers canrifoedd lawer.

Wel, mae gan Gymru’r meddiant ar yr ochor dde. Simon Davies. Davies dal i fynd. Mae’n anlwcus, mae’n dal i frwydro. Simon Davies ac mae o’n ennill cic gornel. Mae Simon Davies, ’da chi’n cofio pan ... y cyfnod pan oedd Cymru ar ei gore dan Mark Hughes ... Simon Davies a Mark Delaney mor effeithiol lawr yr ochor dde. 

Wel,dyna ydy ei gryfder o, yn rhedeg efo’r bêl, yn torri i fewn i’r cwrt cosbi, unwaith eto yn dangos ei gryfder. Dydy o ddim yr hogyn mwya’ ond yn dangos ei gryfder yn gwthio un neu ddau o chwaraewyr Cyprus oddi ar y bêl. 
Cic gornel fewn. Mae Bellamy yno ac mae ’na gyfle fan hyn i Gyprus i geisio gwrth ymosod a Makridis sydd â’r meddiant. Mae gynno gymorth o’r tu allan iddo fo ac yn mynd trwy’r canol y mae Aloneftis. Y capten sydd ar bêl ar hyn o bryd. Okkas ... Okkas draws ochor dde y cae i Gyprus, i Theodotou. Croesiad fewn i’r canol, peniad allan gan Richard Duffy. Y bêl yn ôl fewn i ochor y cwrt cosbi a mae ’na dipyn o amser i Gareth Bale ac mae o’n clirio’r bêl fyny tuag at yr hanner ffordd, jyst dros yr hanner ffordd, a thafliad i Gyprus. 

Ia, ella bo chi’n gweld enghraifft fanna o wahaniaeth safon hwyrach rhwng Cyprus a Slofacia. Do, mi ddaru Cyprus wrth-ymosod yn fanna ond oedd cyflymdra y gwrth-ymosodiad ddim hanner mor gyflym ag oedd Slofacia’n medru neud dydd Sadwrn. Mi ddaru hynny ganiatáu i fechgyn Cymru ddod yn ôl yn un rhes ar draws y cwrt cosbi ac amddiffyn o fanno. 
Earnshaw, aros am y rhediad gan Bellamy. Mae Bellamy mewn fan hyn. Bellamy heibio’r golwr ond mae’r ongl yn anodd ond oedd o’n gyd-chwarae bendigedig o ganol y cae a thrueni i Craig Bellamy, oedd o’n haeddu gwell. 

Wel mae o’n be ’da chi’n edrych amdan y ddau flaenwr i neud ydy chwarae efo’i gilydd, chwarae un, dau, rhediad unwaith eto, rhediad gwych gan Bellamy ond ei gyffyrddiad cynta fo ychydig bach rhy galad a’r bêl yn mynd allan am gic gôl. 
Ond dw i’n meddwl bod Bellamy yn weddol saff, oes oedd o’n mynd i gael y cyffyrddiad cynta, bod o’n mynd i ddenu’r golwr i mewn a mi ddaru’r golwr fod yn glyfar iawn iawn yn dal ei hun yn ôl rhag mynd i mewn am y sialens yna. 

Dwn i’m pam oedd o’n poeni oedd o’n gwbod ’sa fo’n cael ei gosbi beth bynnag oedd o’n neud, nagoedd?  
Bale yn codi’r bêl ymlaen i’r sgoriwr Kumas,  Kumas - 
mae’n cael dipyn o lwc ond mae o’n canfod Carl Robinson. Robinson, y bas ymlaen tuag at Bellamy. Dydy Bellamy ddim yn camsefyll. Mae ’na gyfle rwan am ddwy i ddim . . .Craig Bellamy . . . fewn i Earnshaw . . mae’n ddwy i ddim. O, gwych! Mae’r bartneriaeth wedi gweithio ac mae Earnshaw yn dathlu ac yn mwynhau’r eiliad, ac mae’r dorf ar eu traed. Dwy i ddim i Gymru. 

Pan oeddwn i’n ddeuddeg oed, fel dwedes i, yn symud i Lanuwchllyn, pentre Cymraeg eto a’r un mor ddiwylliedig, fywiog felly ’de, ac yna yn niwedd y pumdege roedd y byd pop yn Saesneg yn ymysgwyd, ynde, a Cliff Richard a ... Adam Faith a’r rhain, a’r rhaglenni cynta ar teledu – Six-Five Special, amrwd iawn iawn,wrth gwrs, o edrych yn ôl arnyn nhw, ynde. Roedden ni’n gwylio’r rheini – ddim yn cael llawer o flas ar y Six-Five Special a’r rheina ond roedd Luxembourg mlaen weithie yn y tŷ pan oedd dad a mam allan felly, ynde. Mi ddo’th dylanwade y byd pop Saesneg i mewn, hyd yn oed i ardal Gymraeg fel Llanuwchllyn. 

Dw i’n cofio ’mrawd, Arthur, yn prynu gitâr – oedd hyn flynyddoedd cyn i mi neud – ac yn cael tipyn o hwyl arni, a ... yn cofio helynt y sôn am y pick-up cynta’ felly ’de, i roi ar y gitâr acoustic i gael mwy o sŵn ac felly roedd rhywun mewn cysylltiad â’r byd yna drwy Arthur ’y mrawd, felly. 

Cyfan fedrwn i neud oedd deud jôcs neu canu caneuon gwerin digyfeiliant, ac yna yng Nglan-llyn, dw i’n meddwl, i ddechre, oedd rhywun neu’i gilydd wedi dod â gitâr yno a finne yn mynd ati i ddysgu ryw gord neu ddau ac yna yn mynd ati i ganu ryw ganeuon syml i gyfeiliant y gitâr ’ma a chael blas arni ’de, a dw i’n cofio casgliad o ganeuon gwerin americanaidd wnes i bigo fyny gynta ac yna chwilio, wrth gwrs, am y caneuon oedd â’r cordie o’n i’n gwbod a jyst yn mynd drwyddyn nhw, ac yn wir, yng Nglan-llyn, yn Saesneg, mae’n syndod meddwl erbyn hyn, felly, ond yn Saesneg wnes i ganu gynta oherwydd, wrth gwrs, doedd ’na ddim caneuon o’r fath yn Gymraeg, ynde. Ond cam bach iawn oedd o mewn gwirionedd – er fod o’n gam mawr mewn rhyw ffordd falle – oedd sylweddoli fod ’na eiriau Cymraeg oedd yn mynd ar y pethe fel “Froggy Went a Courting” ynde, a rhoi Gee Ceffyl Bach ar honna a dyna’r blas cynta ges i ar ganu pop i gynulleidfa oedd yn gwirioni oedd yng Nglan-llyn un wythnos, y plant yn gwrthod mynd i’r gwely felly ’de, heb i mi ganu unwaith eto a’r swyddogion yn mynd i banics glân oherwydd bod nhw ofn fod ’na riot ar eu dwylo nhw, felly ’de, a’r cyfan o’n i’n neud oedd canu’r Gee Ceffyl Bach ’ma, ryw bethe syml fel’na ’de ac .. y... Meddwl Amdanat Ti. 

Wrth gwrs, o’n i wrth fy modd achos o’n i yn dipyn o extrovert mewn rhyw ffordd. Oedd perfformio’n dod yn naturiol i mi ond oedd hyn yn beth hollol newydd, wrth gwrs, ynde, yr apel yma oedd caneuon syml fel’ma yn gael. A dyna oedd y dechre. Dw i’n cofio ryw ddeiseb wedyn yn mynd i mewn gan wersyllwyr Glan-llyn i bapur yr Urdd, deiseb i’r BBC a TWW yr adeg honno yn gofyn iddyn nhw roi cyfle i’r dalent fawr ’ma oedd ’di dod i’r amlwg yng Nglan-llyn, felly. 

Cyn i’r milwr gyfri pump, roedd y ddau wedi diflannu rownd cornel y stryd. ’O, be wnawn ni?’,

llefai Jean wrth i Emile ei thynnu ar ei ôl drwy’r tywyllwch. Rhedodd nes dod i ardd gefn ei gartref.

Diolchodd i’r drefn nad oedd gwylwyr y fan honno hefyd ac aeth at ffenest y bwtri.Yr oedd yn

gil-agored, ac wedi ei hagor led y pen, arhosodd Emile am eiliad i wrando, ei goes dros y silff.

Roedd bron yn sicir iddo glywed sŵn rhywun yn symud yn y tŷ . “Na, dychymyg,” meddai wrtho’i

hun. Yna, â’i galon fel gordd, aeth drwy’r ffenestr yn ofalus. Nid oedd drafferth yn y byd iddo deimlo’i ffordd o gwmpas y tŷ mewn tywyllwch dudew.

 “O’r golwg, ferch.  Wyt ti’n clywed?”


Clywodd leisiau’r milwyr yn ceryddu ei chwaer oddi allan. Arhosodd yn ei unfan am eiliad i

wrando ar Jean yn erfyn am gael mynd i mewn drwy’r drws i’w chartre. “ Da iawn Jean”, meddai’n isel, “dal di atyn nhw. Fydda i ddim yn hir nawr”. Yna, i fyny’r grisiau ag ef ar flaenau ei draed.Agorodd ddrws ystafell wely ei dad a sefyll yno yn y tywyllwch yn gwrando ar ei galon yn curo fel drwm. Yna, teimlodd ei ffordd tua’r drôr. Gafaelodd yn y dwrn a’i agor ac yna fferu am

eiliad. Roedd y sŵn i’w glywed eto. Sŵn fel petai rhywun yn anadlu’n drwm yn yr ystafell.

“Pwy sy’ ’na?” mentrodd ofyn, ei lais yn ddieithr hollol iddo. Ond ni ddaeth ateb o unman.

Chwiliodd y drôr yn frysiog, y chwys yn rhedeg yn oer i lawr ei ruddie. Yna, gwaeddodd yn uchel

wrth deimlo llaw galed yn cau am ei law yntau. 

 “Dim un gair, y gwalch.”

Chydig iawn ohonoch chi fydd wedi clywad sôn am y cymeriad dw i am ddeud gair neu ddau amdano fo heno ’ma a hyd yn oed wedi i mi ei enwi fo, dim ond chydig iawn o bobol mewn rhyw gylch o bum milltir i Borthmadog oedd yn ei nabod o, ond roedd i Rolant ei arbenigrwydd a chyn diwedd y sgwrs ’ma dw i’n hyderu y byddwch chi yng nghanolbarth a de Cymru wedi teimlo rywfaint o iâs yr arbenigrwydd hwnnw. Cwta ddeufis sy ’na er pan fu farw Rol, Croesor Bach, neu Rolant Panwyl Williams, i roi ei enw fo’n llawn, ac yng Nghroesor Bach, Croesor, yn un o dri 

o fechgyn, y magwyd o. Mi fuo’r ddau frawd arall, sef Dafydd a Ben, farw yn sydyn a disymwth, chydig o flynydoedd yn ôl a dull Rolant o fynegi ei ddyhead o am farwolaeth debyg oedd hwn: “Dw i’n disgwyl ca i farw â sgidia am ’y nhraed,” a mi gafodd, yn union felly. 

Ro’n i wedi dod i nabod Rolant Williams ers tua ugian mlynadd, nid yn rhyfeddol o dda ond yn ddigon da, er hynny, i fynd ato fo i’r tŷ am sgwrs ryw unwaith neu ddwy ac amal i dro y bûm i’n sgwrsio efo fo ar y stryd ym Mhorthmadog. Roedd o wedi dod o Groesor ac wedi setlo ym Mhorthmadog ers tro byd a phan ofynnodd rywun iddo fo yn fuan ar ôl y mudo sut oedd o’n setlo yn y Port, medda Rolant,  “Dw i’n hapusach na buo mi er pan o’n i’n hogyn deg oed yn bwyta eirin tagu”,  a dyna i chi atab sy’n gyforiog o awgrymiada. Hynny ydy, roedd o wedi dod o gefndir mor llwm a moel nes y cyfrifid surni eirin tagu yn foethusrwydd. A dyn efo’r ddawn a’r gallu i goinio cymariaethau cofiadwy fel yna oedd Rol, Croesor Bach. Mi ofynnodd rywun iddo fo rywdro sut ddyn oedd hwn a hwn, a dyma’r atab: “Y dyn iawn i ddeud bod hi’n braf neu bod hi’n bwrw wrtho fo”. 

Roedd o wedi bod yn gweithio ar un adag yn y gwaith set ym Minffordd a mae ’na stori amdano fo yn sôn am ryw wsnos o dywydd dihafal o boeth yn y cyfnod hwnnw. “Erbyn dydd Gwenar,” medda Rol, “roedd hi wedi dwad yn anioddefol a dyna hi’n dod i glecian at y tri o’r gloch yma ac yn law t’rana mwya diawledig welist ti rioed. Ro’n i ’di cychwyn yn bora efo clamp o het wellt noblia welist di am ben neb ond pan o’n i’n cyrraedd yn f’ôl chydig wedi pump roedd hi wedi mynd yn union fel clustia spaniel”. 

Pentre newydd ydyw’r Cefen, un a godwyd ar y comin a rhai o gaeau Bryn-brain ddiwedd y ganrif

ddwetha a dechrau hon. Yn hyn a hyn o dai, rhai o berfeddwlad Sir Gâr a ddaeth dros y Mynydd Du i weithio’n y gweithfeydd glo carreg. Pentre glofaol oedd Cwm Llynfell hefyd er mae e’n hen hen bentre, o leia yr oedd yna achos Annibynnol cryf yn chwarter ola canrif Cromwell, ac i Eglwys yr Annibynwyr yng Nghwmllyfnell y perthynai’r Evan Williams arwrol hwnnw a fu’n efengylu mor bell â Shir Gaernarfon ym mlynyddoedd cynnar y Diwygiad Methodistaidd. Yn awr fe ddileir y rhaniad naturiol hwnnw.  

Dydw i ddim wedi byw gartre ers dros bymtheng mlynedd. Yn y cyfamser fe newidiodd y lle fel pob man, ond y mae’r gorffennol, pell ac agos, yn fwy byw i’r absennol, a thirion i bwyllgorwyr y Swyddfa Gymreig wybod y bydd eu penderfyniad nhw yn rhwym o gleisio dychymyg a chof un creadur o Gefen-bryn-brain o leia, a hynny yn o arw. Fydd y lle byth bythoedd yn rhan o Forgannwg i mi er mai Morgan ydy f ’enw i.

O edrych yn ôl ar y’ch cyfnod chi fel golygydd “Y Cymro”, pa bethe roddodd fwya o foddhad i chi, chi’n meddwl, yn bersonol? 
O, wel faswn i’n medru dewis hyn a dewis y llall, wyddoch chi, oedd ’na bethe gin Bob Owen, Croesor, a phob math o bethe oedd yn hynod lwyddiannus, ond y peth oedd yn rhoid mwya’ o foddhad i mi oedd fod y cylchrediad yn codi. Gen i ddiddordeb angerddol yn hynny achos, i mi, ’sa gin i’m diddordeb mewn golygu papur newydd Cymraeg, na papur newydd mewn unrhyw iaith, â’i gylchrediad yn mynd i lawr. Oherwydd adlewyrchiad o’ch methiant personol chi’ch hun ydy o, oherwydd ar y golygydd mae’r bai yn y pen draw a’r peth mawr i mi oedd bod y cylchrediad wedi, wel, mi ddyblodd, mi dreblodd a mi na’th yn well na hynny, ac roedd hynny’n rhoi boddhad mawr i mi, a hefyd y ffaith bod ’na bobol mewn tai cyngor yn darllen Y Cymro – hynny oedd y boddhad. 

Tua faint oedd y cylchrediad pan gychwynnoch chi ar y gwaith? 
Yr oedd y cylchrediad yn dipyn llai na deg mil yn y dechre a mi gyrhaeddodd bron i wyth mil ar hugain. 

O’ch chi’n cyfeirio fan’na at fobol mewn tai cyngor. Fasa chi’n deud bod y gweithgarwch yna nawr wedi cael ei drosglwyddo i’r papure bro? 
Ydy, i ryw radde, yndi, ond mae’r rheini’n apelio, w’ch chi. Mae’n anodd iawn iawn gwerthu papur cenedlaethol oherwydd toes ’na mo’r apêl fro ynddo fo. Wyddoch chi, mae pobol yn prynu papura bro sydd yn ardderchog i neud i bobol ddarllan Cymraeg, yn rhannol am bod ’na gyfeiriada atyn nhw, eu teuluoedd a’u petha, agos ata chi. Rwan os ’da chi yn – y’chi mae dod â papur ar raddfa genedlaethol yn anodd iawn, ac un o’r pethe wnaed efo’r Cymro oedd ei neud o yn argraffiada. Er enghraifft, roedd yr argraffiad ar gyfar Sir Gaernarfon oedd yn cynnwys ryw ddwy dudalen yn arbennig i’r Sir, yn gwerthu deuddeg mil a hanner o gopïau, oedd yn lot fawr o bapura newydd ar y pryd. 

Ydych chi’n meddwl bod y papure bro yn fythygiad i bapur fel Y Cymro y dyddie ’ma? 
Nadw. Mi ddyla bod o’n help oherwydd oeddwn i yn gwybod pan oeddwn i yn golygu Y Cymro, mai yn yr ardaloedd lle’r oedd ’na draddodiad o ddarllen Cymraeg oedd Y Cymro yn gwerthu ora    -   yn ardaloedd y chwareli yn Llŷn, yn Y Bala, yn Ffestiniog, yn Nolgellau, llefydd lle roedd ’na bapura Cymraeg. Lle oeddach chi’n chael hi’n anodd ofnadwy oedd yn y de lle roedd ’na ... lle roedd y traddodiad o ddarllen Cymraeg yn gyson wedi darfod, a dw i’n meddwl dyla’r papura bro fod yn help di-ben-draw i bob papur Cymraeg. 

Dw i am fynd i weld Miriam James. Dewch hefo fi rwan. Mae hi’n byw yn Llangelert, jyst tu allan i Llandysul. Ydw i’n iawn yn fan‘na Miriam? 

Odych, ryw bum milltir o Llandysul. 
Ardal braf? 

Ardal braf. Ardal wledig, eitha cymreigedd a gweud y gwir. 
Ydy mae hi, yndydy? 

Odi, odi, odi. 
Fydda i’n meddwl am yr ardal yna – fydda i’n meddwl i lawr dudwch o ochra Gaernarfon, i lawr Pen Llŷn, i lawr, Ceredigion, Sir Benfro, y ddwy droed ’na i lawr fel’a yn gymreigaidd iawn, dydy? 

Odi, odi, chi’n iawn man’na. 
I gymharu â’r ochor arall ynde, efo bob parch iddyn nhw. Mae ’na bobol sy’n gweithio yn galed iawn yr ochor arall i Gymru hefyd, y’ch chi, ar lawr y ffin yn fan’na ond ’da ni’m yn glywad o gymaint, yn nacdan? 

Na, chi’n iawn man’na. 
Ydach chi’n dal i weithio yn y siop lyfre? 

Ydw, dw i ’ma nawr yn Aberteifi ers dros chwech mlynedd. 
Ydach chi? 

Ydw a ni ’di ehangu lot yn y flwyddyn dwetha ’ma. Ni ’di agor oriel lunie, chi’n mbod, yndife. 
Do wir? 

A gwaith fel artists lleol fan hyn, sef Aneurin Jones, ’de. 
Dudwch dipyn am Aneurin Jones. Dw i’m yn gwbod llawer amdano fo i ddeud y gwir wrthoch chi. 

Wel, gŵr lleol, wel, dim falle o’r ardal hyn yn enedigol yndife, ond fuodd e’n athro yn Ysgol Preseli a wedyn, wrth gwrs, mae fe, wel, mae fe wedi bod yn arlunio am blynydde maith, yndife, a mae llunie falle amaethyddol sy ’dag e fwya falle, cymeriade – cymeriade falle ni’m yn gweld gwmint heddiw, yndife. 

Ac i – y’ch oriel chi ’ta ei oriel o ydy hon? Pwy ...? 

Wel, oriel y siop ’de . . 
Y busnas ia?  

Gwitho yn y siop ydw i. Dim fi sy’n berchen yr oriel ond .. ym . . a mae ambell i artist arall ’da ni ar hyn 
o bryd hefyd ond gwaith e falle’n benna, yndife. 
Artistiaid lleol ydy rhain i gyd, ia? 

Odyn, odyn. 
Yn byw yn yr ardal, felly? 

Ie, ie. 
Wel, mae hynny’n rwbath – mae’n rwbath iddyn nhw sy’n arbennig, yntydi, achos mewn ffordd un o’r problema – dw i’n cofio rwun fyddwn i’n nabod yn r’ysgol ers talwm ac ei gŵyn fwya o oedd nad oedd ’na nunlla iddo fo ddangos ei waith, ynde. 

Na,gan bod ni’n siop Gymraeg wedyn ar y stryd fawr, yndife, chi’n mbod, mae fe’n lle addas really i gael yr oriel ’ma, chi’n mbod yndife. 

Ydy pobol yn dal i fynd i’r llefydd yma d’wch i weld llunia? Mae gin gymaint o ddiddordeb mae’n siwr on’d oes ag oedd ’na ers talwm? Mae rwun yn tueddu i feddwl nad oes ’na ddim gymaint heddiw - w’ch chi beth dw i’n feddwl? 


Ie, dw i’n meddwl bo ni’n eitha ffodus yn Aberteifi a gan bod siop ’da ni yma hefyd, chi’n mbod, mae pobol yn gallu cyfyngu’r ddau, chi’n mbod, yndife, bod nhw’n gallu mynd lan i’r oriel a wedyn cael edyrch o gwmpas y siop r’un pryd yndife, chi’n mbod. 
Yndyn, wrth gwrs, yndyn, a pan mae nhw’n dod acw am lyfr, dudwch, a wedyn mae nhw’n mynd i’r oriel, yndydyn, mewn ffordd, yndydyn. 

Odyn, ’sno nhw’n gorfod mynd falle yn uniongyrchol i oriel, yndife, cael y ddau r’un pryd wedyn, ynde. 
Mae’n anhygoel, prisia rhai o’r llunia ’ma. ’Da chi’n gweld nhw os ewch chi i ryw oriel i rwla a chi’n gweld y prisia am nad dw i’n dallt dim byd am betha fel hyn, pam mae’r llun yna’n ddrutach na’r llun yna, ’da chi’n gwbod be dw i’n meddwl. Be sy’n gneud hwnna yn ddrutach, ynde? Ydach chi’n dallt y petha yma? 

Dw i’m yn dallt dim byd am arlunio. O’n i’n – wel, a deud y gwir, o’n i’n ofnadw yn yr ysgol am dynnu llunia. Dw i’n hoffi, chi’n mbod, diddordeb ’da fi i weld llunie ond sa i’n deall lot o ddim byd, yndife. 
Ia, wel, na dw inna ddim chwaith ond os dw i dramor, fydda i’n licio mynd i weld lluniau, y’ch Picassos a’r rhein i gyd ’lly, er nad dw i’n dallt dim byd amdanyn nhw.Ydach chi ’di gweld print rhad 

o amryw o’r llunia ’ma yn amal iawn, do? Wyddoch chi be dw i’n feddwl, maen nhw gynno ni mewn rhyw gegin neu rywbeth, yndydyn? 

Odyn. 

A fyddwch chi’n mynd rownd a meddwl, O, mi oedd hwnna gin i yn Gaerdydd ers talwm. O, un o’i lunia fo oedd hwn yn wreiddiol, felly, achos dw i’m yn dallt y petha ’ma ond fydda i’n meddwl be sy’n gneud rhai petha’n ddrutach na’i gilydd, a mae hynny am bo fi’m yn ddallt o, wrth gwrs. 

CD 2: TRAC 16 

Wythnos nesa mi fydd Awdurdod Parc Cenedlaethol Eryri yn penderfynu ar enw swyddogol i’r Ganolfan Ymwelwyr newydd ar gopa’r Wyddfa. Mae’r Parc wedi derbyn tua 60 o awgrymiada hyd yma ond maen nhw’n dal ishio chwanag o gynigion. Felly os ’da chi’n gallu cynnig enw i’r adeilad sydd yn cael ei godi ar gost o dros wyth miliwn o bunna, cysylltwch â ni .... 0 500. Mae Llinos Angharad o Awdurdod Parc Cenedlaethol Eryri yn ymuno â ni rwan. 
P’nawn da. Dylan. 

Be ydy’r safon hyd yma? 
’Dan ni wedi cael, fel oedda chi wedi sôn, ’dan ni ’di cael amrywiaeth o enwe.  Mae’n siwr erbyn hyn bod ’na, fel oeddech chi’n deud, ryw chwe deg ohonyn nhw. Maen nhw’n amrywio o enwe reit hir, enwe trwsgwl, i enwe tafod yn foch. Os ga i roid ryw fath o syniad i chi … Mae gynnon ni’n enwe’n barod fatha ‘Caban y Copa’, ‘Carnedd’, ‘Crib Eryri’,‘Hafan y Grug’,‘Caban y Lili’,‘Gwelfan Eryri’ – allen i fynd mlaen a mlaen a mlaen a chymryd rhaglen gyfan os liciwch chi. Ond yr hyn ydan ni yn chwilio amdano fo ydy enw byr, enw bachog, enw sydd yn hawdd i’w ynganu ym mha bynnag iaith, a wedyn mae yn gyfle hefyd dw i’n meddwl i ystyried y’n hetifeddiaeth ni. Mae ’na ambell i enw, er enghraifft, sydd wedi ei awgrymu’n barod, er enghraifft ‘Caban Gwenllian’ ar ôl Tywysoges Gwenllian’, ‘Ogof Rhuddan’, neu ‘Ogof Rhita’. Dw i’m yn gwbod – oeddach chi’n gwbod pwy oedd Rhita, Dylan? 

Ddim tan bore ond be – cawr oedd wedi ymgartrefu ar y copa ’na rwla? 
Wel, na, yr Wyddfa – y gair cywir ydy ‘Gwyddfa’, sef beddrod, achos mae’n debyg, yn ôl y chwedl, mai fan’no oedd Rhita Gawr neu yn fan’no mae o wedi’i gladdu, ac oedd Rhita Gawr yn hen gawr cas a blin oedd yn gneud ei glogyn a gneud ei ddillad allan o farfa‘i elynion. 

Cas, ’ de! 
Wedyn, mae o’n gyfle i godi ymwybyddiaeth pobol ynglŷn â’n hetifeddiaeth ni hefyd, ’da chi’n gwbod. 

Oeddach chi’n sôn bo chi eisiau iddo fod yn weddol hawdd i’w ynganu – i’r Saeson fydda’n cerdded i gopa’r Wyddfa, fasa nhw’m yn gallu deud rwbath fel ‘Carnedd’, mae’n debyg, felly does ’na’m gobaith i ‘Garnedd’, gyrraedd y brig yn y gystadleuaeth. ‘Carnad’ fasa fo, ia? Dw i’m yn gwbod. 
Wel, mi fedrwch chi gymryd yr agwedd honno efo unrhyw iaith, mae’n debyg, ’da chi’n gwbod. Hynny ydy, beth bynnag fydd yr enw fyddwn i’n ei benderfynu, wel, dyna fydd o, a siawns na fydd ’na gyfle iddyn nhw glywed yr enw’n gywir pan fyddan nhw ar y copa neu yn Llanberis neu beth bynnag, ’da chi’n gwbod? 

‘Caban Gwenllian’ ddim yn mynd i fod yn un hawdd i’w ynganu chwaith. Gwenllian – dwn i’m be? Sut ’sa hwnna? Dw i’m yn gwbod. 
Wel, ar hyn o bryd ’da ni’n croesawu pob math o awgrymiade a, fel oeddach chi’n sôn, mi fyddwn ni wythnos nesa ... neu fydd yr aelode yn penderfynu ... ar yr enw. Wedyn, ar hyn o bryd, rydan ni’n agored i bob math o awgrymiade. ’Da ni ’di cael ambell i awgrym fatha ‘Yr Oruwch Ystafell’, gan fod o’n mynd i fod yn reit uchel i fyny. 

Ac os ’da chi’n cael pryd gyda’r nos, ’da chi’n cael swper olaf wedyn ydach chi? 
Wnes i ddim meddwl am hynna, deud y gwir.  ‘Copa Cabana’, yn un arall poblogaidd.  Dw i’n gwbod bod Jonsi, pan o’n i’n mynd drwadd bore ’ma, bod o’n eitha hoff o’r enw hwnnw. ‘Copa

Cymru’ yn un arall ’da ni ’di glywed. ‘Copa’r Wyddfa’ ei hun. ‘Copa’, ar ei ben ei hun, hyd yn

oed, achos mae hwnna’n rywbeth arall mae rhaid i ni feddwl amdano fo ar ran ochor farchnata a

brandio’r holl beth a meddwl am y nwyddau, a ballu, i’w gwerthu. Petha bach fatha cwpane fydd

ar gael yn yr adeilad newydd neu serviettes neu beth bynnag, ’da chi’n gwbod.

‘Copa’ yn iawn hefyd, dydy?

CD 2: TRAC 17 

Ac mae un o’n dynion ni bora ’ma wedi cyrraedd y stiwdio, y Parchedig Evan Morgan, a fo’n sy’n mynd i siarad am Victor Spinetti a’i hunangofiant newydd. Fydde pobol falle yn disgwyl y bydde ni wedi gofyn i rywun o’r theatr neu rywun o fyd y ffilmie, chi’n mbod, i sôn am y llyfr ’ma, ynde, felly wnewch chi esbonio pam ’da ’chi’n mynd i sôn amdano fo bore ’ma? 
Wel, pam – ie, weles i e mewn sioe un-dyn yn y King’s Head yn Islington ryw bum mlynedd yn ôl ac oedd e’n ddwy awr o adloniant pur, dweud y gwir. Mae o’n ffasiwn raconteur a wnes i sgwennu ato fo i ddweud gymaint o’n i ’di mwynhau y perfformiad  a wnes i ddweud, ’da chi’n gwbod, mae e’n wych a deud hefyd iddo sgwennu hunangofiant a wedyn, dim byd. O’n i’m yn disgwyl ateb, ynde, a wedyn ryw chwech mis wedyn, adeg hyn o’r flwyddyn, ryw pum mlynedd yn ôl, adeg Dolig, chwech o gloch y nos, fel o’n i’n mynd allan, ynde, dyma’r ffôn yn canu a dyma ryw lais ar y ffôn yn dweud, “Hello, is that Evan Morgan?” A dyma fi’n dweud,“Yes”. 

“Oh, hello Evan, this is Victor Spinetti here,” chi’n mbod. Oedd o mor glên ac o’n i’n dweud wrtho fo:  O, pryd oedd o’n mynd i sgrifennu hunangofiant, felly. 

“Well, I know, it’s time isn’t it? It’s difficult to find time. Do you find that Evan?” A fel hyn oedd o ’da chi’n mbod. “Well, there we are,” a rwy sgwrs felly a finna’n deud gymaint o’n i ’di mwynhau, a gymaint oedd e ’di gwerthfawrogi yr ymateb, felly. A wedyn, dyna fo, y sgwrs yn darfod, glên iawn, a wedyn ryw bum mlynedd wedyn yn hwyrach mae ’na hunangofiant wedi dod sef “Up Front” gan Victor Spinetti. 

Ie, a ’da chi wedi cael cyfle i ddarllen? 
Do, dw i wedi darllen y peth. Mae lot o straeon oedd yn ei sioe yn y peth ond mae’n sgrifennu fel mae o’n llefaru, yn adrodd i ddweud y gwir a mae’n sôn am ei yrfa. Ga’th ei fagu yn Cwm, ynde, ryw bentre bach tu allan i Glynebwy, a wedyn ei dad, wrth gwrs yn dod o’r Eidal, a’i fam yn ferch lleol, ynde. A wedyn mae’n mynd i’r Coleg Cerdd a Drama yng Nghaerdydd a wedyn na’th e ei enw wedyn yn y ddrama oedd yn reit gyffrous ar y pryd, ynde, “Oh, What a Lovely War” efo Joan Littlewood yn Stratford East yn Llunden yn y chwedege a fe a’th e â hwnna i Broadway a ga’th e Tony Award er, fel mae’r papur lleol yn deud pan a’th e nôl i Glynebwy at ei fam. “Local star wins Tuby Award”, chi’n gwbod ynde. A dyma ryw fenyw yn dweud wrtho ar y trên, “Oh, Tuby Award”, medde’r fenyw bach ’ma, “I didn’t think you were that fat Victor!” chi’n gwbod, a’r math yna o beth, a mae e’n sôn – oedd e’n ffrindia mawr efo’r Beatles. N’ath e ffilmie efo’r Beatles, a ffrindie mawr efo’r Burtons a Marlene Dietrich a mae’n llyfr hyfryd,deud y gwir. Mae’n llyfr mor hael am bawb ac yn glên am bawb. Gewch chi ambell i hunangofiant sydd yn bigog iawn ac yn chwerw iawn ond mae Spinetti yn sôn, ’da chi’n gwbod, am ei yrfa a ryw jobbing actor, deud y gwir, wedi cael adege anodd iawn, mewn dyled mawr a gorffo neud rhyw swyddi jyst er mwyn cadw’r peth ynghyd. 

Ac ydy’r cysylltiad yn para â Chymru, felly? Pa mor glos ydy hwnnw bellach? 

Ydy, oedd ei fam byw tan yn ddiweddar. Na’th ei fam fyw tan oedd hi’n naw deg pump a oedd e’n dal i fynd nôl yn gyson i weld ei fam yn Cwm, felly, a mae’n ymfalchïo yn ei Gymreictod, deud y gwir, o’i gefndir, ’da chi’n gwbod, yna yn Glynebwy, felly. 

